SunOnline: Koeman: Adhives huree Barcelona ah coach kan kohdhinumuge inthizaarugai\nކޫމަން: އަދިވެސް ހުރީ ބާސެލޯނާއަށް ކޯޗުކަން ކޮށްދިނުމުގެ އިންތިޒާރުގައި\nޢަބްދުﷲ އައިމަން 07 Jun 2020, 13:04\nނެދަލެންޑުގެ ގައުމީ ފުޓުބޯޅަ ޓީމުގެ ކޯޗު ރޯނަލްޑް ކޫމަން---\nނެދަލެންޑްސް ގައުމީ ޓީމުގެ ކޯޗު ރޮނާލްޑް ކޫމަން އަދިވެސް ހުރީ އޭނަގެ ފުޓުބޯޅަ ކެރިއަރުގައި ބޮޑުބައި ހޭދަކުރި ސްޕެއިނުގެ ބާސެލޯނާއަށް ކޯޗުކަން ކޮށްދިނުމުގެ އުންމީދުގައި ކަމަށް އޭނާ ބުނެފި އެވެ.\nނެދަލެންޑުގެ ފުޓުބޯޅަ ދަތި އުނދަގޫ ހާލަތެއްގައި އޮއްވާ، އެ ޓީމުގެ ކޯޗުކަމާ ހަވާލުވި ކޫމަންގެ އިރުޝާދާ އެކު އަލުން އަނބުރާ އެ ޓީމު ދުނިޔޭގެ ގަދަބާރަކަށް ވެގެން ދިޔަ ހިނދު ގިނަ ކުލަބުތަކަކުން ވަނީ އޭނާ ހޯދުމަށް މަސައްކަތް ފަށައިފަ އެވެ. އެހެން ނަމަވެސް އެ ހުރިހާ ކުލަބަކަށް ނޫނެކޭ ބުނަން ތައްޔާރަށް ކޫމަން ހުރީ ބޮޑު އުންމީދެއްގައި ކަން އޭނާ ވަނީ ފާޅުކަން ބޮޑު ގޮތެއްގައި ހާމަކޮށްފަ އެވެ.\nކޫމަން އަބަދުވެސް އެންމެ ބޭނުންވި އެއްކަމަކީ އޭނަގެ ފުޓުބޯޅަ ކެރިއަރުގައި 197 މެޗު ކުޅެ 67 ގޯލު ޖަހައިދިން ބާސެލޯނާގެ ކޯޗުކަން ކުރަން ކަމަށް އޭނާ އަބަދުވެސް ބުނެ އެވެ. އަދި އޭނާގެ ހިތް އަދިވެސް ބާސެލޯނާގައި އޮތްކަން ހާމަކުރުމުގެ ގޮތުން 2022 ގެ ވޯލްޑް ކަޕަށް ފަހު ބާސެލޯނާއަށް ދާނެ ބޭނުންވާކަމަށް ވެސް ކޫމަން ވަނީ މިފަހަކުން ބުނެފަ އެވެ.\n"ބާސެލޯނާއިން ވަރަށް ފަހަކުން ވެސް އަހަރެންނަށް ގުޅި. އެކަމަކު މިވަގުތު އަހަރެންގެ މަސްއޫލިއްޔަތަކީ ނެދަލެންޑުގެ ގައުމީ ޓީމުގެ ކޯޗުކަން. އެހެންވެ ބާސެލޯނާއަށް ޖަވާބެއް ދިނުމަށް ދަތިވީ،" ކޫމަން ބުންޏެވެ.\nނެދަލެންޑުގެ ކޯޗު ރޮނާލްޑް ކޫމަން ބާސެލޯނާގައި ކުޅުން ޒަމާނުގައި --- ފޮޓޯ// އޭޕީ\nކޫމަން ބުނީ އަންނަ އަހަރުގެ ޔޫރޯއަށްފަހު ނެދަލެންޑުގެ ކޯޗުކަމުން ވަކިވެ އެހެން ޓީމަކަށް ދިއުމުގެ ފުރުސަތު އޭނަގެ ކޮންޓްރެކްޓުގައި އެބައޮތް ކަމަށެވެ. އެކަމަކު އޭރުން ކަންތައް ކުރާނެ ގޮތަކާ މެދު އަދި ނުވިސްނާކަމަށް އޭނާ ބުންޏެވެ.\n"އެންމެންނަށް ވެސް އެނގޭނެ ހަގީގަތެއް މިއީ އަހަރެންގެ ހިތް އަބަދުވެސް އޮންނާނީ ބާސެލޯނާއާ އެކު ކަން. އެ ޓީމަށް ކޯޗުކަން ކޮށްދިނުމަކީ އަބަދުވެސް ވަރަށް ބޮޑު އުންމީދެއް."\nނެދަލެންޑްސް ގައުމީ ޓީމަށް 1982 އިން 1994 އަށް ކުޅެ 1988 ވަނަ އަހަރުގެ ޔޫރޯ ކާމިޔާބުކުރި ކޫމަން ކޯޗިން ކެރިއަރު ފެށީ 1997 ވަނަ އަހަރު ފެށީ ނެދަލެންޑްސްގެ އެސިސްޓަންޓް ކޯޗުގެ މަގާމުންނެވެ. އޭނާ ނެދަލެންޑްސްގެ ކޯޗުކަމާ ހަވާލުވީ މިދިޔަ އަހަރުގެ ފެބުއަރީ މަހުގަ އެވެ. އޭނާ ހަވާލުވި ފަހުން އެ ޓީމު ވަނީ ބޮޑު ކުރިއެރުމެއް ހޯދައިފަ އެވެ.\nއަދި އަހަރުތަކަށް ފަހު ބައިނަލްއަގުވާމީ ބޮޑު މުބާރާތަކަށް ނެދަލެންޑް ކޮލިފައި ކޮށްދިން އިރު ކޫމަންގެ ކޯޗު ކަމުގައި އެ ޓީމުން ވަނީ ޔުއެފާ އިން މިދިޔަ އަހަރު ބޭއްވި ނޭޝަންސް ލީގުގެ ފައިނަލުގައި ކުޅެފަ އެވެ.\nއުމުރުން 56 އަހަރުގެ ކޫމަން މި ވަގުތު ނެދަލެންޑްސްގެ ކޯޗުކަމުގައި ހުރީ 2022 ގެ ނިޔަލަށެވެ. ނެދަލެންދްސްގެ ފުޓްބޯޅަ އެސޯސިއޭޝަންގެ ސްޕޯޓިން ޑިރެކްޓަރު ނިކޯ ޔޭން ހޫއިމާ ވިދާޅުވީ ކޫމަންގެ ކޮންޓްރެކްޓްގައިވާ ގޮތުން މުއްދަތު ހަމަވުމުގެ ދެ އަހަރު ކުރިން އޭނާ ބޭނުންވެއްޖެ ނަމަ މަގާމު ދޫކޮށްލުމުގެ އިހުތިޔާރު އޮވެ އެވެ. އެކަމަކު އެކަން ކުރެވެނީ އޭނާ ދެން ހަވާލުވާ ޓީމަކުން ކޮމްޕެންސޭޝަން ފީ އެއް ދެއްކުމުންނެވެ.


Mihaathanah ehves dhivehsakah aniyaavi kamuge habareh nulibey: Ambassador - One Online\nލަންކާގައި މިއަދު ހިނގި ބޮން ގޮއްވާލުމުގެ ހާދިސާގެ ތެރެއިން --- ފޮޓޯ: އަލްޖަޒީރާ\nމިހާތަނަށް އެއްވެސް ދިވެއްސަކަށް އަނިޔާވިކަމުގެ ހަބަރެއް ނުލިބޭ: އެމްބެސެޑަރު\nލަންކާގައި މިއަދު ދިން ބޮމުގެ ހަމަލާތަކުގައި، މިހާތަނަށް އެއްވެސް ދިވެއްސަކަށް އަނިޔާ ވިކަމުގެ ހަބަރެއް ނުލިބޭ ކަމަށް ލަންކާގައި ހުންނަވާ ރާއްޖޭގެ އެމްބެސަޑަރު އުމަރު އަބްދުލްރައްޒާގު ވިދާޅުވެއްޖެ އެވެ.\nލަންކާގައި ހުންނަވައި ރާއްޖެޓީވީ އަށް ފޯނުން ދެއްވި އިންޓަވިއުއެއްގައި އުމަރު ވިދާޅުވީ ބޮން ގޮއްވާފައި ވަނީ އާންމުކޮށް ދިވެހިން ގޮސް އުޅޭ ތިން ހޮޓަލެއްގައި ކަމަށެވެ. އަދި އެ ތިން ހޮޓަލަށް ވަޑައިގެން އެތާ ތިއްބެވި ދިވެހިންނާއި ބައްދަލުކުރައްވައި އެމީހުންގެ ހާލު އޮޅުން ފިލުވިކަމަށް އެމްބެސަޑަރު ވިދާޅުވިއެވެ.\nމީގެ އިތުރުން ހޮސްޕިޓާތަކަށް ޒިޔާރަތް ކުރައްވައި އެއްވެސް ދިވެއްސަކަށް އަނިޔާވިތޯ ބައްލަވަމުން ގެންދަވާކަމަށް އުމަރު ވިދާޅުވިއެވެ. ނަމަވެސް މިހާތަނަށް އަދި އެއްވެސް ދިވެއްސަކަށް އަނިޔާ ލިބިފައި ނުވާ ކަމަށާއި، މައުލޫމާތު ލިބެމުންއަންނަ ވަރަކަށް މީޑިއާ އާއި އެކަންކަތައް ހިއްސާ ކުރައްވަމުން ގެންދަވާނެކަމަށް ވެސް އުމަރު ވިދާޅުވިއެވެ.\nއުމަރު ވިދާޅުވީ އަދިވެސް އެމަޖެންސީ ހާލަތުގައި އެ ސަރަހައްދުތައް އޮތުމުގެ ސަބަބުން އަނިޔާވެގެން އެކި ހޮސްޕިޓާތަކަށް ގެންދެވިފައިވަނީ ކޮންބައެއްކަންވެސް މުޅިން ސާފު ނުވާކަމަށެވެ. މީގެ އިތުރުން އެހެން ޗާޗް ތަކުން ވެސްް ނުގޮވާހުރި ބޮންތަކެއް ފެނިފައިވާ ކަމަށް ހަބަރު ލިބިފައިވާ ކަމަށާއި، މިހާރު އެބޮންތައް ޑިސްޕޯސް ކުރެވިފައިވާ ކަމުގެ މައުލޫމާތު ލިބިފައިވާކަމަށްވެސް އުމަރު ވިދާޅުވިއެވެ.\nމީގެ އިތުރުން ލަންކާގައި ދިރިއުޅޭ ދިވެހިން އިމަޖެންސީ ހާލަތެއް މެދުވެރިވެގެން ނޫންގޮތަކަށް ބޭރަށް ނުނިކުތުމަށް އެމްބެސެޓަރު ވަނީ އިލްތިމާސް ކުރައްވައިފައެވެ.\nނުކުޅެދުންތެރިކަން ހުންނަ ފަރާތްތަކަށްދޭ ތެރަޕީގެ ހިދުމަތް މުޅި ރާއްޖެއަށް ފުޅާކުރުމަށް މަޝްވަރާކޮށްފި\nތޭރަ އަހަރުގެ ކުއްޖަކަށް ދޮންބައްޕަ ޖިންސީ ފުރައްސާރަ ކުރި މައްސަލައެއްގައި ފުލުހުން އިހުމާލުވި ކަމުގެ ތުހުމަތު


World Bankun Dhivehi Massaiykaiytherinnah Aamdhanee ge Inaayaiy Dheyn 197 Million Rufiyaa – Iru\nވޯލްޑް ބޭންކުން ދިވެހި މަސައްކަތްތެރިންނަށް އާމްދަނީގެ އިނާޔަތް ދޭން 197 މިލިއަން ރުފިޔާ\nކޮވިޑް-19ގެ ސަބަބުން ވަޒީފާއަށް އަސަރު ކުރި މީހުންނާއި މަސައްކަތްތެރިނަށް އެލަވަންސް ދިނުމަށް ސަރުކާރުން ފަށާފައިވާ ޕްރޮގްރާމަށް 12.8 މިލިއަން ޑޮލަރު (ގާތްގަނޑަކަށް 198,4 މިލިއަން ރުފިޔާ) ދިނުމަށް ވޯލްޑް ބޭންކުން ނިންމައިފި އެވެ.\nއެ ބޭންކުން މިއަދު ނެރުުނު ބަޔާނެއްގައި ބުނީ ރާއްޖެއިން ހިންގާ “ކޮވިޑް-19 އިމަޖެންސީ އިންކަމް ސަޕޯޓް ޕްރޮކްމާއަށް” އެހީވުމަށް ބޭނުންވާ ފައިސާ ދިނުމަށް ވޯލްޑް ބޭންކުގެ ޑިރެކްޓަރުންގެ ބޯޑުން މިއަދު ފާސްކޮށްފައިވާ ކަމަށެވެ. އަދި މި މަޝްރޫއުގެ ދަށުން، ކުރިމަގުގައި ދިމާވެދާނެ ކުއްލި ހާލަތަކަށް ތައްޔާރުވުމަށްޓަކައި ރާއްޖޭގެ އިޖުތިމާއީ ރައްކާތެރިކަމުގެ ޕްރޮގްރާމްތައް ވެސް ވަރުގަދަކުރެވިގެންދާނެ ކަމަށެވެ.\nވޯލްޑް ބޭންކުން ބުނީ އިންކަމް އެލަވަންސް ސަޕޯޓް ޕްރޮގްރާމަށް ދޭ 12.8 މިލިއަން ޑޮލަރު މައިގަނޑު ގޮތެއްގައި ބޭނުން ކުރާނީ އެ ސްކީމްގެ ދަށުން ދޭން ޖެހޭ ފައިސާގެ އިނާޔަތް ދިނުމަށް ކަމަށެވެ.\nއެގޮތުން، ކޮރޯނާވައިރަހުގެ ބަލިމަޑުކަމާ ގުޅިގެން ވަޒީފާ ގެއްލިފައިވާ ނުވަތަ އާމްދަނީ އަށް އަސަރުކޮށްފައިވާ ފަރާތްތަކަށް މަހަކު 5،000 ރުފިޔާގެ މާލީ އެހީ ސަރުކާރުން އަންނަނީ ދެމުންނެވެ.\nމީގެ އިތުރުން، މި އެހީގެ ދަށުން ރާއްޖޭގެ އެކިކަންކޮޅުތަކުގައި ދިރިއުޅޭ ފަރާތްތަކަށް މާލީ އެހީތެރިކަން ފޯރުކޮށްދެވޭ މިންވަރު އިތުރުކުރުމަށް ކައުންސިލްތަކަށް އިތުރު މަސްއޫލިއްޔަތުތައް ހަވާލުކޮށް އިދާރީ ކަންކަން ހަރުދަނާ ކުރެވޭނެ ކަމަށް ވެސް އެ ބޭންކުން ބުންޏެވެ.\nކޮވިޑް-19 އާ ގުޅިގެން މިހާތަނަށް ވޯލްޑް ބޭންކުން ވަނީ ރާއްޖެއަށް 7.3 މިލިއަން ޑޮލަރުގެ އަވަސް އެހީގެ ޕެކޭޖެއް ފޯރުކޮށްދީފަ އެވެ. އަދި މާލޭގެ ފެން ހިންދާ ނިޒާމު ހަރުދަނާކޮށް ކާރިސާތަކަށް ތައްޔާރުވުމުގެ ގާބިލްކަން އިތުރު ކުުރުމަށް، 10 މިލިއަން ޑޮލަރުގެ މާލީ އެހީވެސް އެ ބޭންކުން ދީފައިވެ އެވެ.


Gulf expo aa gulhey dhe case eh, aa kanthahthakeh | Mihaaru\nގަލްފް އެކްސްޕޯއާ ގުޅޭ ދެ ކޭހެއް، އާ ކަންތައްތަކެއް\nއެޗްޕީއޭގެ އެޕިޑެމިއޮލޮޖިސްޓް ޑރ. އިބްރާހީމް އަފްޒަލް މިރޭގެ ޕްރެސް ބްރީފިން ގައި މައުލޫމާތު ދެއްވަނީ.\n29 އެޕްރީލް 2020 - 01:08\nޔްނައިޓެޑް އަރަބް އެމިރޭޓްސް (ޔޫއޭއީ)ގެ ދުބާއީގައި ފެބްރުއަރީ މަހު ބޭއްވި ގަލްފް އެކްސްޕޯ އަށް ދިޔަ ދެ މީހަކު ކޮވިޑް-19 އަށް މާލެއިން ޕޮޒިޓިވްވި މީހުންގެ ތެރޭގައި ހިމެނި، އެ މީހުންގެ ފަރާތުން ތަފާތު އަލާމާތްތަކެއް ފެންނާތީ އެކަން ބަލަމުން އަންނަ ކަމަށް ހެލްތު ޕްރޮޓެކްޝަން އެޖެންސީން މިރޭ ބުނެފި އެެވެ.\nނެޝަަނަލް އިމަޖެންސީ އޮަޕަރޭޝަން ސެންޓަރުގައި މިރޭ ބޭއްވި ޕްރެސް ބްރީފިންގައި "މިހާރު"ން ކުރި ސުވާލަކަށް ޖަވާބު ދެއްވަމުން އެޗްޕީއޭގެ އެޕިޑެމިއޮލޮޖިސްޓް ޑރ. އިބްރާހީމް އަފްޒަލް ވިދާޅުވީ ޔޫއޭއީގެ އެކްސްޕޯއާ ގުޅިފައިވާ ދެ މީހުންގެ ބަލި ހާލަތު ބަދަލުވަމުން އައި ގޮތުގެ ތަފާތު ކަންތައްތަކެއް އެބަ ހުރި ކަަމަށެވެ. އެހެންވެ، ޔޫއޭއީން އައި އެހެން މީހުންގެ ވެސް އެފަދަ ކަންތައްތަކެއް ހުރިތޯ އެޗްޕީއޭއިން ބަލަމުން އަންނަ ކަމަށް އޭނާ ވިދާޅުވި އެވެ.\n"ހަގީގަތުގައި އަޅުގަނޑުމެން ބޮޑަށް ބަލައިލަން ބޭނުންވީ އެ ދޭ ކޭސް އިން ވެސް ކޮންމެވެސް ވަރަކަށް ތަފާތު ވައްތަރަކަށް ހިސްޓްރީ، އެ ޑިޒީސް ޕްރޮގްރެސް ވެފައިވާ ގޮތުގައި ކޮންމެވެސް ވަރަކަށް ތަފާތު ކަންތައްތަކެއް ފެނިގެން، އެފަދައިން ޔޫއޭއީން އައި އިތުރު[ފަރާތްތައް]، ގަލްފު ފުޑް އެކްސްޕޯއަށް ވަޑައިގެންފައިވާ ގިނަ މީހުންގެ ތެރެއިން އެހެން އެެއްވެސް ބަޔަކަށް މިފަދަ އަލާމާތްތަކެއް ފެނިފައި ވޭތޯ،" އަފްޒަލް ވިދާޅުވި އެެވެ.\nDubai ge expo akah dhiya meehun HPA inn hoadhanee\nއޭނާ ވިދާޅުވި ގޮތުގައި ޔޫއޭއިން އައި ދެ މީހުން އޭރުން ފެށިގެން ބަލިވެ އުޅެމުން އައީ އެހެން ކަމެއްގެ ސަބަބުން ކަމަށް ވެފައި އޭގެ ސަބަބުން ދިފާއީ ނިޒާމު ބަލިކަށިވެފައި ވަނިކޮށް ކޮވިޑް ޖެހުނީކަމަށް ވުން އެކަށީގެންވެ އެވެ. އެ މީހުންނަށް އެއް ބައްޔެއް [ކޮވިޑް-19] ޖެހި ދިގު މުއްދަތެއް ހޭދަވީ ކަމަށް ފެންނަނީ އެހެންވެ ކަމަށް ވެދާނެ ކަަމަށް ވެސް އޭނާ ވިދާޅުވި އެވެ.\n"ވެދާނެ ގޮތެއް އިނގޭތޯ އެއީ ވެސް ހަމަ. އެހެންވީމާ އެކަން ބޮޑަށް ބެލުމަށް ޓަކައި، އެކަން ކިހިނެތްތޯ ވެފައި ވަނީ، މިއީ ވަކިން ފެނިފައިވާ އައިސޮލޭޓެޑް ދެ ކޭސްތޯ ނުވަތަ އެކަަހަލަ އެއްވެސް ޕެޓާންއެއް އެއްޗެއް އެބަ ހުރިތޯ ބެލުމަށް ޓަކައި އަޅުގަނޑުމެން ބޮޑަށް މި ބޭނުންވީ ގަލްފް އެކްސްޕޯއަށް ވަޑައިގެންފައި މިކޮޅަށް އައި ހުރިހާ ބިދޭސީންނާ ދިވެހިން ވެސް އަޅުގަނޑުމެންނަށް ކޮންޓެކްޓްކޮށް އަޅުގަނޑުމެން ބޭނުންވާ ސުވާލުތަކަށް މައުލޫމާތު ދިނުމަށް،" އަފްޒަލް ވިދާޅުވި އެވެ.\nމިރޭގެ ޕްރެސް ބްރީފިންއަށް ފަހު ނޫސްވެރިންނާ ވާހަކަ ދެއްކެވި ވަގުތުގައި ކުރި ސުވާލަކަށް ޖަވާބު ދެއްވަމުން ޑޮކްޓަރު ވިދާޅުވީ އެކްސްޕޯއަށް ދިޔަ ދެމީހުން ވެސް މާލެއިން ޕޮޒިޓިވްވި އިރު އެމީހުން ގުޅިފައި ވަނީ މާލޭގެ ކްލަސްޓާއަކާ ކަމަށެވެ. އެހެންވީމާ އެމީހުންނަށް ކޮވިޑް ޖެހުނީ ޔޫއޭއީން ކަމަށް ބެލުމުގެ ފުރުސަތު ކުޑަ އެވެ.\nސިއްހަތު ހެލްތު ޕްރޮޓެކްޝަން އެޖެންސީ ޑރ. އިބްރާހިމް އަފްޒަލް (އެޗްޕީއޭ) ބަލިތައް ޔޫއޭއީ ރާއްޖެ-ޔޫއޭއީ\n20 ކޮމެންޓް, 61 ރިއެކްޝަންސް\nސަރުކާރުގެ ނާގާބިލްކަން ނޫސްވެރިން މިވާހަކަ ނުލިޔާނެ ރައީސް ޔާމީންގެ ވެރިކަމެއްނަމަ މިމީހުން ހަދަހަދާއިންވެސް ލިޔާނެ ކީކޭބާ ހިތަށްއަރަނީ\nސަރުކާރުގެ ބޯގަޅި ކަމުން ފެތުރުނު ބަލިމަޑު ކަމެއް 60 މިލިޔަން 70މިލިޔަން މީހުން އުޅޭ ގައުމަކަށްވުރެ ހާލަތު ގޯސް\nކޮންމެކަމެއް ސިޔާސި ނުނީޖެއްސުމަނުހަދަބަލަ. އެކްސްޕޯއަށް ދިޔަދަންނަ މީހަކު ޑުބައިން މާލެއައިސް ވަރަށްބޮޑަށް ހުންއައިސް ރޯގާޖެހިގެން އުޅުނު. އޭޑީކޭއަށް ޑޮކްޓަރަށްވެސްދެއްކި. ފެބްރުއަރީ 28 ގެކުރިން. މިހާރު އޭނަވަނީ އެޗްޕީއޭއަށް އަންގާފަ.\nހަމަ އެއްޗެހިތަކެއް ކިޔަނީއެވެ. އެއީ ކޯޗެއް މިއީ ކޯޗެއް އެނގިގެނެއް ނޫނެވެ. މުޅިން މިއުޅެނީ އެކްސްޕެރިމަންޓްތަކަކާއި ޓްރަޔަލްތަކެއް ހެދުމުގައެވެ. މިމީހުން ކިޔަވާނިމޭއިރު ހަލާކުމިވަނީ ނިކަމެތި ތައްޔިތުންނެވެ.\nބަލަ މުޅި ދުނިޔެ މިއުޅެނީ ޓްރަޔަލް އެންޑް އެރާގަ. ކަލޭ ނުކިޔަވާ ހުރީމަ ދުނިޔެއަށް ވަރަށް ގެއްލުން. އެހެންނަމަ ކަލޭ މިހާރު އޮންނާނީ މިކަން ހައްލުކޮށްފަ.\nމި ވައިރަހަށް ކިޔަނީ ކޮވިޑް19 19 ނިސްބަތްވަނީ 2019 އަށް. ތަނެއްދޮރެއް ނޭނގުނަސް މަމޮޅުވާން ކޮމެންޓް ކުރާތި.\nމިކަހަލަ ރޯނުއެދުރުން ގިނަވިވަރަކަށް އަހަރެމެން މިޖެހެނީ ބުނަން ބޭނުންނުވާ އެއްޗެހިވެސް ބުނަން ވިއްޔާ. މުޅިދުނިޔެ އެއުޅެނީ މިބަލި ތަޙްލީލު ކުރުމުގަ. އާބައްޔެއްވީމަ. ނަމަކަށްވެސް އެއޮތީ މަޝްހޫރު ހާމާނު ވިއްޔާ.\nތިއީ އިންޑެކްސް ކޭސްތޯ؟\nބޯޑަރުތައް ރަނގަޅަށް ނުބެލެހެއްޓުމުގެ ނަތީޖާ ތިޔަ ފެންނަނީ. އެންމެ ފުރަތަމައިނުންވެސް އަލީ ވަހީދާއި، އަމީން ވިދާޅުވަމުން ދިޔައީ ސްރުކާރު ފުރިހަމައަށް ތައްޔާރުވެފައިވާކަމަށް. އެކަމަކު، ތައްޔާރު ވެވުނު ނަމަ ބޯޑަރުތައް ބަންދުކޮށް، އަންނަ މީހުންނާއި ފުރާމީހުން ދެނެގަނެވި، އަައި ސޮލޭޓް ކުރެވި ރައްކާތެރި ކަމުގެ ފިޔަވަޅުތައް އެޅުނީސް. ވިޔަފާރި ވެރިންގެ ބައެއްކަމަށްވުމާއި، ސަރުކާރާ ގުޅުން ހުރި ބައެއްކަމަށްވުމުން، މާބޮޑު ކަމަކަށް ނުހަދާ އެމީހުން ގެޔަށް ފޮނުވާލީ\nމައުލޫމާތު ހުރިވަރަކުން ތައްޔަރު ވަމުންދިޔައީ. ޥައިރަސް ހުރިހާ ކަމެއް އަދިވެސް ސައިންސް ވެރިންނަށް ހޮދިފަ ނުވޭ.\nބޯޑަރުގެ ވާހަކަ ބަހައްޓާ. އަހަރުމެން ދިވެހިން ފަރުދީ ޒިންމާ އަދާކުރިންތަ؟ ގޭގަ މަޑުކުރާށޭ ކިޔާފަ ސަރުކާރު އޮފީސްތައް ބަންދު ކުރީމަ، ހޮޓާތައް ބަންދު ކުރީމަވެސް ގޮސް މަޖީދީ މަގު ފަހަރަކު ފިހާރައަކަށް ވަދެ ޝޮޕިންގ ކޮށްލަން ދިވެހިން ބިޒީވެގެން އުޅުނީ. ބަޔަކު އެމީހެއްގެ ސިއްޙަތައް ވިސްނާނަމަ ބޭރުތެރޭ ލާހޫރޭކަށް ނުނިކުންނާނެ. ގޭގަ މައިތިރިވެގެން ތިބީސް. މިއަދު ކޭސްތައް އިތުރު ވީމަ ސަރުކާރު ބޮލަށް ކަނޑާލާފަ ޓީވީ ކައިރީ ތިބެ ސަރުކާރަށް އެތިވަރު ގޮވަނީމި\nތެދެއް. 1968ގަ ހުޅުލޭގަ އެއަރޕޯޓް އެޅީމަ މައްސަލައަކީ. އޭރުއްސުރެ ބޯރޑަރ ބަންދުކޮށްފަ ބޭއްވިނަމަ މިއަދު މި ބައްޔެއް ނައީސް.\nރައްޔިތުންގެ ބޮލަށް އެކަނި މިކަމެއް ނުޖެހޭނެ. ވެރިންވެސް ޒިންމާ ނަގަން ޖެހޭ. އެމީހުންގެ ކެއަރ ލެސްކަމުން މިހެން ވާން ޖެހުނީ.\nމާލޭގެ ކްލަސްޓާ އަކާ ގުޅުމަކީ އެކްސްޕޯއިން އައިސް ޕޮޒިޓިވް ވި މީހުން ކޭސް ޒީރޯއަށް ތުހުމަތުކުރަންޖެހުން. އެއީ އިންޑެކްސް ކޭސް ކަމަށް ބަލައިގެން ތިޔަ ކްލަސްޓާ ތަރުތީބުކޮށްލީމާ ބޮޑުމަންޒަރު ފެންނާނެ.\nނުފެންނާނެ، އެއީކީނޫން އިންޑެކްސް ކޭސް. އެމީހުންނާ ގުޅޭ ކްލަސްޓާސްތައް ތަރުތީބު ކުރެވޭ. އެއްވެސްތަނެއްގަ ނެތް 45 ދުވަސްވާއިރު އެބަލި ކެރީ ކޮށްފައެއް. އެމީހުންއައީ ފެބުރުއަރީ 20 ގަ.. އެހިސާބުން މި ކޮމިއުނިޓީ ސްޕްރެޑަކަށްދިޔަނަމަ މާކުރިން މާލޭގެ ކޭސްތައްފެންނާނެ. މާ މޮޅުނުވޭ. މިހާރު އެ އުޅެނީ ޔޫކޭއިން އިމްޕޯޓުކުރި ވާހަކަ އޮއްބާލަން.\nކިހިނެއް އެނގެނީ މާލޭގެ ތިބުނާ ކްލާސްޓާ އާއި ތިދެމީހުން ގުޅުނީ ތި ދެމީހުންގެ ފުށުން އެމީހުނަށް ވައިރަސް ގޮސްގެން ނޫންކަމެއް.\nކޮންއިރަކުންތޯ ޓެސްޓިންގ ކެޕޭސިޓީ މަތިކޮށްލެވޭނީ. އިތުރު މެށިނެއް ރާއްޖޭގައިހަމަ ނެތީތޯ؟


Meyvaa aai tharukaaree ge baeh baavathun duty bodu kuranee\nއިމްޕޯޓްކުރާ މޭވާ އާއި ތަރުކާރީން ޑިއުޓީ ބޮޑުކުރަނީ\nރައީސް ސޯލިހު ކަނޑޫދޫގައި\nރާއްޖެއަށް އިމްޕޯޓްކުރާ ތަރުކާރީއާ މޭވާގެ ތެރެއިން ރާއްޖޭގައި ހެއްދޭނެ ބާވަތްތަަކުން ޑިއުޓީ ބޮޑު ކުރަން ނިންމާފައިވާ ކަމަށް ރައީސް އިބްރާހިމް މުހައްމަދު ސޯލިހު ވިދާޅު ވެއްޖެ އެވެ.\nރައީސް ސޯލިހު މިފަދައިން ވިދާޅުވީ ދަނޑުވެރިންގެ ދުވަހާއި ދުނިޔޭގެ ކާބޯތަކެތީގެ ދުވަސް ފާހަގަ ކުރުމުގެ ގޮތުން ތ. ކަނޑޫދޫގައި ރޭ ބޭއްވި ޖަލްސާގަ އެވެ.\nރައީސް ސޯލިހު ވިިދާޅުވީ ސިންގަޕޫރަށް އެތެރެކުރާ މޭވާ އާއި ތަރުކާރީގެ 30 ޕަސެންޓް އެ ގައުމުން އުފައްދަން ނިންމާފައިވާ ކަމަށެވެ. އަދި ސިންގަޕޫރަކީ ވެސް ރާއްޖެ ފަދަ ބިން ކުޑަ ގައުމަކަށްވާ އިރު ރިސާޗާ ޕްލޭނާއެކު މަސައްކަތް ކުރެވިއްޖަނަމަ ރާއްޖޭގައި ވެސް ބައެއް ބާވަތްތަކުގެ ތަރުކާރީއާ މޭވާ ހެއްދިދާނެ ކަމަށެވެ.\nއެގޮތުން ރާއްޖޭގައި ހެއްދިދާނެ 17 ބާވަތްތަކެއް މޭވާއާއި ތަރުކާރީ ފިޝަރީޒް މިނިސްޓްރީން ފާހަގަކޮށްފައިވާ ކަަމަށެވެ.\n"އަޅުގަނޑުމެންގެ ވިސްނުމަކީ، އަޅުގަނޑުމެންގެ ޕްލޭނަކީ އިރާދަކުރެއްވިއްޔާ ރާއްޖޭގައި މިގޮތަށް އުފައްދާ މި ސަތާރަ ބާވަތް ރާއްޖޭގައި ބޭނުންވާވަރަށް އުފެއްދޭނެ ޕްލޭނަކާ އެކީގައި އެ މަޝްރޫއު ކުރިއަށް ގެންދިއުން. ހަމަ އެއާއެކީގައި ރާއްޖެއަށް މިފަދަ ބާވަތްތައް އެތެރެކުރާ މިންވަރު މަދުކޮށް އަދި އެފަދަ ބާވަތްތަކުން ނަގާ އިމްޕޯޓް ޑިއުޓީ ބޮޑުކޮށް މި އުފައްދާ ތަކެއްޗަށް ރާއްޖެއިން މާކެޓް ހޯދައިދިނުމަށް މަސައްކަތްކުރުން." ރައީސް ސޯލިހު ވިދާޅުވި އެވެ.\nރައީސް އިތުރަށް ވިދާޅުވީ މިހާރު ރާއްޖޭގައި ދަނޑުވެރިކަން ހިއްސާކުރަނީ ޖީޑީޕީގެ އެންމެ 1.7 ޕަަސެންޓް ކަަމަށާއި ނަަމަވެސް ދަނޑުވެރިކަން މިއަށްވުރެ ބޮޑަށް ފުޅާކުރުން ޖެހޭނެ ކަމަށެވެ. އަދި އެކަން ކުރެވިދާނެ ވެސް ކަަމަށާއި މިހާރުވެސް ދަނޑުވެރިން ހައްދާ ބާވަތްތަަކަށް ރިސޯޓްތަކުން ވަރަށް ބޮޑު ޑިމާންޑެއް އޮންނަ ކަަމަށެވެެ.\nރިސޯޓްތަކުން ބޭނުންވަނީ މެދުކެނޑުމެއް ނެތި ދަނޑުވެރިން ހައްދާ ބާވަތްތައް ލިބޭނެކަމުގެ ޔަގީންކަން ކަމަށާއި ހަމަ އެފަދައިން އެ ބާވަތްތައް ވިއްކައި ހަަމަ އަގު ލިބޭނެ ކަމުގެ ޔަގީންކަން ދަނޑުވެރިންނަށް ބޭނުންވާކަމަަށް ރައީސް ސޯލިހު ވިދާޅުވި އެވެ. އަދި އެކަަމަށްޓަކައި ވަކި އިންތިޒާމްތަކެއް ހަމަޖައްސައިދެމުންދާ ކަމަށެވެ.\nރައީސް އިބްރާހިމް މުހައްމަދު ސޯލިހު އިމްޕޯޓް އެކްސްޕޯޓް ފިޝަރީޒް އެންޑް އެގްރިކަލްޗާ މިނިސްޓްރީ + ދަނޑުވެރިކަން\nފުދުންތެރިކަން ކަށަވަރުވާނީ ކާބޯތަކެތީގެ ޔަގީންކަމުން: ރައީސް\nރައީސް ކަނޑޫދޫއަށް ވަޑައިގަންނަވަނީ


އެމްޑީޕީ ސެކްރެޓޭރިއަޓްގައި މުޅިން އަލަށް އުފެއްދި ދެ މަގާމަށް، އެ ޕާޓީގެ ޗެއަރޕާސަން ދެ ބޭފުޅަކު އައްޔަންކުރައްވައިފި – Maldivian Democratic Party\n24 ޖުލައި 2011\nއެމްޑީޕީ ސެކްރެޓޭރިއަޓްގައި މުޅިން އަލަށް އުފެއްދި ދެ މަގާމަށް، އެ ޕާޓީގެ ޗެއަރޕާސަން ދެ ބޭފުޅަކު އައްޔަންކުރައްވައިފި\nކަނާއަތުން ވާއަތަށް: ފާތިމަތު ޝިއުނާ އަދި އައިމިނަތު ޝަނާއު\nދިވެހިރައްޔިތުންގެ ޑިމޮކްރެޓިކް ޕާޓީ (އެމްޑީޕީ) ސެކްރެޓޭރިއަޓް ގައި މުޅިން އަލަށް އުފެއްދި ދެ މަގާމް ކަމަށްވާ އިންތިޒާމް ސެކްރެޓަރީ އާއި، ދާއިމީ ކޮމިޓީތަކާއި ބެހޭ ސެކްރެޓަރީ ކަމަށް، އެ ޕާޓީގެ ޗެއަރޕާސަން (ރީކޯ) މޫސާ މަނިކު،2ބޭފުޅަކު އައްޔަންކުރައްވައިފިއެވެ.\nއެގޮތުން އިންތިޒާމް ސެކްރެޓަރީ ކަމަށް އައްޔަންކުރެއްވީ މ.ޕިންކް ލައިޓް ފާތުމަތު ޝިއުނާ އެވެ. ޝިއުނާ ކުރިން އަދާކުރައްވަމުން ގެންދެވީ އެމްޑީޕީ ސެކްރެޓޭރިއަޓްގެ ސީނިއަރ އެޑްމިނިސްޓްރޭޓިވް އޮފިސަރ ކަމުގެ މަގާމެވެ.\nދާއިމީ ކޮމިޓީތަކާއި ބެހޭ ސެކްރެޓަރީ ކަމަށް އައްޔަންކުރެއްވީ، މާލޭ ދަފްތަރު (ނިޔާމަ، ހއ.ހޯރަފުށި)، އާމިނަތު ސަނާއު އެވެ. އާމިނަތު ސަނާޢު ވެސް ކުރިން އަދާކުރައްވަމުން ގެންދެވީ އެމްޑީޕީ ސެކްރެޓޭރިއަޓްގެ ސީނިއަރ އެޑްމިނިސްޓްރޭޓިވް އޮފިސަރ ކަމުގެ މަގާމެވެ.\nފާތިމަތު ޝިއުނާ އާއި އާމިނަތު ސަނާއު އަކީ އެމްޑީޕީ ސެކްރެޓޭރިއަޓް ގައި މަސައްކަތްކުރާތާ އެންމެ ގިނަ ދުވަސްވީ2މުޥައްޒަފުންނެވެ. އެގޮތުން ފާތިމަތު ޝިއުނާ އަކީ އެމްޑީޕީ ސެކްރެޓޭރިއަޓް އުފެދިގެން މިވީ6އަހަރު ދުވަހު މެދުނުކެނޑި އެ އޮފީހުގައި ހީވާގިކަމާއެކު މަސައްކަތްކުރައްވަމުން ގެންދަވާ ބޭފުޅެކެވެ. އަދި އާމިނަތު ޝަނާޢު އަކީ ވެސް ވޭތުވެދިޔަ5އަހަރު، މެދުނުކެނޑި އެމްޑީޕީ ސެކްރެޓޭރިއަޓް ގައި ހީވާގިކަމާއެކު މަސައްކަތްކުރައްވަމުން ގެންދަވާ ބޭފުޅެކެވެ.\nއަލަށް މި އުފެއްދި2މަގާމަކީ ވެސް އެމްޑީޕީގެ2ވަނަ ކޮންގްރެސްގައި އިސްލާޙްކުރެވި މި ހާރު އަމަލުކުރަމުންދާ އެމްޑީޕީގެ އަސާސީ ގަވައިދުގެ ދަށުން އުފެއްދުން ލާޒިމްކުރާ2މަގާމެވެ. މި2މަގާމުގެ އިތުރުން ލީގަލް ޑައިރެކްޓަރަކާއި، އަމީން އާންމުގެ ނައިބަކު އައްޔަންކުރުމަށް ވެސް އެމްޑީޕީގެ އަސާސީ ގަވައިދު ލާޒިމްކުރެއެވެ.


Qaanoonaa Hilaafah Housing Ministry in Bidheyseen Lavvai Massakai Kuruvikan Falhaa Araifi\nހައުސިން މިނިސްޓްރީގެ މުވައްޒަފުންތަކެއް---\n31 ޖެނުއަރީ 20180ކޮމެންޓް\nގާނޫނާ ހިލާފަށް ބިދޭސީން ލައްވާ ހައުސިން އިން މަސައްކަތް ކުރިވިކަން ފަޅާ އަރައިފި\nއިމިގްރޭޝަން ގާނޫނާ ހިލާފަށް ހައުސިން މިނިސްޓްރީން ބިދޭސީންތަކެއް ލައްވާ މަސައްކަތް ކުރިވިކަން ފަޅާ އަރައިފިއެވެ.\nއެކަން ފަޅާ އަރުވާލާފައިވަނީ އޮޑިޓު އޮފީހުން މިއަދު އާއްމުކޮށްފައިވާ ހައުސިން މިނިސްޓްރީގެ 2015 ވަނަ އަހަރުގެ އޮޑިޓު ރިޕޯޓުގައެވެ.\nއެ ރިޕޯޓުގައި ބުނެފައިވާ ގޮތުގައި ހައުސިން މިނިސްޓްރީން އިމިގްރޭޝަން ގާނޫނާ ހިލާފަށް ބިދޭސީން ލައްވާ މަސައްކަތް ކުރުވާފައިވަނީ 2015 ވަނަ އަހަރު މާލޭގެ މަގުތައް މަރާމާތު ކުރުމާއި ތިން ރުއް ޕާކު ހެދުމަށް ކުރިއަށް ގެންދިއަ މަޝްރޫއުގައެވެ.\nއޮޑިޓު ރިޕޯޓުގައި ބުނެފައިވާ ގޮތުގައި އަމިއްލަ ކުންފުނިތަކާއި ވަކި ވަކި ފަރުދުންގެ ނަމުގައި އެކި ދާއިރާތަކުގައި ތަފާތު މަސައްކަތް ކުރުމަށް ރާއްޖެ ގެނެސްފައިވާ 59 ބިދޭސީއަކު ލައްވައި ގާނޫނާ ހިލާފަށް މަސައްކަތް ކުރުވާފައިވެއެވެ.\nއެ ބިދޭސީން ލައްވާ ތިން މަސް ވަންދެން މަސައްކަތް ކުރުވި އިރު މުސާރައިގެ ގޮތުގައި 619،986 ރުފިޔާ ދީފައިވެއެވެ.\nއޮޑިޓު ރިޕޯޓުގައި ބުނެފައިވާ ގޮތުގައި އެ 59 ބިދޭސީންނަކީ ގަވައިދާ ހިލާފަށް ރާއްޖޭގައި އުލެމުން ދިޔަ މީހުންނެވެ.\nއިމިގްރޭޝަން ގާނޫނުގައި ރާއްޖެ އެތެރެވުމުގެ ހުއްދަ ނެތް ބިދޭސީއަކު ނުވަތަ މަސައްކަތް ކުރުމުގެ ހުއްދަ ނެތް ބިދޭސީއަކު ލައްވައި މަސައްކަތް ކުރުވައިގެން ނުވާނެއެވެ. ބިދޭސީންނަށް ވޯކް ވިސާ ދިނުމާ ބެހޭ ގަވައިދގައި ބުނެފައިވާ ގޮތުގައި މަސައްކަތް ކުރުމަށް ހުއްދަ ދެވޭ ބިދޭސީން އެމީހުންނަށް ހުއްދަ ދެވިފައިވާ މަސައްކަތްތައް ނޫން އެހެން މަސައްކަތްތައް ކޮށްގެން ނުވާނެއެވެ.\nއިމިގްރޭޝަން އޮޑިޓް ރިޕޯޓް ހައުސިން މިނިސްޓްރީ


Jumal dheythere ah2faharah husthan dhinumakee "kusheh" kamah bunefi | Mihaaru\nދެ ޖުމްލަ ދޭތެރެއަށް ދެ ފަހަރު ސްޕޭސް ދިނުމަކީ "ކުށެއް" ކަމަށް މައިކްރޮސޮފްޓުން ބުނެފި\n28 އެޕްރީލް 2020 - 21:013comments\nމައިކްރޮސޮފްޓް އޮފީހަކީ ލިޔެކުޔުންތައް ބެލެހެއްޓުމަށް އެންމެ އާންމުކޮށް މިހާރު ބޭނުންކުރެވޭ އެއް ވަސީލަތެވެ. ނަމަވެސް މިއަށް މިހާރު ވަނީ ހާއްސަ ބަދަލެއް ގެނެސްފަ އެވެ. އެ ބަދަލަކީ މައިކްރޮފްޓް ވޯޑްގެ އެންމެ ފަހުގެ ވާޝަނުގައި އިބާރާތްތަކުގެ ޖުމްލަތަކުގެ ދޭތެރެ އަށް ދޫކޮށްލާ ސްޕޭސް ނުވަތަ ހުސް ތަން ދެ ފަހަރަށް ބޭނުންކުރުން ހުއްޓައިލުމެވެ.\nމައިކްރޮސޮފްޓުން ބުނާގޮތުގައި އެހެން ހަދާ ނަމަ އެއީ "އެރާ" އެކެވެ. އެ ހެދުނީ ގޯހެކެވެ. ދެ ޖުމްލަ ދޭތެރެއަށް ދެ ފަހަރަށް ސްޕޭސް ދިނުން ބަލައި ނުގަންނާކަން އަންގައި ދިނުމުގެ ގޮތުންނޫކުލައިގެ ރޮނގުބުރިތަކެއް އަރާނެ އެވެ.\nމި ބަދަލު ގެނެސްފައިވާތާ ވެސް މިހާރު ދުވަސްކޮޅެއްވެއްޖެ އެވެ. އެކަމަކު ގިނަ ބައަކަށް ސަމާލުމަކަމަށް އައީ އެމެރިކާގެ ޑެންވާ ޔުނިވަސިޓީގެ ޕްރޮފެސަރު އެލަން ޝެން އަށް މިކަން ފާހަގަކުރެވިގެން އެ ވާހަކަ ހިއްސާކުރުމުންނެވެ.\nމައިކްރޮސޮފްޓުން ބުނިގޮތުގައި ގިނަ ބަޔަކު ލިޔާ އިރު ޖުމްލަތަކުގެ ދޭތެރެ އަށް ދެ ފަހަރަށް ހުސްތަން ދެނީ ޓައިޕްރައިޓަރުގެ ނުފޫޒާ ހެދި އެވެ. ގިނަ ދުވަސްތަކެއް ވަންދެން ގިނަ ބަޔަކު ޓައިޕްރައިޓަރު ބޭނުންކުރަން އާދެވިފައި ހުރުމުން ވޯޑް ބޭނުންކުރާ އިރު ވެސް އެހެން ހެދެނީ އެވެ. އެކަމަކު މައިކްރޮސްފްޓް ވޯޑް މިހާރު ބައްޓަންކޮށްފައި ވަނީ ކުރިއަށް ވުރެ ލިޔަން ފަސޭހަ އަދި ތަފާތު ފޮންޓްތައް ވެސް ފަސޭހަކޮށް ބޭނުން ކުރެވޭ ގޮތަށާއި ބަސްތައް ވެސް ފަސޭހަ އިން އެތުރޭ ގޮތަށް ބުންޏެވެ.\nއެހެންވެ ހަނދާނުގައި މިހާރު ބަހައްޓަން ޖެހޭ ކަމަކީ ޖުމްލަތަކުގެ ދޭތެރެ އަށް ދެ ފަހަރަށް ހުސްތަން ނުދިނުމެވެ. އެ ޒަމާން މިހާރު ދިޔައީ އެވެ.\nއިތުރު ލިޔުންތައް މައިކްރޮސޮފްޓް ތައުލީމް ކޮމްޕިއުޓަރު


Rohingya ge muslimun amilla vazan dhookoh hijura kura minvaru...\nރޮހިންޔާގެ މުސްލިމުން އަމިއްލަ ވަޒަންދޫކޮށް ހިޖުރަ ކުރާ މިންވަރު އިތުރުވެފައި\n2 އަހަރު, 1 މަސް,3ހަފްތާ,4ދުވަސް, 22 ގަޑި, 10 މިނެޓް, 14 ސިކުންތު ކުރިން 2400ފަތޯނާ ފާއިޒް\nމިޔަންމާގައި ދިރިއުޅޭ ބައެއް މުސްލިމުން: އެމީހުންނަށް މިޔަންމާގެ ސިފައިން އަނިޔާ ކުރާ ކަމަށް ތުހުމަތު ކުރެވޭ\nމިޔަންމާގައި ރޮހިންޔާ ދަރިކޮޅުގެ މީހުންނާއި މެދުގައި އެގައުމުގެ ސިފައިން ހިންގަމުން އަންނަ އަމަލުތަކުގެ ސަބަބުން މިމަހު އެކަނިވެސް 3،000 މީހުން އަވަށްޓެރި ބަންގްލަދޭޝްއަށް ގޮސްފައިވާ ކަމަށް ޙަބަރުތައް ބުނެފިއެވެ.\nބަންގްލަދޭޝްގެ ބައެއް މީޑިޔާތަކުގައި ރިޕޯޓްކޮށްފައިވާ ގޮތުގައި، މިޔަންމާގެ ސަރުކާރުން ރޮހިންޔާ މުސްލިމުންނާއިމެދުގައި ހިންގަމުން އަންނަ ލާއިންސާނީ އަމަލުތަކުގެ ސަބަބުން އެތައް ބަޔަކު މިޔަންމާގެ ރަހައިން ސްޓޭޓް ދޫކޮށް ބަންގްލަދޭޝްއަށް ދަތުރު ކުރަމުން އަންނަ ކަމަށެވެ.\nއެގޮތުން މި އޮގަސްޓްމަހު އެކަނިވެސް ތިންހާހެއްހާ މީހުން މިޔަންމާއާއި ބަންގްލަދޭޝްއާއި ދެމެދު އޮންނަ ނާފް ކޯރު ހުރަސްކޮށް، ބަންގްލަދޭޝްއަށް ގޮސްފައިވާކަމަށް މީޑިޔާ ރިޕޯޓްތައް ބުނެއެވެ.\nމިޔަންމާގެ އުތުރުގައި އޮންނަ ރަހައިން ސްޓޭޓްގައި މުސްލިމުންނާއި ދެކޮޅަށް މިޔަންމާގެ ސިފައިން އަސްކަރީ އޮޕަރޭޝަނެއް ފަށާފައިވަނީ ރަހައިން ސްޓޭޓްގައި ހުރި ފުލުހުންގެ ޕޯސްޓްތަކަކަށް ބަޔަކު ހަމަލާ ދިނުމާއި ގުޅިގެންނެވެ.\nމިއޮޕަރޭޝަންގެ ތެރެއިން ރަހައިން ސްޓޭޓްގެ މުސްލިމުންނަށް މިޔަންމާގެ ސިފައިން ތަފާތު އަނިޔާތައް ކޮށްފައިވާ ކަމަށް ހަބަރުތައް ބުނެއެވެ. އެގޮތުން، އެމީހުންގެ ގެދޮރުގައި ހުޅުޖެހުމާއި، އަންހެނުން ރޭޕް ކުރުމާއި، ޖިސްމާނީ އެކި އަނިޔާކޮށްފައިވާ ކަމަށް ބައިނަލްއަގްވާމީ މީޑިޔާތަކަށް އިންޓަވިޔު ދިން މީހުން ބުނެފައިވެއެވެ.\nމިޔަންމާގެ ސިފައިން ކުރަމުން ދިޔަ އަނިޔާއާއި ގުޅިގެން މިދިޔަ އަހަރު ރަހައިން ސްޓޭޓް ދޫކޮށް، 75،000އަށް ވުރެ ގިނަ މީހުން އަވައްޓެރި ބަންގްލަދޭޝްއަށް ވަނީ ހިޖުރަކޮށްފައެވެ.\nބުޑިސްޓުންގެ މެޖޯރިޓީ އޮންނަ މިޔަންމާގެ ގިނަ މީހުން ބުނަމުން އަންނަނީ ރަހައިން ސްޓޭޓްގައި ދިރިއުޅޭ މިލިއަނެއްހާ މުސްލިމުންނަކީ، ބަންގްލަދޭޝްއިން މިޔަންމާއަށް އައިސް ތިބި ރެފިއުޖީން ކަމަށެވެ. އެހެންކަމުން އެމީހުންނަށް މިޔަންމާގައި ރަށްވެހިކަން ދިނުމަށްވެސް ވަނީ ދެކޮޅު ހަދާފައެވެ.\nބަންގްލަދޭޝްގެ މީޑިޔާތަކުގައި ބުނެފައިވަނީ، އެގައުމަށް ދިޔަ ރޮހިންޔާގެ މުސްލިމުން މިހާރުވެސް ދިރިއުޅެމުން އަންނަނީ ވަރަށް ހާލުގައި ކަމަށެވެ. އެގޮތުން ބަންގްލަދޭޝްއިން އެމީހުންނަށް ބޯހިޔާވަހިކަން ނުލިބޭތީ ގިނަ ބަޔަކު ކޭމްޕްތަކުގައި ދިރިއުޅެމުން އަންނަ ކަމަށްވެސް ރިޕޯޓްތަކުގައި ވަނީ ފާހަގަކޮށްފައެވެ.\nމިޔަންމާގައި މުސްލިމުންނަށް ކުރިމަތިވާ ތަފާތުކުރުންތަކާހެދި އެތައް ބަޔަކު އަންނަނީ މިޔަންމާ ސަރުކާރަށް ފާޑުކިޔުންތައް ކުރިމަތި ކުރުވަމުންނެވެ.


Sinamale Bridge sarahahdhah eri Vela Bis alhaifi ސިނަމާލެ ސަރަޙައްދަށް އެރި ވެލާ ބިސް އަޅައިފި – Huvadhoo News Sinamale Bridge sarahahdhah eri Vela Bis alhaifi Huvadhoo News\nސިނަމާލެ ސަރަޙައްދަށް އެރި ވެލާ ބިސް އަޅައިފި\nސިނަމާލެ ބްރިޖް ސަރަޙައްދަށް އެރި ވެލާ\nސިނަމާލެ ބްރިޖް ސަރަހައްދަށް އެރި ވެލާ ބިސް އަޅައިފިއެވެ.\nރޭގެ ވަގުތެއްގައި ސިނަމާލެ ބްރިޖް ސަރަޙައްދަށް އެވެލާ އަރާފައިވާއިރު، މީގެ ކުރިންވެސް މި ސަރަޙައްދަށް ވެލާ ވަނީ އަރައިފައެވެ. އެހެން ނަމަވެސް ފުލުހުންގެ އެހީތެރިކަމާއެކު އެވެލާ ވަނީ މޫދަށް ބާލައިފައެވެ.\nސޯޝަލް މީޑިއާގައި އެވެލާ ބިސްއަޅާފައިވާ ފޮޓޯތައް ފެންނައިރު، އެންވަޔަރަމަންޓް މިނިސްޓްރީގެ ސްޓޭޓް މިނިސްޓަރު އަލީ ސޯލިހް ވެސް ވަނީ ޓުވިޓާގައި ވެލާ ބިސް އެޅި ފޮޓޯތައް ހިއްސާ ކުރައްވައިފައެވެ. އެޓުވީޓު ޙިއްސާކޮށްފައިވާއިރު، އޭގައި ގިނަ ޢަދަދެއްގެ ބިސް ފެނެއެވެ.\nމާލެއަށް އެރި ވެލާ ބިސް އަޅާފައިވާއިރުމ ވެލާ އެޅީ ކިތައް ބިސް ކަމެއް އަދި ސާފެއް ނޫނެވެ. ވެލާ ބިސްތައް އެންވަޔަރަމަންޓް ޕްރޮޓެކްޝަން އެޖެންސީ (އީޕީއޭ) ގެ ބެލުމުގެ ދަށުން ހެޗަރީއަކަށް ގެންގޮސް ބިސް ފީ ކުރުމަށް ހަމަޖެހިފައިވާ ކަމަށް މައުލޫމާތު ލިބެއެވެ.


"Shades By Nau" Kuri Aramun Anna Artist Eh - Vaguthu\n"ޝޭޑްސް ބައި ނައު" ކުރިއަރަމުން އަންނަ އާޓިސްޓެއް!\nމޭކަޕް ކުރުމާއި ބުރުގާއެޅުމުގެ ދާއިރާއަށް ވަންނަ ޒުވާން އަންހެންކުދިންގެ މިންވަރު ގިިނަ ނަމަވެސް ނައުފާ ރަމީޒް ނުވަތަ "ޝޭޑްސް ބައި ނައު" އަކީ ކުޑަދުވަސްކޮޅެއްގެ ތެރޭގައި ގިނަބައެއްގެ ލޯބި ހޯދާފައިވާ ހުނަރުވެރިއެވެ.\nއުމުރުން 19 އަހަރުގެ ނައު އަމިއްލަ އިންސްޓަގުރާމް އެކައުންޓުގައި 19 ހާހަށްވުރެ ގިނަ ފޮލޯވަރުން އޮވެއެވެ. އަދި "ޝޭޑްސް ބައި ނައު" މިދިޔަ ޖުލައި މަހު ހުޅުވާ އެ ޕޭޗަށް މިހާތަނަށްވަނީ 3000 ފޮލޯވަރުން ލިބިފައިއެވެ.\n?♥ Model: @thooramyz\nA post shared by Shades by Nau (@shadesbynau) on Jan 31, 2018 at 7:59pm PST\nޝޯޝަލް މީޑިޔާގައި ގިނަބަޔަކު ދަންނަ، ނައު ބުނިގޮތުގައި ކުޑައިރުންސުރެ ވެސް ވަރަށް މޭކަޕް ކުރާހިތްވާ ކަމަށެވެ. އަދި ފުރަތަމަ މި މަސައްކަތް ފަށައިގަތުމަށް ބޭނުންވާ ހުރިހާ ސާމާނެއް އާއިލާ އިން ހޯދައިދިން ކަމަށާއި އާއިލާގެ އެއްބާރުލުމާއިއެކު އެމީހުންގެ އެދުމުގެ މަތިން ކުދިންނަށް މޭކަޕް ކޮށްދޭން ފެށީ ކަމަށެވެ.\nއެކި ހަފްލާތަކަށް އެކި ގޮތްގޮތަށް މޭކަޕް ކޮށްދޭއިރު ނައު އެންމެ އިސްކަމެއް ދެނީ ކަސްޓަމާ ހިތްހަމަޖެހޭގޮތަކަށް ޚިދުމަތް ދިނުމަށެވެ. އަދި އެންމެނަށްވެސް މޭކަޕް ކޮށްދީފައި ހުންނާނީ ކުރެވޭ އެންމެ ރީއްޗަށް ކަމަށް ނައު ބުންޏެވެ.\n"ބައެއް މީހުން ބުނާނެ ފޮޓޯއެއް ދައްކާފަ، އެގޮތަށް ޝޯލް އަޅައިދެން. ނޫނީ މޭކަޕް ކޮށްދޭން، ދެން ކްލައިންޓް ބުނާގޮތަށް އެކަން ކުރާނީ. އަސްލު ކުރެވޭ އެންމެ ރީއްޗަކަށް އެންމެނަށްވެސް ކޮށްދެނީ." ނައު ބުންޏެވެ.\nއަދި އައު ބުރުގާ ސުޓައިލްތައް ދަސްކުރުމަށް އާންމުކޮށް ބޭނުންކުރަނީ ޔޫޓިއުބްގެ އިން ބަލައިގެން ކަމަށް ނައު ބުނިއިރު މޭކަޕް ކުރުންމަށް އެންމެ އިންސްޕަޔާވެފައި ހުންނަނީ "މޭކަޕް ބައި މާރިޔޯ" އިން ކަމަށެވެ.\nBloom ? Model: The prettiest @mihooonaa ?: @zissephoto\nA post shared by Shades by Nau (@shadesbynau) on Dec 29, 2017 at 12:45pm PST\nއޭގެ އިތުރުން ރަސްމީކޮށް މިމަސައްކަތްފެށި ފަހުން ކުޑަ ދުވަސްކޮޅެއްގެ ތެރޭގައި ރާއްޖޭގައި މިދާއިރާގައި ހަރަކާތްތެރިވާ ފުންނާބު އުސް ބައެއް މީހުން، އަލަށް ފެށިކުއްޖަކާއި ބަލާފައި ވަރަށް ރީތި ކަމަށް ބުނާކަމަށެވެ. އެގޮތުން މިކަމުން ކުރިއަށް ދާން ބޭނުންވާ އެއް ސަބަބަކީ މީހުންދޭ ސަޕޯޓު ކަމަށްވެސް ނައު ބުންޏެވެ.\n"ވަރަށް ގިނަ ރައްޓެހިންގެ ސަޕޯޓް ލިބޭ މިކަމަށް. އަދި ރާއްޖޭގެ މިދާއިރާގައި ފުންނާބު އުސް މީހުން މެސެޖް ކޮށްފައި ބުނި އަލަށް ފެށި ކުއްޖަކާ ބަލާފަ ވަރަށް ރީއްޗޭ." ނައު ބުންޏެވެ.\nމިހާރު ގެއަށް ގެނެސް ކުދިންގެ މޭކަޕްކޮށްދިން ނަމަވެސް ނައު ބުނިގޮތުގައި ކުރިއަށް އޮތްތާނގައި ވެސް ފެންނާނީ މިދާއިރާއިން ކަމަށެވެ. އަދި އުންމީދުކުރަނީ އަމިއްލަ މޭކަޕް ސްޓޫޑިއޯއެއް ހުޅުވުމަށް ކަމަށެވެ.\n"މޭކަޕް ކުރުމުގެ ހުނަރު ހުރިއްޔާ މިއީ ވަރަށް ރަނގަޅު ދާއިރާ އެއް ކުރިއަށް ދާން..." މިދާއިރާއިން ކުރިއަށްދާން ބޭނުންވާ ކުދިންނަށް ނައު ބުނެލީ މިހެންނެވެ.\nއަޅޭ ނައު ހާދަ މޮޅޭ ?\nފެބުރުއަރީ 25, 2018 15:39\nއެކި އެއްޗެހި ކިޔައިން މީހުންގެ ނަން ހަޑި ކުރަން ނޫޅޭ! ?\nފެބުރުއަރީ 25, 2018 16:49\nކަލޭގެ މާ މޮޅު ހުނަރެއް ހުރީތަ މާ އަނގަ މޮޅު މީހަކަށް ވެގެން ތިއުޅެނީ؟ ހަޖަމް ނުވިޔަސް ބޮޑުވަރު ކަލޯ. ކުރާނެ ކަމެއް ނެތީޔާ މިސްކިތަށް އަރާފަ ސަޖިދައެއް ޖަހާބަލަ ހެއްދެވި ފަރާތައް.\nފެބުރުއަރީ 25, 2018 17:55


BREAKING: Male' in 178 meehakaa eku miadhu 196 meehakah Covid jehijje | ThePress\n28 February 2021, 22:05\nމާލޭގެ މަގުމަތީގައި މާސްކް އަޅައިގެން އުޅޭ މީހުން / ފޮޓޯ: އަހުމަދު ލީމާން\nމާލެ ސަރަހައްދުން ގިނަ އަދަދެއްގެ މީހުންނަށް ކޮވިޑް ޖެހި މިއަދު ކޮވިޑަށް ޕޮޒިޓިވްވި މީހުންގެ އަދަދު 196 އަށް އަރައިފިއެވެ.\nމިއަދު ޕޮޒިޓިވް 196 މީހުންނާއެކު މި މަހު ރިޕޯޓު ކުރި ކޭސްތަކުގެ ޖުމްލަ އަދަދު މި ވަނީ 3952 އަށް އަރާފައެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ) އިން ދާދި ދެންމެ އަކު އިއުލާން ކުރި ކޮވިޑް ކޭސްގެ ތަފާސް ހިސާބުތައް ދައްކާ ގޮތުގައި މިއަދު ޕޮޒިޓިވް ވި މީހުންގެ ތެރޭގައި ހިމެނެނީ މާލެ ސަރަހައްދުން ޕޮޒިޓިވް ވި 178 މީހަކާއި، އަތޮޅު ތެރެއިން މީހުން ދިރިއުޅޭ ރަށްރަށުން4މީހަކާއި ހިންގަމުންދާ ރިސޯޓަކުން 12 މީހަކާއި ލިވަބޯޑުން2މީހެކެވެ. އަދި މިއަދު 117 މީހަކު ބަލިން ރަނގަޅުވެފައި ވާ ކަމަށް ވެސް އެޗްޕީއޭއިން ބުނެއެވެ.\nރަށްރަށުން ޕޮޒިޓިވްވި ކޭސްތަކުގެ ތަފްސީލް ހާމަކުރަމުން އެޗްއީއޯސީން ބުނީ މިއަދު4ކޭސް ފެނިފައި ވާއިރު އެއީ ފުވައްމުލަކުން 1 ކޭސް އާއި ދ. ކުޑަހުވަދޫން 1 ކޭސްގެ އިތުރުން ސ. މީދޫން ފެނުނު2ކޭސް ކަމަށެވެ.\nމިއަދުގެ ކޮވިޑް އަޕްޑޭޓް\nޕޮޒިޓިވްވި މީހުންގެ ޖުމްލަ އަދަދު: 19،793\nބަލިން ރަނގަޅުވި މީހުންގެ ޖުމްލަ އަދަދު: 17،249\nކޮވިޑް އެކްޓިވް ކޭސް: 2475\nހޮސްޕިޓަލުގައި އެޑްމިޓްކޮށްފައިވާ މީހުންގެ އަދަދު: 179\nކޮވިޑް މަރުގެ ޖުމްލަ އަދަދު: 62\nކޮވިޑް ބަލީގައި މަރުވި މީހުންގެ ރެކޯޑްތަކަށް ބަލާއިރު މިދިޔަ ޑިސެމްބަރު މަހު2މީހަކު މަރުވެފައިވާއިރު ޖެނުއަރީ މަހު ވަނީ4މީހަކު މަރުވެފައެވެ. އަދި މިއަދު ކޮވިޑް ބަލީގައި މަރުވި މީހާއާއެކު މި މަހު މަރުވި މީހުންގެ އަދަދު މި ވަނީ 10 އަށް އަރާފައެވެ. އެހެންކަމުން މިހާރު ކޮވިޑް ބަލި ޖެހިގެން މަރުވި މީހުންގެ ޖުމްލަ އަދަދަކީ 62 އެވެ. އެއީ 55 ދިވެހިންނާއި7ބިދޭސީންނެވެ.\nއެގޮތުން މިހާތަނަށް މި ބަލީގައި މަރުވި 62 މީހުންގެ އިތުރުން ކޮވިޑަށް ޕޮޒިޓިވް ވި7މީހަކު މަރުވެފައި ވެއެވެ. އަދި އެ7މީހުންނަކީ ކޮވިޑް މަރު ނޫން ކަމަށް އެޗްޕީއޭއިން ވަނީ ނިންމާފައެވެ. މީގެ އިތުރުން މި މަހު ރާއްޖެއިން ބޭރުގައި ހުރި ދިވެއްސަކުވެސް ވަނީ ކޮވިޑް ބަލީގައި މަރުވެފައެވެ. އެއީ ދުބާއީއަށް ޗުއްޓި ހޭދަކުރަން ދިޔަ އުމުރުން 38 އަހަރުގެ ދިވެހި ފިިރިހެނެކެވެ.\nމި ބަލިން ރައްކާތެރިވުމަށް މި މަހުގެ 1 ވަނަ ދުވަހުން ފެށިގެން ރާއްޛޭގައި ވެކްސިން ޖަހަން ވަނީ ފަށާފައެވެ. މިއަދާ ހަމައަށް އައި އިރު 110،000 އަށް ވުރެ ގިނަ މީހުން ކޮވިޑް ވެކްސިން ޖަހާފައިވާ އިރު ވެކްސިން ޖެހި މީހުންގެ ތެރެއިން އުމުރުން ދުވަސްވީ ދެމަފިރިން ވަނީ މަރުވެފައެވެ. އެއި އުމުރުން 93 އަހަރުގެ ފިރިހެނަކާއި 81 އަހަރުގެ އަންހެނެކެވެ.\nމިދިޔަ އަހަރު ފަހުކޮޅު ކޮވިޑް ކޭސްތައް މަދުވެފައި ވީ ނަމަވެސް މި އަހަރު ފެށުމަށް ފަހު ކޭސްތައް އިތުރުވަމުން ދާތަން އަންނަނީ ފެންނަމުންނެވެ. މުޅި ޖެނުއަރީ މަހުގެ ތެރޭގައި ފެނުނު ޕޮޒިޓިވް ކޭސްތަކުގެ އަދަދު ވަނީ 2084 އަށް އަރާފައެވެ. ފެބްރުއަރީ މަހުގައި މިހާތަނަށް ފެނުނު ޖުމްލަ ކޭސްގެ އަދަދު ވަނީ 3952 އަށް އަރާފައެވެ. އެ ގޮތުން މި ފެބްރުއަރީ މަހުގެ އެންމެ ގިނަ ކޭސް ފެނިފައި ވަނީ މި މަހުގެ 1 ވަނަ ދުވަހެވެ. އެއީ 215 ކޭސްއެވެ.\nކޮވިޑުން ރައްކާތެރިވުމަށް މޮހާރު ރާއްޖޭގައި އަންނަނީ އަޅާފައިވާ ފިޔަވަޅުތައް އިތުރަށް ހަރުކަށިކޮށް ވަރުގަދަ ކުރަމުންނެވެ. އެ ގޮތުން މިހާރު ގްރޭޑް 8 އިން ދަށުގެ ގްރޭޑްތަކުގެ ކުދިން ސްކޫލަށް ހާޒިރުވާން ނުޖެހޭ ގޮތަށް ހަމަޖައްސާފައިވާ އިރު އެ ގްރޭޑްތަކުގެ ކުދިންނަށް އަންނަނީ އޮންލައިނކޮށް ކިޔަވައިދެމުންނެވެ. ހަމައެއާއެކު މާލެ ސަރަހއްދުގައި ޖަމާއަތުގައި ނަމާދުކުރުން ވެސް ވަނީ މިހާރު މަނާކޮށްފައެވެ.\nމާލެ ސަރަަހއްދުގައި އަދިވެސް ކާފިއު ވަގުތެއްގެ ގޮތުގައި ހަމަޖައްސާފައި ވަނީ ރޭގަނޑު 11 އިން ފެށިގެން ހެނދުނު6އަކާ ދެމެދެވެ. އަދި މާލެ މަގުމަތީގައި އެއްގަމު އުޅަނދު ދުއްވުން މަނާ ވަގުތެއްގެ ގޮތުގައި ހަމަޖައްސާފައި ވަނީ ރޭގަނޑު6އިން ހެނދުނު6އާ ދެމެދެވެ.\nމާލޭގެ އިތުރުން މިވަގުތު ކާފިއު އިއުލާންކޮށްފައި ވަނީ ފުވައްމުލަކު ސިޓީގައެވެ. މިވަގުތު މޮނިޓަރިންގެ ހާލަތުގައި ހުރި ތަންތަނަކީ ފުވައްމުލަކުގެ އިތުރުން އައްޑޫ ސިޓީގެ ހުޅުދޫ އަދި މީދޫއެވެ.\nމިއީ އަހުރެމެންނަށް ގަބޫލު ނުކުރެވޭ ބައްޔެއްކަން ސަރުކާރުން މިވަނީ އަމަލުން ދައްކައިދީފަ އެއީ ސަރުކާރުގެ އެއްވެސް މީހަކު ރައްރަށަށް ދާއިރު އެމީހުނާއެކު ކޮވިޑް ދާނެ ކަމަކަށް ސަރުކާރާ އެޗްޕީއޭ ގަބޫލެއް ނުކުރޭ އެހެން ވީމަ ރައްޔިތުން މިސާލު މިނަގަނީ ސަރުކާރުން


12 aharah fahu Faattey furathama division ah\n12 އަހަރަށް ފަހު ފާއްޓޭ ފުރަތަމަ ޑިވިޝަނަށް\nދިވެހި ޕްރިމިއަރ ލީގުގައި އީގަލްސް މިހާތަނަށް އަށް މެޗު ކުޅެފައި ވާއިރު އެޓީމު އޮތީ އަށް ޕޮއިންޓާ އެކު ލީގު ތާވަލުގެ ހަތްވަނައިގަ އެވެ.\nފާއްޓެގެ ބިގް ފޭން\nމާރޗް 17, 2021 at 12:14 pm\nފާއްެޓެ އަކީ އަދިވެސް ތަފާތު މޮޅު ކުޅުންތެރިއެއް. އުމުރުން ދުވަސްވިޔަސް އަދިވެސް ރާއްޖޭގެ އެންމެ މޮޅަށް ކުޅޭ ކުޅުންތެރިންނާއި އެއްވަރަށް ކުޅެމުން އަންނަ ކުޅުންތެރިއެއް. އަދި ނަމޫނާ ކުޅުންތެރިއެއް.\nފާއްޓެއަށް އުޖާލާ ފުޓުބޯޅަ ކެރިއަރ އަކަށް އެދެން.


Cheif Ombudsperson ge musaara kudavegen shakuvaakohfi\nޗީފް އޮމްބަޑްސް ޕާސަންގެ މުސާރަ ކުޑަވެގެން ޝަކުވާކޮށްފި\nޗީފް އޮމްބަޑްސްޕާސަންގެ މަގާމަށް އައްޔަނުކުރި އަބްދުއް ސަލާމް އާރިފް. އޭނާއަށް ކަނޑައެޅި މުސާރަ މުރާޖާކުރަން ވަނީ އެދިފައި--\nއެކި އެކި އަނިޔާތައް ލިބިފައިވާ މީހުންގެ މައްސަލަ ބަލައި ބަދަލު ދިނުމަށް އިންތިގާލީ އިންސާފުގެ ގާނޫނުގެ ދަށުން އައްޔަނުކޮށްފައިވާ ޗީފް އޮމްބަޑްސްޕާސަންއަށް މުސާރައާއި އިނާޔަތުގެ ގޮތުގައި ކަނޑައެޅި އަދަދު ކުޑަވެގެން ޝަކުވާކޮށްފި އެވެ.\nމިދިޔަ މަހު ޗީފް އޮމްބަޑްސްޕާސަންގެ މަގާމަށް އައްޔަނުކުރި އަބްދުއް ސަލާމް އާރިފްއަށް މުސާރައާއި އިނާޔަތުގެ ގޮތުގައި 37،500 ރުފިޔާ ދޭން މިދިޔަ ހަފްތާގައި މަޖިލީހުން ވަނީ ފާސްކޮށްފަ އެވެ. އެއީ މުސާރައިގެ ގޮތުގައި މަހަަކު 25،000 ރުފިޔާ އަދި އެލަވަންސްގެ ގޮތުގައި 12،500 ރުފިޔާ އެވެ. ނަމަވެސް ފިނޭންސުން ލަފާދީފައި އޮތީ ސަލާމްއަށް ޖުމްލަ 40،000 ރުފިޔާ ދޭށެވެ.\nސަލާމް މަޖިލީހުގެ މާލިއްޔަތު ކޮމެޓީއަށް ފޮނުވި ސިޓީގައި ވަނީ އެ މުސާރައާ ދޭތެރޭ ހިތްހަމަ ނުޖެހޭތީ މުސާރާ މުރަޖާކޮށްދޭން އެދިފަ އެވެ. ނަމަވެސް އެކަން އެކަން އެގޮތަށް ނުކޮށްދޭން މާލިއްޔަތު ކޮމެޓީން ވަނީ ނިންމައިފަ އެވެ.\n" އެހެން ނަމަވެސް އަޅުގަނޑުމެން ގަސްދުކުރަނީ އަޅުގަނޑުމެން ކޮމެޓީން ނިންމާ ފާސްކުރިގޮތް އެގޮތަށް އެކަން ހިނގާފައޮތް ގޮތް އަލުން މިސިޓީގެ ޖަވާބުގައި އެބޭފުޅާއަށް ފޮނުވަން" މާލިއްޔަތު ކޮމިޓީގައި މުގައްރިރު ކިނބިދޫ ދާއިރާގެ މެންބަރު ނާޝިޒު އިއްޔެ ވިދާޅުވި އެވެ.\nޗީފް އޮމްބަޑްސްޕާސަންއާއި އޮމްބަޑްސްޕާސަންއަށް ބޭފުޅުންގެ މުސާރައާ އިނާޔަތްތަކުގެ ގޮތުގައި ދޭން މާލިއްޔަތު ކޮމެޓީން ނިންމި ނިންމުން މަޖިލީހުން ފާސްވީ 40 މެމްބަރުންގެ ވޯޓާ އެކު އެވެ.\nޗީފް އޮމްބަޑްސްޕާސަންގެ ދަށުން ތިބޭ އޮމްބަޑްސްޕާސަންއަށް މުސާރައިގެ ގޮތުގައި މަހަަކު 25،000 ރުފިޔާ އަދި އެލަވަންސްގެ ގޮތުގައި 8،500 ރުފިޔާ ދޭންވެސް މަޖިލީހުން ވަނީ ފާސްކޮށްފަ އެވެ.\nރައްޔިތުންގެ މަޖިލިސް އޮމްބަޑްސްޕާސަންގެ އޮފީސް\nއިންތިގާލީ އިންސާފުގެ އޮފީހުގައި ގިނަ ވަޒީފާތަކެއް\nޗީފް އޮމްބޮޑްޕާސަންއަށް 37،500 ރ. ގެ މުސާރަ ފާސްކޮށްފި\nމިއަދު ބާއްވަން މަސައްކަތް ކުރި ޖަލްސާ ފަސްކޮށްފި


Portugal Molhuvi Iru, Ronaldo Ah Ithuru Record Eh – adduLIVE\nޕޯޗުގަލް މޮޅުވިއިރު، ރޮނާލްޑޯ އަށް އިތުރު ރެކޯޑެއް\nSep 09, 2020, 09:54 ހަސަން ރަޝީދު\nޔުއެފާ ނޭޝަންސް ލީގުގައި ރޭ ސްވިޑެންގެ މައްޗަށް 2-0 އިން ޕޯޗުގަލް ކުރި ހޯދިއިރު، އެޓީމުގެ ކެޕްޓަން ކްރިސްޓިއާނޯ ރޮނާލްޑޯ އިތުރު ރެކޯޑެއް ހަދައިފިއެވެ.\nސްވިޑެންގެ ދަނޑުގައި ރޭ ކުޅުނު މި މެޗުގެ ފުރަތަމަ ގޯލު ޕޯޗުގަލް އިން ކާމިޔާބުކުރީ ފުރަތަމަ ހާފްގެ ފަހު މިނެޓްގައެވެ. އެގޮތުން ޕޯޗުގަލް އަށް ލިބުނު ހިލޭޖެހުމަކުން މި ގޯލު އެޓީމަށް ކާމިޔާބުކޮށްދިނީ ރޮނާލްޑޯ އެވެ.\nމިއީ ރޮނާލްޑޯ ޕޯޗުގަލްގެ ގައުމީ ޓީމަށް ކާމިޔާބުކޮށްދިން 100 ވަނަ ގޯލު ކަމަށްވާއިރު މި ގޯލާއެކު އޭނާ ވެގެން ގޮސްފައިވަނީ ގައުމީ ޓީމަށް 100 ގޯލު ކާމިޔާބުކޮށްދިން ޔޫރަޕްގެ ފުރަތަމަ ކުޅުންތެރިޔާ އަށެވެ.\nރޭގެ މެޗުގައި ޕޯޗުގަލް އިން ކާމިޔާބުކުރި ދެވަނަ ގޯލުވެސް ކާމިޔާބުކޮށްދިނީ ރޮނާލްޑޯ އެވެ. ގައުމީ ޓީމަށް 101 ގޯލު ރޮނާލްޑޯ މިހާތަނަށް ކާމިޔާބުކޮށްދީފައިވާއިރު ގައުމީ ޓީމަށް އެންމެ ގިނަ ގޯލު ޖެހުމުގެ ރެކޯޑް އޮތީ އީރާން ގައުމީ ޓީމުގެ ކުރީގެ ފޯވާޑް އަލީ ދާއީ އަތުގަ އެވެ. އޭނާ އެ ރެކޯޑް ހެދީ 109 ގޯލު ހަމަކޮށްގެންނެވެ.\nނޭޝަންސް ލީގުގައި ރޭ ކުޅުނު އެހެން މެޗުތަކަށް ބަލާއިރު ފްރާންސް އިން ވަނީ 4-2 އިން ކްރޮއޭޝިއާގެ މައްޗަށް ކުރި ހޯދާފައެވެ. އިންގްލޭންޑާއި ޑެންމާކް ބައްދަލުކުރި މެޗު ލަނޑެއް ނުޖެހި އެއްވަރުވިއިރު، ބެލްޖިއަމް އިން ވަނީ 5-1 އިން އައިސްލޭންޑްގެ މައްޗަށް ކުރި ހޯދާފައެވެ.


Coronavirus aa gulhey mashvaraa thakeh baavvaifi - vNews.mv\nހެލްތް މިނިސްޓަރގެ ބައްދަލުވުން / ފޮޓޯ: އެެޗްޕީއޭ\nކޮރޯނާވައިރަސްއާ ގުޅޭ މަޝްވަރާތަކެއް ބާއްވައިފި\nޒަމްޢަތު އަޙްމަދު ވަޙީދު Male' | 21 January 2020, 19:13\nހެލްތު މިނިސްޓަރ އަބްދުﷲ އަމީން، ހެލްތު އިމަރޖެންސީ ކޯޑިނޭޝަން ކޮމިޓީ މެންބަރުންނާ ބައްދަލުކުރައްވާ ޗައިނާއިން ފެނިފައިވާ ނޮވެލް ކޮރޯނާވައިރަސް އާގުޅޭ ގޮތުން މަޝްވަރާ ކުރައްވައިފިއެވެ.\nމި ބައްދަލުވުމުގައި ގިނަ މުއައްސަސާތަކުން ބައިވެރިވިއިރު، ހުސްވި އަހަރުގެ ޑިސެންބަރު މަހުން ފެށިގެން، ޗައިނާގެ ހޫބޭ ޕްރޮވިންސްގެ ވުހާން ސިޓީގައި މިބަލި ފެތުރެމުންދާކަމަށް އެޗްޕީއޭއިން ވަނީ ބުނެފައެވެ.\nމިއަހަރުގެ ޖެނުއަރީ އާއި ހަމައަށް، މިބަލީގެ 142 މީހުން ޗައިނާއިން ވަނީ ފެނިފައެވެ. އަދި މިބަލީގައި މިހާތަނަށް6މީހުން މަރުވެފައިވާ ކަމަށް ޗައިނާގެ ރަސްމީ އިދާރާތަކުން ވަނީ ހާމަކޮށްފަ އެވެ.\nރާއްޖެއަށް އެންމެ ގިނައިން ފަތުރުވެރިން އަންނަ އެއް ގައުމު ކަމަށްވާ ޗައިނާގެ ބައެއް ސަރަހައްދުތަކުގައި މިބަލި ފެތުރެމުންދާއިރު މިބަލިޖެހުން ގުޅިފައިވަނީ، ސީފުޑް ނުވަތަ ޖަނަވާރުގެ ޒަރީއާއިން އަރާ ޖަރާސީމަކުން ކަމަށް ލަފާކުރެވޭ ކަމަށް އެޗްޕީއޭއިން ބުނެއެވެ.\nހެލްތު މިނިސްޓްރީންނާ ކަމާބެހޭ ފަރާތްތައް ގުޅިގެން މި ބަލިން ރައްކާތެރިވުމުގެ ފިޔަވަޅުތައް އަޅަން ފަށާފައެވެ.\nމީގެ އިތުރުން ޗައިނާގެ އެ ބަލި ފެތުރޭ ސަރަހައްދުތަކަށް ނުދިއުމަށްވެސް އެޗްޕީއޭއިން ވަނީ އިލްތިމާސް ކޮށްފައެވެ.\nމި ވައިރަސްއިން ރައްކާތެރިވުމަށް ޗައިނާއަށް ދަތުރުކުރާއިރު މުހިއްމުކަން ދިނުމަށް އެޗްޕީއޭއިން ވަނީ ޚާއްސަ ކަންތައްތަކެއް ހިމަނާފައެވެ.\nއޭގެ ތެރޭގައި ދޫނިސޫފާސޫފި އަދި ޖަނަވާރު ގެންގުޅެ، ވިއްކާ އަދި ކަތިލާ ތަންތަނަށް ނުދިޔުމާއި ބަލިމީހުންނާއި ކައިރީގައި ނޫޅުމާއި ގިނަގިނައިން ސައިބޯނި ލައިގެން އަތް ދޮވުމުގެ އިތުރުން ކެއްސާ ކިނބިހި އަޅާއިރު ޓިޝޫއަކުން ރަނގަޅަށް އަނގައާއި ނޭފަތް ނިވާކުރުން އަދި ބިހާއި އެއްގަމު މަސް ކާއިރު ރަނގަޅަށް ކައްކައިގެން ބޭނުން ކުރަން އެޗްޕީއޭއިން ވަނީ އިލްތިމާސްކޮށްފައެވެ.\nސިއްހަތު އެޗް.ޕީ.އޭ ރާއްޖެ


ބުޗުގެ ކެމްޕޭނު ލޯންޗުކުރުން 28 މާޗުގައިMikal News\n17 މާރިޗު 2019, 18:28 |\nވިލިމާލެ ދާއިރާއަށް ކުރިމަތިލާފައިވާ ފުވައްމުލަކު ބުލޫ ލައިޓް މުހައްމަދު ހުސޭން (ބުޗު) ގެ ކެމްޕޭނު ލޯންޗުކުރުން މާޗު 28 ވާ ބުރާސްފަތި ދުވަހު އޮންނާނެ ކަމަށް މުހައްމަދު ހުސޭން ވިދާޅުވެއްޖެއެވެ. މާޗު 28 ވަނަ ދުވަހަކީ އެދާއިރާގެ މަޖިލިސް ބަހުސް އޮންނަ ދުވަހެވެ.\nއަދި ކެމްޕޭނު ނުފެށުނު ނަމަވެސް ތިންވަނާގައި ވަނީ އޭނާ ކަމަށް މުހައްދު ހުސޭން ބުންޏެެވެ. ލޭބާ ޕާޓީގެ ފަރާތުން ވާދަކުރާ މުހައްމަދު ހުސޭނަކީ ރިސޯޓް ދާއިރާގައި ގިނަ ދުވަސްތަކެއްވަންދެން މަސައްކަތްކުރައްވާފައިވާ އެދާއިރާގެ ގިނަގުނަ ތަޖުރިބާހުރި ބޭފުޅެކެވެ. ގައުމީ ޝިޕިން ކުންފުނީގެ ރޭޑިއޯ އޮފިސަރު ކަން ކުރެއްވި މުހައްމަދު ހުސޭން އަކީ ސީމަނެއްގެ ގޮތުގައިވެސް މަސައްކަތް ކޮށްފައިވާ ބޭފުޅެކެވެ. އެމްއީއެސް ތައުލީމު ހަޔާތް ފެއްޓެވި މުހައްމަދު ހުސޭން މަތީ ތައުލީމު ހާސިލު ކުރެއްވީ އިންޑިއާގެ އިސްޓިޓިއުޓް އޮފް ޓޫރިޒަމް ޓެކްނޮލޮޖީއިންނެވެ.\nހަަތަރު ކެންޑިޑޭޓުން ކުރިމަތިލާފައިވާ މިދާއިރާއަށް ފުވައްމުލަކު ދެކެންޑިޑޭޓަކު ވާދަކުރެއެވެ. މުހައްމަދު ހުސޭންގެ އިތުރުން މިދާއިރާއަށް ކުރީގެ ނާއިބު ރައީސް ފުވައްމުލަކު އީސްޓްލައުޓް މުހައްމަދު ޖަމީލު އަހުމަދު ވެސް ވާދަކުރެއެވެ.


Anhendharifulhu vihkaalee 3000 rupees ah\n16 އަހަރުގެ އަންހެންދަރިފުޅު ވިއްކާލީ 3000 ރުޕީސްއަށް\nއުމުރުން އެންމެ 18 އަހަރުގެ އަންހެންކުއްޖަކު އިންޑިއާގެ ޗައްތީސްގަޅްގެ މަގެއްގެ މަތީގައި އޮއްވާ ފެނިގެން ބަޔަކު ވަނީ މި ކުއްޖާ ނަގައިގެން ގެންގޮސް ކަމާ ބެހޭ ފަރާތްތަކާ ހަވާލު ކޮށްފަ އެވެ. ކުއްޖާ ސަލާމަތް ކުރިއިރު އޭނާ ބަލިވެ އިނދެ ވިހަން އިނީ ތައްޔާރުވެފަ އެވެ. އަދި މަގުމައްޗަށް ވެއްޓިފައި އޮތީ ވިހަން ބަނޑުގައި ރިހޭ ވަރުންނެވެ.\nކުއްޖާގެ އަނގައިން އެންމެ ބަހެއް ވެސް ބޭރުވާވަރުވީ އެ ކުއްޖާ ސަލާމަތް ކޮށްގެން ގެންގޮސް ފަރުވާ ދޭން ފެށިތާ ފަސް މަސް ފަހުންނެވެ. އޭނާއަށް ލިބިފައިވާ އަނިޔާތަކާއި ތަހައްމަލުކުރި ވޭންތަކުގެ ސަބަބުން ކުއްޖާގެ އަރުތެރޭން އަޑު ނުނިކުމެ އެހާ ދުވަސްވީ އެވެ. އެންމެ ފަހުން ވާހަކަ ދެއްކުނީ އެތައް މަހެއް ވަންދެން ކައުންސިލިން ދީގެންނެވެ.\nކުއްޖާ ކިޔައިދިން ގޮތުގައި މީގެ ދެ އަހަރު ކުރިން އެ ކުއްޖާގެ އުމުރުން އެންމެ 16 އަހަރުގައި އޭނާގެ ބައްޕަ އެންމެ 3000 ރުޕީސްއަށް އޭނާ ވިއްކާލީ އެވެ. އޭނާ ގަތީ ޗައްތީސްގަޅްގެ ރާއީގަޅްގައި ދިރިއޅޭ 21 އަހަރުގެ ފިރިހެނެއް ކަމަށް އެ ކުއްޖާ ބުންޏެވެ.\nއެ ކުއްޖާ ގަނެގެން ގެންދިޔަ މިހާ އެ ކުއްޖާއަށް ކުރާނެ މަސައްކަތް ހޯދައިދޭން ވައުދުވީ ނަމަވެސް އެ މިހާ އެ ކުއްޖާ ގެންގޮސްގެން ޖިންސީ އަނިޔާ ކުރުން ފިޔަވައި އެހެން ކަމެއް ނުކުރެ އެވެ. އެންމެ ފަހުން ބަލިވެއިންކަން އެނގުމުން މަގުމައްޗަށް ނެރެ އެއްލާލީ އެވެ.\nމަގުމަތީގައި ކުއްޖާ ދިރިއުޅެފައި ވަނީ ކާން ބޯނެ އެއްޗެއް ނުލިބި ބަނޑުހައިހޫނު ކަމުގަ އެވެ. އަތުގައި އެންމެ ފައިސާ ފޮއްޗެއް ވެސް ނެތުމުން އެ ކުއްޖާއަށް ކާ އެއްޗެއް ގަނެވޭނެ އެއްވެސް ގޮތެއް ނުފެނިގެންނެވެ. މިގޮތަށް ބަނޑުހައިހޫނުކަމުގައި އެތައް މިތަނުގައި އެނބުރޭތާ އެތައް މަހެއް ފަހުން އެ ކުއްޖާ ވިހަން ބަނޑުގައި ރިހެން ފެށީ އެވެ.\nނަސީބަކުން ކުއްޖާ މި ހާލުގައި އޮއްވާ މިދިޔަ މޭ މަހު ފެނުނީ ވިމެން އެންޑް ޗައިލްޑް ވެލްފެއާ ޑިޕާޓްމަންޓުންގެ އޮފިޝަލުންނަށެވެ. އެ މީހުން ކުއްޖާ ހޮސްޕިޓަލަށް ގެންދިޔަ އެވެ. އަދި މާ ގިނައިރެއް ނުވެ އޭނާ ވަނީ އަންހެން ކުއްޖެއް ވިހާފަ އެވެ. ހޮސްޕިޓަލުން ދޫކޮށްލުމުން ކުއްޖާ ގެންދިޔައީ ރާއިގަޅްގައި ހުންނަ މިފަދަ ކުދިން ބައިތިއްބާ ސެންޓަރަކަށެވެ.\nވިމެން އެންޑް ޗައިލްޑް ވެލްފެއާ ޑިޕާޓްމަންޓުގެ އޮފިޝަލުން މި ކުއްޖާ ސަލާމަތްކުރުމުގެ ކުރިން އޭނާ މަގުމަތީގައި ހޭދަކުރި ދުވަސްތަކުގައި އަދި ބަނޑުގައި ރިހޭތީ ތެޅިފޮޅުނުއިރު އެ ކުއްޖާއަށް އެހީތެރިވުމަށް އެއްވެސް މީހަކު އޭނާ ކައިރިއަށް އައިސްފައެއް ނުވެ އެވެ. ކުއްޖާގެ ގައިގައި ކޮވިޑް އިންފެކްޝަން ހުރެދާނެކަމަށް ބިރުންނެވެ.\nމި އަންހެންކުއްޖާގެ ހަޔާތުގައި ކުރަންޖެހުނު މި ހިތްދަތި ތަޖުރިބާތަކުގެ ފެށުމަކަށްވީ އޭނާގެ މަންމަ މަރުވުމެވެ. އެ ކުއްޖާގެ ބައްޕަ އޭނާ މީހަކަށް ވިއްކާލީ މަންމަ މަރުވުމާ ގުޅިގެންނެވެ. މިހާރު ފުލުހުން މި މައްސަލަ ތަހުގީގުކުރަމުންދާއިރު ކުއްޖާގެ ބައްޕަ އާއި އޭނާ ގަނެގެން ޖިންސީ ގޯނާކުރި މީހާ ވަނީ ހައްޔަރުކޮށްފަ އެވެ.


Neyfai kottan tha?ekamuge gellun engey tha? - Hali News\nނޭފަތް ކޮއްޓަންތަ؟ އެކަމުގެ ގެއްލުން އެނގޭތަ؟\n15 April 2021, 04:21\nނޭފަތް ކޮއްޓުމަކީ ދުނިޔޭގެ ހުރިހާ ހިސާބެއްގައިވެސް އިންސާނުންގެ މެދުގައި އާދަހިފައިވާ ކަމެކެވެ. އިންސާނުންގެ ކިބައިން އާންމުކޮށް ފެންނަ ގޯސް އާދައެކެވެ. މިއީ، ގިނަ ދިވެހީންވެސް އާންމުކޮށް ކޮށްއުޅޭ ކަމެކެވެ. ބަޔަކު ގަބޫލުކުރިޔަސް ނުކުރިޔަސް މިއީ ހަގީގަތެވެ.\nދުނިޔޭގައި ހެދިފައިވާ ސާވޭތަކުން ދައްކަނީ، މިކަން ގިނައިން ކޮށްއުޅެނީ ބޮޑެތި މީހުންކަމެވެ. މިކަން ބޮޑެތި މީހުންގެ މެދުގައި އާންމުވެފައިވާ ވަރަކީ، ގަޑިއަކު އެއްފަހަރުހެން ކަހަލަ ގޮތަކަށް ނޭފަތްކޮށްޓާ މީހުން އުޅޭކަމެވެ. ގިނަކެމެވެ.\nބޮޑެތި މީހުންގެ އިތުރަށް ކުޑަކުދިންވެސް މިކަން ކޮށްއުޅެއެވެ. ބައެއް މީހުން ނޭފަތް ކޮއްޓަން ފަށަނީ ފޫހިވާ ވަގުތުގައި ނުވަތަ ކަމަކާ ފިކުރުބޮޑުވާ ވަގުތުގައިކަން ސާވޭތަކުން ހޯދިފައި ވެއެވެ.\nމިވާހަކަ މީހަކު ދައްކައިފިނަމަ އާންމުކޮށް ނޭފަތް ކޮއްޓާމީހުން ދޭ ޖަވާބަކީ، އެއީ ނޭފަތުން މަޑުނަގަން ކުރާ ކަމެއް ކަމަށެވެ. ނުވަތަ އެއީ، ނޭފަތް ސާފުކުރުމުގެ ގޮތުން ކުރާ ކަމެއް ކަމަށެވެ.\nއެހެން ނަމަވެސް، ނޭފަތުގައި ހުންނަ މަޑަކީ، ގުދުރަތީ މުހިންމު މަސައްކަތެއް ކުރާ އެއްޗެއް ކަމެއް ގިނަ މީހުންނަކަށް ނޭނގެއެވެ. އެއީ، ނޭފަތުން ހަށިގަނޑުގެ އެތެރެއަށް ނޭވާލާ ވަގުތު، ވަޔާއެކު ނޭފަތުގެ ތެރެއަށް އަންނަ "ޕާޓިކަލްސް" ހިފަހައްޓައި ވައި ސާފުކުރަން ހުންނަ މަޑުކަމެއް ގިނަ މީހުންނަކަށް ނޭނގެއެވެ.\nނޭފަތުގެ ތެރޭގައި ހަރުވެފައި އޮންނަ މަޑަކީ މިދެންނެވި ބޭރުން އެތެރެވާ "ޕާޓިކަލްސް" ކަލެކްޓްކުރުމުގެ ސަބަބުން ހަރުވާ މަޑުކަމަށް ޑޮކްޓަރުން ވިދާޅުވެއެވެ.\nހިރަފުސް ބޯ ތަންތަނުގައި އުޅޭ މީހުންގެ ނޭފަތުގެ ތެރޭގައި ހަރުވެފައި ހުންނަ މަޑުތައް ގިނަވަނީ، ނޭފަތުގައި އެތެރޭގެ ވަށައިގެން ލެވިފައިވާ މަޑުގެ ލޭޔަރަށް "ޕާޓިކަލްސްތައް" ކަލެކްޓްވާލެއް ގިނަވީމާ ކަމަށްވެސް މެޑިކަލް ބޭފުޅުން ވިދާޅުވެއެވެ.\nމަޑުތައް ސާފުކުރުމުގެ ނަމުގައި ނޭފަތަށް އިނގިކޮއްޕައިގެން އަބަދު ކޮށްޓާނަމަ އޭގެ ރިސްކްވެސް ބޮޑެވެ. ނޭފަތުގެ އެތެރޭގެ ބައިތައް އެތުރިފައިވަނީ ވަރަށް ނާޒުކު ގޮތަކަށެވެ. ނޭފަތުގެ ދެދޮރު ވަކިކުރަން ހުންނަ ކާޓިލޭޖްއަކީ ޚާއްސަކޮށް ވަރަށް ނާޒުކު ބައެކެވެ. ނޭފަތް ކޮއްޓާނަމަ ތިލަ ހިސާބުގައި ހުންނަ ބްލަޑް ވެސަލްސްތައް ފަޅައިގެންގޮސް ނޭފަތުން ލޭއައުމަކީވެސް އެކަށީގެންވާ ކަމެކެވެ.\nނޭފަތް ކޮއްޓުމަކީ، ނޭވާލާ ނިޒާމުގެ ބަލިތައް ޖެހުމުގެ އިތުރުން، ނޭފަތް ދުޅަވުން ނުވަތަ ރަތްވެ ހިރުވުމުގެ އިތުރުން، ނޭފަތުގެ އެތެރެ ހިމަވެ އަދި ނޭފަތުގެ ދެދޮރުގެ ސައިޒްވެސް ބޮޑުވާ ކަމެއް ކަމަށް މެޑިކަލް ޑޮކްޓަރުން ވިދާޅުވެއެވެ. ނޭފަތުގެ ދެލޯވަޅު ބޮޑުވުމުގެ ސަބަބަކަށް މިކަން ވެދެއެއެވެ.\nނާފަތުގެ ދެދެރުގެ ސައިޒް ކުޑަކުރަން މަސައްކަތް ކުރުމަކީވެސް ރިސްކް އޮތް ކަމެކެވެ. ޑޮކްޓަރުން ވިދާޅުވަނީ، ނޭފަތުގެ ދެދޮރޮ ނުވަތަ ނޭފަތުގެ ދެލޯވަޅު ކުޑަކުރުމުގެ ނިޔަތުގައި ނޭފަތުގެ މަޑުބަޔަށް ފިއްތުމަކީވެސް ގެއްލުންހުރި ކަމެއް ކަމަށެވެ. އެއީ، ނޭފަތަށް އިތުރު ގެއްލުންތައް ލިބި ދުޅަވުންފަދަ ކަންކަން މެދުވެރިވެދާނެ ކަމެއް ކަމަށެވެ.\nއެވަރުން ނިމުނީކީ ނޫނެވެ. ނޭފަތް ކޮއްޓުވަކީ އިނގިލީގައި ހުންނަ ޖަރާސީމު ސީދާ ނޭފަތުގެ ތެރެއަށް ލުމުގެ ފުރުސަތަކަށްވެސް ވެދެއެވެ. ޚާއްސަކޮށް ކޮވިޑް-19 ބަލިމަޑުކަމުގެ މި ހާލަތުގައި ނޭފަތުގެ ތެރެއަށް ކޮވިޑް ވައިރަސް އަމިއްލަ އަތުން ވައްދާކަށް އެކަކުވެސް ބޭނުމެއް ނުވާނެއެވެ.\nނެދަރލޭންޑްސްގައި ހެދި ދިރާސާއަކުން ދައްކާފައިވަނީ، ހަމުގެ ބަލި އާންމުގޮތެއްގައި ޖެހެން މެދުވެރިވާ ބެކްޓީރިއާއެއް ކަމަށްވާ "ސްޓެފީލޮކޮކަސް އޯރެއަސް" އާންމުކޮށް ނޭފަތް ކޮއްޓާ މީހުންގެ ނޭފަތުގެ ތެރެއިން ފެނުމުގެ ފުރުސަތު ބޮޑުކަމަށެވެ.\nނޭފަތް ކޮއްޓުމަކީ އަހަރެމެން ގިނަމީހުން އެކަމާމެދު އެއްވެސް ވަރަކަށް ވިސްނާނުލާ ކޮށްލާ ކަމެކެވެ.\nސިންގްހެލްތު ޕޮލިކްލިނިކްސްގެ ނޭވާލާ ނިޒާމާބެހޭ ކްލިނިކަލް ލީޑް ޑރ. ޓޭން ޓެކް ޝީ ވިދާޅުވަނީ، ނޭފަތް ކޮއްޓުމުގެ އާދައަކީ ނަފްސާނީ މައްސަލައެއްގެ ސަބަބުން ކުރާ ކަމަކަށް ވުމުގެ ފުރުސަތުވެސް ބޮޑުކަމަށެވެ. ޑރ. ޓޭން ވިދާޅުވީ، ނޭފަތުގެ އެތެރެ ސާފުވުމުންވެސް ހުއްޓާނުލާ ނޭފަތް ކޮއްޓާނަމަ އެއީ، ނަފްސާނީ ބަލީގެ އަލާމާތެއް ކަމަށެވެ.\nމިކަން ފެތެނީ، އޮބީސިވް ކޮމްޕަލްސިވް ޑިސްއޯޑަރސްގެ ތެރޭގައި ހިމެނޭ، ހަމުގައި ކޮށްޓުން، އިސްތަށި އުފުރުން އަދި ނިޔަފަތިކެއުންފަދަ ކަންކަމުގެ ތެރޭގައި ކަމަށްވެސް ވިދާޅުވިއެވެ.\nކޮންމެފަދަ ސަބަބާހެދި ނޭފަތް ކޮއްޓަން ޖެހުނު ނަމަވެސް، އެ އާދަ ދޫކޮށްލަން މަސައްކަތް ކުރުމަށް ޑރ. ޓެން ނަސޭހަތްތެރި ވެފައި ވެއެވެ.\nމިއީ، ސްޓްރެސް ނުވަތަ ފިކުރުބޮޑުވެ ކަންބޮޑުވެގެން ކުރާ ކަމެއްނަމަ ރިލޭކްސް ކޮށްލައި، ފުން ނޭވާލުމުގެ އެކްސަސައިޒެއް ކޮށްލުމަށް އިރުޝާދު ދެއްވާފައި ވެއެވެ.\nއަރިދަފުސްރޯގާ ޖެހުންފަދަ ކަމެއްގެ ސަބަބުން ނޭފަތް ސާފުކުރަން ޖެހިއްޖެނަމަ ޓިޝޫއެއް ބޭނުންކޮށްގެން ނޭފަތް ފޮޅާލުމަށާއި، ނޭފަތް ފޮޅާލުމަށްފަހު ވީހާވެސް އަވަހަކަށް އަތްދޮވުމަށް ޑޮކްޓަރުން އިރުޝާދު ދެއްވައެވެ.


ޝެޓްސް ލީޑަރސް ސިކްސް ސެންސެސް ލާމު ރިސޯޓުގައި – MNUSU\nޝެޓްސް ލީޑަރސް ސިކްސް ސެންސެސް ލާމު ރިސޯޓުގައި\nޝެޓްސް ލީޑަރސް ސިކްސް ސެންސެސް ލާމަށް ޒިޔާރަތް ކޮށްފިއެވެ. މިދަތުރަކީ ޝެޓްސް ލީޑަރސް ޓްރިޕް ތެރޭގައި ހިމެނޭ ހަރަކާތެކެވެ. މިގޮތުން ޝެޓްސް ލީޑަރސް ސިކްސް ސެންސެސް ލާމަށް ފުރާފައިވަނީ ޖުލައި 19 ވަނަ ދުވަހު 14:00 ގައެވެ. މިދަތުރުގައި ޝެޓްސް ލީޑަރސް ޓްރިޕްގެ 14 ބައިވެރިންގެ އިތުރުން އެމް.އެން.ޔޫ.އެސް.ޔޫ ގެ ނައިބު ރައީސް (އަމަލީ)، ހަސަން ޝާހް ވަނީ ބައިވެރިވެފައެވެ.\nމިދަތުރު ކުރިއަށް ގެންގޮސްފައިވައީ ސިކްސް ސެންސެސް ލާމުގެ ފަރާތުން ”ޓުއަރ“ އެއްގެ ގޮތުގައެވެ. މިގޮތުން މިދަތުރުގައި ރިސޯޓު ފަރާތުން ބައިވެރިންނާއި ހަވާލުވެހުންނެވީ އެޑިޔުކޭޝަން އެންޑް ކޮމިޔުނިޓީ އައުޓްރީޗް މެނޭޖަރ، އާދަމް ޠަލްހަތެވެ.\nއެންމެ ފުރަތަމަ ދަރިވަރުންނަށް މަޢުލޯމާތުދެއްވީ ގެސްޓް ސަރވިސް މެނޭޖަރ ޓްރެވޯ އެވެ. ޓްރެވޯ ވަނީ ފްރޮންޓް އޮފީހެއްގައި ކުރަމުންދާނެ މަސައްކަތްތަށް ދަރިވަރުންނަށް ދައްކާލައިފައެވެ. އެއަށްފަހު ދަރިވަރުންނަށްވަނީ ރިސޯޓުގެ އެކިއެކި ވިލާތަށް ދައްކާލާފައެވެ. މީގެ އިތުރުން، ސިކްސް ސެންސެސް ލާމުގައި ”ސަސްޓެއިނަބަލް ޓޫރިޒަމް“ ހިންގުމަށް ކުރަމުންގެންދާ މަސައްކަތްތަށް ވަނީ ދަރިވަރުންނަށް ދައްކާލައިފައެވެ. މި ހަރަކާތް ދަރިވަރުންނަށް ކުރިއަށް ގެންގޮސްދެއްވީ އެސިސްޓެންޓް އެގްޒެކިއުޓިވް ހައުސްކީޕާ އައްދުއެވެ. އަދި ސިކްސް ސެންސެސް ލާމުގެ އެޗް.އަރ. ޑިޕަރޓްމެންޓް ފަރާތުން އެޗް.އަރ. މެނޭޖަރ ޞާދިގް ވަނީ ދަރިވަރުންނަށް ހިއުމަން ރިސޯސް އަދި ހޮސްޕިޓާލިޓީ އައި ބެހޭ ގޮތުން ކުޑަ ސެޝަނެއް ނަންގަވާ ދެއްވާފައެވެ. އެއަށްފަހު ރިޒަވޭޝަން އަދި ރެވެނިއު މެނޭޖަރ ޖުހޫރް ވަނީ ރިޒަވޭޝަން ޑިޕަރޓްމެންޓްގައި މަސައްކަތް ކުރަމުންގެންދާ ގޮތާ ބެހޭގޮތުން ދަރިވަރުންނަށް މައުލޫމާތު ދެއްވާފައެވެ. އަދި އެންމެ ފަހު ސެޝަނެއްގެ ގޮތުގައި ސިކްސް ސެންސެސް ލާމުގެ އެފް.އެންޑް.ބީ ގެ ޑިރެކްޓަރ ކަމުގައިވާ ޖޯޖް ވަނީ ދަރިވަރުންނަށް އެފް.އެންޑް.ބީ ޑިޕަރޓްމެންޓްގައި ކުރަމުންދާނެ މަސައްކަތް ދަރިވަރުންނާ ހިއްސާކޮށް، ދަރިވަރުން ސިކްސް ސެންސެސް ލާމާއި ބެހޭގޮތުން ކުރި ސުވާލުތަކަށް ޖަވާބު ދެއްވާފައެވެ.\nމި ”ޓުއަރ“ ނިމިގެން ދިޔައީ ސިކްސް ސެންސެސް ލާމުގެ ފަރާތުން ޕްލާސްޓިކް މަދުކުރުމަށް ކުރަމުންދާ މަސައްކަތާއި ޝެޓްސް އިން މިއަހަރު ފަށައިފައިވާ ”އެފް.އެޗް.ޓީ.އެސް އެގެއިސްޓް ސިންގަލް ޔޫސް ޕްލާސްޓިކް“ މި ކެންޕެއިންނާ ބެހޭގޮތުން ވާހަކަ ދެކެވިގެންނެވެ.\nޝެޓްސް އިން ކުރި މިދަތުރު ކާމިޔާބު ހަރަކާތަކަށްވީ ސިކްސް ސެންސެސް ލާމުގެ މެނޭޖްމެންޓުގެ ފުރިހަމަ އެއްބާރުލުމާއެކުގައެވެ. ޚާއްސަކޮށް، އެޑިޔުކޭޝަން އެންޑް ކޮމިޔުނިޓީ އައުޓްރީޗް މެނޭޖަރ، އާދަމް ޠަލްހަތުގެ އެއްބާރުލުން ފާހަގަކޮށްލެވެއެވެ. މީގެއިތުރުން، މިދަތުރު ހަމަޖައްސައިދިނުމަށް އެފް.އެޗް.ޓީ.އެސް ގެ އޯ.އާރ.ސީ ކޯޑިނޭޓަރ، ހުސައިން ސަބާހު ކޮށްދެއްވި މަސައްކަތް ފާހަގަކޮށްލެވެއެވެ.


Palestine ge dhaulai gabool kuran Slovenia thayyaaru | Mihaaru\nސްލޮވީނިއާގެ ފޮރިން މިނިސްޓަރު ކާލް އެރްޖަވެޗް. --ފޮޓޯ:އޭޕީ\nފަލަސްތީނުގެ ދައުލަތް ގަބޫލްކުރަން ސްލޮވީނިއާ ތައްޔާރު\n28 ޖެނުއަރީ 2018 - 13:05\nލުބްލިއާނާ (ޖެނުއަރީ 28) - ފަލަސްތީނުގެ ދައުލަތް ގަބޫލް ކުރަން އެ ގައުމުގެ ޕާލަމެންޓުގެ މެންބަރުން ތައްޔާރަށް ތިބި ކަމަށް ޚާރިޖީ ވަޒީރު ކާލް އެރްޖަވެޗް ވިދާޅުވެއްޖެ އެވެ.\nފަލަސްތީނުގެ ދައުލަތް ބަލައިގަތުމާ ބެހޭ ގޮތުން މަޝްވަރާ ކުރުމަށް ސްލޮވީނިއާގެ ޕާލަމެންޓަރީ ފޮރިން އެފެއާޒް ކޮމިޓީ މި މަހު 31 ވަނަ ދުވަހު ބައްދަލު ކުރާނެ އެވެ. އޭގެ ފަހުން އެ މައްސަލަ ޕާލަމެންޓަށް ފޮނުވާނެ އެވެ. ސްލޮވީނިއާ ޕަބްލިކް ޓީވީން ބުނެފައި ވަނީ ފަލަސްތީނުގެ ދައުލަތް ބަލައިގަތުމާ ބެހޭ ގޮތުން ޕާލަމެންޓުގައި ވޯޓު ނަގާނީ މާޗް ނުވަތަ އޭޕްރީލް މަހު ކަމަށެވެ.\nއީޔޫގެ މެންބަރު 28 ގައުމުގެ ތެރޭން ފަލަސްތީނުގެ ދައުލަތް މިހާތަނަށް ބަލައިގެންފައި ވަނީ ހަމައެނި ސްވިޑަން އިންނެވެ. އެއީ 2014 ވަނަ އަހަރު އެވެ. އީޔޫގައި ބައިވެރިވުމުގެ ކުރިން އަށް ގައުމަކުން ވަނީ ފަލަސްތީނުގެ ދައުލަތް ބަލައިގެންފަ އެވެ. އެއީ ޗެކް ރިޕަބްލިކް، ސްލޮވޭކިއާ، ހަންގޭރީ، ބަލްގޭރިއާ، ރުމޭނިއާ، މޯލްޓާ އަދި ސައިޕްރަސް އެވެ.\n"ފަލަސްތީނުގެ ދައުލަތް ބަލައިގަތުމާ އެކު މެދުއިރުމަތީގެ ސުލްހައިގެ މަސައްކަތުގައި ފަލަސްތީނުގެ މަޝްވަރާތައް ސްލޮވޭނިއާ އަށް ވަރުގަދަ ކުރެވޭނެ. ސްލޮވޭނިއާ އިން ގެންގުޅެނީ މިނިވަން ޚާރިޖީ ސިޔާސަތެއް،" ޚާރިޖީ ވަޒީރު ވިދާޅުވި އެވެ.\nފަލަސްތީނުގެ ރައީސް މަހްމޫދު އައްބާސް މިދިޔަ ހަފުތާގައި ވަނީ ބްރަސެލްސް އަށް ވަޑައިގެން އީޔޫގެ 28 ގައުމުގެ ޚާރިޖީ ވަޒީރުންނާ ބައްދަލު ކުރައްވާ ފަލަސްތީނުގެ ދައުލަތް ބަލައިގަތުމާ ބެހޭ ގޮތުން ބާރު އަޅުއްވައިފަ އެވެ.\nއިތުރު ލިޔުންތައް ފަލަސްތީން


Himaarakah, Imthihaanu Hedhumuge Furusathu Dheefi - Vaguthu\nހިމާރަކަށް، އިމްތިޙާނު ހެދުމުގެ ފުރުޞަތު ދީފި\nމީގެކުރިން އިންޑިޔާގައިވަނީ ގެރިއަކަށް، އިމްތިޙާނެއްގައި ބައިވެރިވުމުގެ ފުރުޞަތު ދީފައެވެ. މީގެ ދެ އަހަރު ކުރިން ހިނގި މި ކަމުގައު ގެރިއަށް އެންޓްރަންސް ކާޑު ނުވަތަ ސްޓޭޓްމަންޓް އޮފް އެންޓްރީވެސް ދީފައިވެއެވެ.\nއަނެއްކާވެސް އެޤައުމުވަނީ މިފަދަ ކަމެއް ހިނގާފައެވެ. އެހެންނަމަވެސް، މިފަހަރު މި ފުރުޞަތު ދީފައިވަނީ އެޤައުމުން ހެޔޮކޮށް ހިތާ ގެރިއަކަށް ނޫނެވެ. މިފަހަރު އެންޓްރަންސް ކާޑު ދީފައިވަނީ ހިމާރަކަށެވެ.\nހިމާރެއްގެ ފޮޓޯ ޖަހައި، ވަކި ނަމެއް ދީފައިވާ ކާޑެއް މީސް މީޑިޔާގައި ދައުރުވަމުންދާއިރު މިއީ ހަޤީޤަތެއްކަމަށްވެސް އެތައް ބަޔަކު ބުނެފައިވެއެވެ. މިކަމާ ގުޅިގެން އެކި ފަރާތްތަކުން މީސް މީޑިޔާގައި ދަނީ އެކި ގޮތްގޮތަށް ޝުއޫރު ފާޅު ކުރަމުންނެވެ.\n"އިންޑިޔާ ޓައިމްސް" ނޫހުން ބުނެފައިވާ ގޮތުގައި މި އިމްތިޙާނަކީ އެޤައުމުގެ އުތުރުގެ ޖާމޫ އަދި ކަޝްމީރުގެ އިމްތިޙާނެކެވެ. އަދި، މިއީ އެސަރަޙައްދުގެ ސަރުކާރުގެ ސާވިސަސް ސެލެކްޝަން ބޯޑުން ކުރިއަށް ގެންދާ އިމްތިހާނެއްވެސްމެއެވެ. އިތުރަށް މައުލޫމާތު ލިބިފައިވާ ގޮތުގައި މިއީ "ނައިބު ތަހުސިލްދާރު" ނަމަކަށް ކިޔާ މަޤާމަކަށް އެކަށީގެންވާ ކެނޑިޑޭޓަކު ހޯދުމަށް ކުރިއަށް ގެންދާ އިމްތިޙާނެކެވެ.\nބައެއް ފަރާތްތަކުން މިކަމަށް ޖޯކު ޖަހާފައިވާއިރު ބައެއް ފަރާތްތަކުން މި ޖަނަވާރަށް "ގުޑް ލަކް" ކިޔާފައިވެސްވެއެވެ.\nއޭޕްރީލް 28, 2018 15:10\nކޮބާ ތަމެން ރަންރީނދޫ ޓްވިޓަރޭ މެންނަށް ފެނޭތޭ ފެނޭދޯ. ފެނޭތޭ ފެނޭދޯ. ފެނޭތޭ ފެނޭދޯ. ފެނޭތޭ ފެނޭދޯ. ފެނޭތޭ ފެނޭދޯ. ފެނޭތޭ ފެނޭދޯ. ފެނޭތޭ ފެނޭދޯ. ފެނޭތޭ ފެނޭދޯ. ފެނޭތޭ ފެނޭދޯ. ފެނޭތޭ ފެނޭދޯ. ގެޓް ދަ ޕޮއިންޓް. ގުޑް ގުޑް.\nއޭޕްރީލް 28, 2018 18:21\nފެނިއްޖެ! ކޮންމެ ކަމެއް ސިޔާސީ ކުރަން ނޫޫޅެބަލަ!\nއޭޕްރީލް 28, 2018 23:33\nއޭޕްރީލް 28, 2018 16:10\nމަ ނުބަާ ދުނިޔެއަކަށް މި ހޭލީ...........ލޮލް!!!!!!!!


BML in9schoolehgge SEN claahah ehee\nބީއެލްއެލް އިން ސްކޫލެއްގެ ސެން ކްލާހަށް ބޭނުންވާ ތަކެތި ހަދިޔާ ކުރަނީ\nބެންކް އޮފް މޯލްޑިވްސް (ބީއެމްއެލް) އިން ނުވަ ސްކޫލެއްގެ ސްޕެޝަލް އެޑިއުކޭޝަން ނީޑް (ސެން) ކްލާހަށް ބޭނުންވާ ތަކެތި ހަދިޔާކޮށްފި އެވެ.\nބީއެމްއެލް އިން ބުނީ ބޭންކުގެ ސީއެސްއާރު ސްޓްރެޓެޖީގެ ދަށުން ނުކުޅެދުންތެރިކަން ހުންނަ ކުދިންނަށް އެހީވުމަށް ހަދިޔާކުރެވެނު ތަކެއްޗަކީ ކުދިންގެ ގާބިލުކަމާއި، އެހެން މިހުންނާއި ގުޅިގެން މުޖުތަމައުގައި ހަރަކާތްތެރިވުމަށް ބޭނުންވާ ހުނަރު ތަރައްގީ ކުރުމާއި އަދި އެކުދިންގެ ތައުލީމީ ބޭނުންތައް ބަލައިގެން ހޯދާފައިވާ ވަސީލަތްތަކެއް ކަމަށެވެ.\nބޭންކުން ފޯރުކޮށްދިން އެހީތެރިކަމާއެކު އެ ސްކޫލުތަކުގެ ސެން ކްލާސްތަކުގައި ކިޔަވަމުންދާ 330 އަށްވުރެ ގިނަ ދަރިވަރުންނަށް ކިޔަވައިދިނުމަށް އިތުރު ލުއިފަސޭހަތަކެއް ލިބިގެންދާނެ ކަމަށް ވެސް ވަނީ ބުނެފަ އެވެ.\nބޭނުންކުން އެހީވި ސްކޫލްތަކަކީ ށ. ފުނަދޫ ސްކޫލު، ނ. ހޮޅުދޫގެ މޭނާ ސްކޫލް، ޅ. ނައިފަރުގެ މަދަރުސަތުލް އިފްތިތާހް، ކ. ގުރައިދޫ ސްކޫލް، އއ. އުކުޅަސް ސްކޫލް، އދ. މަހިބަދޫގެ އދ. އަތޮޅު ތައުލީމީ މަރުކަޒު، ލ. ގަމުގެ އިހައްދޫ ސްކޫލް، ގއ. ކޮލަމާފުށީގައި ހުންނަ ގއ. އަތޮޅު ސްކޫލް އަދި ގދ. މަޑަވެލި ސްކޫލެވެ.\nމިވޭތުވެދިޔަ ދެ އަހަރުގެ ތެރޭގައި ބީއެމްއެލް އިން ވަނީ ރާއްޖޭގެ 29 ސްކޫލެއްގައި ހިންގާ ސެން ކްލާސްތަކަށް ބޭނުންވާ ތަކެތި ހަދިޔާކޮށްފަ އެވެ.\nތިމާވެށީގެ ޕްރޮޖެކްޓްތަކަށް މިމަހުގެ 15 އަށް


މާޔޫސްވުމުގެކުރިން – 02 – ފަހުބައި – Esfiya\nހިތާމަ ކުރުވާހަކަ އެހެނިހެން ދީނީ August 8, 2020\nމާޔޫސްވުމުގެކުރިން – 02 – ފަހުބައި\n– “ބޭބޭ..އަހަރެން ކިހިނެއް ހަދާނީ؟ އަހަރެން މިވަނީ މާޔޫސްވެފައި. ދިރިއުޅުމާއި މެދު އުންމީދުގެއްލިފައި. އަހަރެންކުރި ފާފައިގެ ޖަޒާ ދުނިޔެމަތިން ދައްކަވައިފި. އަހަންނަށް އުޅެވުނީ ހާދަ ނުބައިކޮށޭ. ކުށެއްނެތް މަޢުސޫމު ފުރާނަތަކެއް ނަގާލެވުނީ. ކާކު އަހަރެން ކަހަލަ މީހަކަށް މަޢާފު ދޭނީ؟ ކާކު އަހަރެން ބަލައިގަންނާނީ؟ ކިހިނެއް ކޮން ޙައިސިއްޔަތަކުން އަހަރެން މީހަކަ ހަތަރުކަޅި ހަމަކުރާނީ؟ އަހަރެން މިވަނީ ދިރިއުޅުމުގައި ދާންވީ މިސްރާބުގެއްލި ހުންގާނު އަނބުރާލާނެ މަންޒިލެއް ނޭންގިފައި. ކޮންމެ އައްސޭރިޔަކަށް ލެއްގިޔަސް ނަފްރަތުގެ ދިލަ ހޫނުން އަހަރެން ދާނީ އަނދަމުން. ނޭވާލިއެއްކަމަކު އަހަރެން މިޔަދު މިވަނީ އެތެރެއިން މަރުވެފައި. ދިރިއުޅުމުގެ ހުޅުކޮޅު މިވަނީ ނިވިފައި. އެ ދިއްލާލަދޭނެ މީހަކު ނުވާނެ. އަހަރެން މިވަނީ މުޅިން މާޔޫސްވެފައި. ” ގިސްލަގިސްލާފައި ނުވެސް ދަންނަ އެ މުސްކުޅި ބޭބެ ކައިރީގައި ޒަޔާންއަށް އޭނާގެ ހިތުގެ އުދާސްތައް ބޭރުކޮށްލެވުނެވެ. އެމުސްކުޅި އާރެއް ބާރެއްނެތް ބޭބެއަށްވުރެވެސް މިޔަދު ޒަޔާންވީ ބަލިކަށިވެފައެވެ. –\n“ކޮއިފުޅާ. ދިރިއުޅުމުގައި ކޮންމެފަދަ ކަމެއްވެސް ދިމާވެތާނެ. މިއީ ވަގުތީ ދިރިއުޅުމެއް. މިތަނުގައި ކުރިމަތިވާނީ ހުސް އިމްތިޙާނުތަކާއި. ދަރިފުޅަށްވެސް ދިވަނީ އިމްތިޙާނަކާއި ކުރިމަތިކުރައްވާގައި. މާތް ﷲ އެކަލާންގެ އަޅުންނަށް ނުއުފުލޭވަރުގެ ބުރައެއް ނުޖައްސަވާނެ. ހިތްވަރުކުރޭ! މާޔޫސްނުވޭ! މިދުނިޔޭގެ މީހުން ބުނެފާނެ އެއްޗަކާމެދު މަޔޫސްނުވެ ކުރިކަމެއްވިއްޔާ ތެދުބަހުން ގޮސް އެކަމަށް އިޢުތިރާފުވޭ. އޭރުން ތި ހިތަށް ކުޑަނަމަވެސް، ހަމަޖެހިމެއް ލިބިދާނެ. މާޔޫސްވުމުގެ ކުރިން އިޙްލާސްތެރިކަމާއެކު މާތް ﷲ ގެ ކިބައިން ތިބާގެ ފާފަތައް ފުއްސަވައިދެއްވުމަށް އެދި ދުޢާކުރޭ. މާޔޫސްވުމުގެ ކުރިން ތަޢުބާވޭ. ” ހިތްވަރުދިނުމުގެ ގޮތުން އެ މުސްކުޅި ބޭބެ ޒަޔާންގެ ކޮނޑުގައި ފިރުމާލަމުން ބުންޏެވެ. އެވަގުތު އެ ބޭބޭގެ ދެލޮލުން ކަރުނަ ހިލުނުތަން ޒަޔާން ދުއްޓެވެ.\n“ބޭބޭއަށް ކިޔަނީ ޔާސީން. ބޭބެއަށް އެނގޭ ޒަޔާންކަން ބޭބެގެ ފަސް އަހަރުގެ ދަރިފުޅު މަރާލީ. އެކަމު ބޭބެ އުފަވެއްޖެ ޒަޔާންއަށް ހެޔޮވިސްނުން ދެއްވިތީ. އަލްޙަމްދުﷲ. ބޭބެގެ އޮތީ އެންމެ އެދުމެއް ޒަޔާން. ހަމަ އެންމެ އެދުމެއް. ތެދުބަހުން ޒަޔާން ކުރިހާ ކުރި ހުރިހާ ކަމެއް ކޯތަށްގޮސް ބުނެ އެކަމުގެ އަދަބު ލިބިގަތުން. ބޭބެ ދަރިފުޅަށް މަޢާފުކޮށްފިން. ހެޔޮވިސްނި ކުރެވުނީ ނުބައިކަމެއްކަން އެނގުމުން ބޭބެގެ ހިތަށް ހަމަޖެހުންލިބިއްޖެ. ” ޔާސީން އެހެން ބުނިއިރު ޒަޔާންގެ ނަފުސަށް ލިބުނީ ޙައިރާންކަމެވެ. އެ ބޭބެ އޭނަކުރި ކަންތަކާއި ބަލާފައި އެހާ ކުޑަކުޑަ ކަމަކަށް އޭނާގެ ފަރާތުން އެދެމުންނެވެ. އެ ބޭބެގެ ކުޑަ މަޢުސޫމު ދަރިފުޅު ޤަތުލުކުރި މީހާކަން އެނގިހުރެ ހެޔޮހިތުން މަޢާފަށް އެދުމުންނެވެ. އެހާ ހެޔޮ މީހުންވެސް ދުނިޔޭގައި އުޅޭހެއްޔޭ ޒަޔާންގެ ހިތަށް އެރިއެވެ. ބޮޑު ހިތެއްގެ ވެރިއެކެވެ. އެވަގުތު ޒަޔާން އޭނާ ކުރި ކުށުގެ އަދަބު އޭގެ އެންމެ ފުރިހަމަގޮތުގައި ލިބިގަތުމަށް އަޒުމުކަނޑައެޅިއެވެ. ނޭވާލާހާ ހިނދަކު މި ނިންމުމަށް ބަދަލެއްނުގެނައުމަށް ޒަޔާން އަމިއްލަ ނަފުސާއި ވަޢުދުވިއެވެ.\nމެންދުރު ނަމާދު ބަންގީގެ އަޑުއިވުމުން ޔާސީން އެދުނީ ޒަޔާން އޭނާއާއި އެކުގައި ނަމާދުކުރުމަށް އައުމަށެވެ.\n“ބޭބެ އިހަށްދޭ. އަޅުގަނޑު އެބަ ދަން ހަމަޖެހިލައިގެން. ” ބޯޖަހާލާފައި ޔާސީން ދިއުމުން ޒަޔާން ފުންނޭވާއެއްލީ ނަފުސު ހަމައަކަށް އަޅުވާލުމުގެ ނިޔަތުގައެވެ. ހިތަށް ލިބިފައިވާ ކުޑަ ހިތްހަމަޖެހުމާއިއެކު މަޑު ހިންގުމެއްގައި ޒަޔާން ގޮސް މިސްކިތަށް ވަނެވެ. ކިތަށް އަހަރުފަހުންކަމެއްވެސް ނޭނގެއެވެ. ވުޞޫކޮށްލައިގެން ނަމާދުގެ ޖަމާއަތުގައި ބައިވެރިވެ ހަށަންބަނެވެ. ފަހު ރަކުޢަތަށް ދިޔައިރު ޒަޔާންއަށް ގިސްލަގިސްލާފައި ރޮވުނެވެ. އުޅެވުނު ހުރިހާ ގޮތެއް ހަނދާންވުމާއެކު ދެލޮލުން ކަރުނަ ފޭދުނެވެ. މާތް ﷲގެ ކިބައިން ފާފަ ފުއްސަވާތޯ އެތަށްފަހަރަކު ދުޢާ ކުރެވުނެވެ. ސައިޖައަށް ދިޔަތަނާ ޒަޔާންގެ ހެޔަށް ގޮތެއްވިއެވެ.\nސަޖިދައިގައި އޮތްގޮތަށް ޒަޔާން އޮތުމުން އެންމެންވެސް ނަމާދުކށްނިމި ސަލާމްދިނުމަށްފަހު ޒަޔާންއާ ގާތްވެލިއެވެ. އެ ޒުވާނާގެ ވޭނީ ގިސްލުމުގެ އަޑު ކައިރީގައި ތބި މީހުންނަށްވެސް އިވުނެވެ. އެ ރުއިމުގައިވީ ވޭން އިޙުސާސްކުރެވުމުން ކައިރީގައިތިބި މީހުންގެ ލޮލުންވެސް ކަރުނަހިލުނެވެ. މީހުންތަކުގެ ތެރެއިން ފުރޭނިގެންކަހަލަ ގޮތަކަށް ގޮސް ޒަޔާން ކައިރީގައި ހުއްޓުނު ޔާސީން ނިކަން އަވަހަށް ޒަލަފްގެ ނަމުން ގޮވާލިނަމަވެސް، ޙަބަރެއް ނުވުމުން އޭނާގެ ހިތަށް ބިރުވެރިކަން ވެރިވެއްޖެއެވެ. މަޑުމަޑުން ގޮސް ޒަޔާންގެ ގައިގައި އަތް ޖައްސާލުމާއެކު ޒަޔާންގެ ފުރާނަނެތް ހަށިގަނޑު އަރިއަޅާލައިގެން ވެއްޓިއްޖެއެވެ. މާތްކަލާކޯއެވެ! ހިތާމަހުއްޓެވެ. އެވަގުތު ބައެއް މީހުންނަށް ސުބުޙާނައްﷲ އޭ ބުނެވުނެވެ.\n“ސުބުޙާނައްﷲ ” ތުންފަތުގައި ޝަހާރަތް އިނގިލި ޖައްސާލަމުން ޔާސީންއަށް ބުނެލެވުނެވެ. ހިތާމަވެރި މަންޒަރެކެވެ. ނަމަވެސް ތަޢުބާވުމާއެކުހެން ވެރި އިލާހު އެ ފުރާނަ ގެންދެވީ ސާފުކަންމަތީގައެވެ. ކޮންމެ ކަމަކަށްވެސް ވަގުތެއް ކަނޑައެޅިފައިވެއެވެ. ވަގުތުއައިސް ޖެހުމުން ލަހެއްފަހެއް ނޯންނާނެއެވެ. އެކަމެއްވެ ނިމޭނެއެވެ.\nއިހަކަށްދުވަހު ބޮޑާވެ ކިބުރުވެރިކަމާއި އާރާއި ބާރަކީ ކޯއްޗެއްކަން އެހެން މީހުންނަށް ދައްކައިދޭން އުޅުނު ޒަޔާން މިޔަދުވަނީ އާރެއް ބާރެއްނެތި ވެލީގެދާނުގައި ނިދާލާފައެވެ. ނަމަވެސް ޝުކުރުހުއްޓެވެ. މަރުވުމުގެކުރިން އޭނާއަށް ހެޔޮވިސްނުން ލިބި ތަޢުބާވުމުންނެވެ. ވަޅުލުމުގެ ޖަނާޒާގައި ޒަޔާންގެ ބޭބެމެންވެސް ބައިވެރިވިއެވެ. ޒަޔާންއަށް އެހެން ދިމާވުމުން އެމީހުން ތިބީ ނުހަނު ދެރަވެފައެވެ. ރުޅިއިސްކުރެވުނަސް، އެމީހުންތިބީ ޒަޔާންއަށް އިތުރު ފުރުސަތެއް ދޭން ނިންމައިގެންނެވެ. މަންމަ އެމީހުނާއި ވަކިވުމަށްފަހުގައި ޒަޔާންވެސް އެމީހުންނާއި ވަކިވުމުން އަޑު ވީއްލާރުއެވެ.\nނަމަވެސް، ދިރިއުޅުމާއިގެން ކުރިއަށް ދިޔައީ މި ހިތި އިމްތިޙާނުން ފާސްވުމުގެ ބޭނުމުގައެވެ. ހިތުގައި ކިތަންމެ ވޭނެއް އެޅިނަމަވެސްމެއެވެ. މީހުންގެ ވިހަ ބަސްތަކާއި ކުރިމަތިލަމުންނެވެ. ދިރިއުޅުމުގއިވާ ގޮންޖެހުންތަށް ހައްލުުރަން މަސައްކަތްކުރަމުންނެވެ.\nއެއްވެސް މީހަކު މާޔޫސްނުވާށެވެ. ދުނިޔޭގެ ލަދާއި ގަދަރަށް ވިސްނައިގެން ވާނެފައިދާއެއްނެތެވެ. އެކެއް އަނެކަކަށް ބާރާއި ނުފޫޒު ދެއްކުމުގެ ބަދަލު ހިތްހެޔޮ ހިނިތުންވުމެއް ބައްދަލުކޮށް ތިބާގެ އަޙުތުންނަށް ހިތްޔެހޮކަމާއެކު އެހީވާށެވެ. ދުނިޔޭގެ އެކިތަންކޮޅުތަކުން މުއްސަނދިންނާއި ފަގީރުން އުޅުނަސް ތަފާތުކުރުންތައްނުގެންގުޅޭށެވެ. ކޮންމެ އިންސާނަކުވެސް ހައްދަވާފައިވަނީ މަހާއި ކައްޓަކުން ނޫން ހެއްޔެވެ. ކުރެވިފައިވާ ފާފަތަކަށް މީހުން މަޢާފު ނުދިނަސް އަދި ދިރިއުޅުމުގެ ހުޅުކޮޅު އެހިސާބުން އެ ނިވުނީއެއް ނޫނެވެ. އެއީ ދިރިއުޅުމުގެ ސިއްކަޖެހި ދިރިއުޅުން ނިމިދާ ދުވަހެއް ނޫނެވެ. އެއީ މާޔޫސްވެ ބަލިކަށިވާންވީ ވަގިތެއް ނޫނެވެ. ހިތްވަރާއެކު ބަލިކަށިވެފައިވާ ހަށިގަނޑު ސީދާކޮށް ކޮޅަށް ތެދުވާށެވެ! ދުނިޔެއާއި ކުރިމަތިލާށެވެ. މާޔޫސްވުމުގެ ކުރިނ ތަޢުބާވެ އިޙުތިޔާރުކުރެވިފައިވާ ކަށިބޯ ޖަންގަލީގެ ގަސްތައް ކަނޑާ ބިމާއި ހަމަކޮށް ރަނގަޅު މަގު އިޙުތިޔާރުކޮށް އިމްތިޙާނުތަކާއި ކުރިމަތިލާށެވެ. އޭރުން އިންޝާﷲ ދިރިއުޅުމުގައި ކާމިޔާބުލިބޭނެވެ.\nZalaf akee kaaku???\nSorry that wasamistake faan\nKobaa tha aneh vhk??? I’m waiting for it\nYh sorry shuaa just kinda busy. Insha Allah vrh avahah next partestory ge thanks\nHey readers. hope you would like this short story. well, take care luv ya all. goodnyt\nWow gurl!!😘 suchabeautiful sad short stry which made me to cry😭❤.. ekam vx really happy that u gave suchahuge message through this stry💖💖.. someday u might beasuccessful stry writerr💜!! Wishinn u all da best ngey💕..Take careeeeeeee and stay home🏡 and be safeeeee😊\nAww thanks dude. Insha Allah. you2take care stay home. and study well. nyts\nWow Sali 🌇🌆🏙\nThanks Kookie V. nyts\nWoooooow lysh vrh emotional vaahaka eh😭😭😭😭vrh rythi gey\nThanks quentus 🙂 ly2nyts\nKit ket cone\nVrh sali vaahaka eh😃😃😃\nThanks Kit ket cone. tc nyts\nMihaaru esfiya aire ga ehves kujjaku story up nukuraneetha???☹😭\nEheh neynge dhw shaina. Insha Allah admin vrh avahah stories thah upload kohlladhythw duaa kuramaa. nyts\nhey mal we both are same age you are 13 dho even I am 13 BTW varah reethi mi vaahaka\nHelo Starlight vixx. Ohh that amazing! Thanksalot 🙂 tc nyts\nVvvvvvvvvvv iburaih theri stry eh.. ma sha allah..❤❤😍😍 alhugandu unmeedhu kurani mi stry ge sababun gina bayakah heo visnun libeyne kamah.. kepp up dear❤❤ mikahala gina strys genes dhehche\nThanks dear. Yh I aslo hope soo. Labba! I’ll try my best. Thank you again 😉\nއާދޭސް ކުރާ ހިތްވޭ ރޮމުން (11) ސްޕެޝަލް\nހިތާމަ އެހެނިހެން ލޯބި April 2, 2018\nކުރުވާހަކަ ލޯބި May 7, 2020\nވިސްނުނީ މާ ފަހުންނެވެ. (3 ވަނަ ބައި)\nހިތާމަ June 28, 2016\nއެހެނިހެން ދީނީ ލޯބި July 22, 2018\nހިތާމަ އެހެނިހެން ލޯބި 1 week ago\nއިންތިޒާރުގައި ހުންނަމޭ ލޯބިން 8\nހިތާމަ ލޯބި May 19, 2018


އޭނާއަށް މޮޅު ގޮތްތަކެއް މެދުވެރިވުމުން ތިބާއަށް ލިބެނީ ކޮން އުނިކަމެއް ހެއްޔެވެ؟ ﷲ ތަޢާލާ ގެ ޚަޒާނާއަކީ އެއްވެސް ވަރަކަށް މަދުވާނެ ޚަޒާނާއެއް ނޫނެވެ. ދުނިޔޭގެ އެންމެން ހެޔޮ އަމަލުތައް ކޮށްގެން ކިތަންމެ ގިނައިން ނެގި ނަމަވެސް މެއެވެ.\nވީމާ އޭނާ ކުރިއަރާތީ، އޭނާއަށް ރީތި އަންތބަކު ލިބުނީތީ، އޭނާގެ މުއްސަނދިކަން އިތުރުވާތީ، އޭނާ މަޝްހޫރުވާތީ ތިބާއަށް ކީއްހެއްޔެވެ؟ އެކަމާއި ތިބާ ކަންބޮޑުވަނީ ކީއްވެގެން ހެއްޔެވެ؟ އޭނާއަށް ކިތަންމެ ގިނަ ނިޢްމަތްތަކެއް މިންވަރު ކުރެއްވެވި ނަމަވެސް ތިބާއަށް މިންވަރު ކުރައްވަވަން ހުރި ނިޢްމަތްތަކުން ޒައްރެއްގެ މިންވަރުވެސް މަދެއް ނުވާނެއެވެ. ތިބާއަށް ދެއްވަވަން ހުރި ނިޢްމަތްތައް ދެއްވަވަން ހުރި ޢަދަދަށް އެކަމުގެ ވަގުތު ޖެހުމުން ދެއްވަވާނެތެވެ!\nއޭނާ އާއިމެދު ހަސަދަވެރިވުމުން އެކަމުގެ އަނިޔާ ލިބެނީ ހަމަ ތިބާއަށެވެ. އެހެނީ އެ ހަސަދައިގެ ސަބަބުން އަނދައި ހުލިވަމުންދަނީ ތިބާ ކުރާ ހެޔޮ އަމަލުތަކެވެ. ވީމާ އެހެން މީހުންނަށް ދެއްވަވާ ނިޢްމަތްތަކަށް ހަސަދަވެރިވުން އަވަހަށް ހުއްޓައިލާށެވެ!


100 dhuvahu ge thereygai himenunu Addu ge enme bodu mashroou nimumaka – adduLIVE\n100 ދުވަހުގެ ތެރޭގައި ހިމެނުނު އައްޑޫގެ އެންމެ ބޮޑު މަޝްރޫއު ނިމުމަކަށް!\nApr 15, 2019, 15:37 އަލީ ހުޒާމް\nއައްޑޫގައި މި ސަރުކާށުން ހިންގަމުންދާ އެންމެ ބޮޑު މަޝްރޫއުގެ ތެރޭގައި ހިމެނޭ ބޮޑު ދިދަ ޖެހުން، ކުރިއަށް ދަނީ\nރައީސް އިބްރާހިމް މުހައްމަދު ސޯލިހުގެ ވެރިކަމުގެ ފުރަތަމަ 100 ދުވަހު އައްޑޫގައި ކުރުމަށް ނިންމި އެންމެ ބޮޑު މަޝްރޫއުގެ މަސައްކަތް ނިމުމަކާއި ގާތަށް ގޮސްފިއެވެ.\nހިތަދޫ ސްޓޭޓު ހައުސް ކުރިމަތީ ދިދަ ދަނޑި ޖެހުމަށް މި ސަރުކާރުންވީ ވައުދު ފުއްދުމަށް ހަވާލުކޮށްފައިވަނީ އައްޑޫ ސިޓީ ކައުންސިލާއިއެވެ. ކައުންސިލުން ވަނީ ޕަބްލިކް ވޯކްސް އާއި ހަވާލުކޮށްގެން ދިދަ ދަނޑި ޖެހުމުގެ މަސައްކަތް ކުރިއަށް ގެންގޮސްފައެވެ.\nސްޓޭޓު ސްކުއެއާގެ ބޮޑު ދިދަ ޖެހުމުގައި ޕަބްލިކް ވޯކްސް މުވައްޒަފުން ކޮންމެ ދުވަހަކު 18 ގަޑިއިރު ވަނީ މަސައްކަތްކޮށްފައެވެ. އަދި މިކަމަށް ދައުލަތުން ވަނީ ބޮޑު ހޭދައެއްކޮށްފައެވެ.\nނަޝީދުގެ ވެރިކަމުގައި ބޭއްވި ދިދަ ނެގުމުގެ ރަސްމިއްޔާތުގެ ތެރެއިން\n2011 ނޮވެމްބަރު 11 ވަނަ ދުވަހު ބޭއްވި ޖުމްހުރީ ދުވަހުގެ ދިދަ ނެގުމުގެ ރަސްމިއްޔާތުގައި ދިދަ ނެގި ފަހުން އެއްފަހަރު ދިދަ ބަދަލު ކުރުމަށް ފަހު ދިދަ ދަނޑީގެ ބޭނުމެއް ކޮށްފައި ނުވެއެވެ. ސްރީލަންކާގެ ޑިވެލޮޕް އިންޓަ ޕްލޭން އިން ސަޕްލައި ކުރި 78.6 ފޫޓްގެ ދިދަ މިދިދަ ދަނޑި ގެނައުމާއި ޖެހުމަށް 1،183،099.50 ރުފިޔާ (އެއްމިލިއަން އެއްލައްކަ އަށްޑިހަ ތިން ހާސް ނުނަދިހަ ނުވަ ރުފިޔާ ފަންސާސް ލާރި) ވަނީ ޑިވެލޮޕް އިންޓަ ޕްލޭންއަށް ދީފަ އެވެ. އެކަން ވަނީ ސާކް ސަމިޓުގެ އޮޑިޓް ރިޕޯޓުގައި ފާހަގަކޮށްފައެވެ.\nރައީސް ނަޝީދުގެ ސަރުކާރުން އައްޑޫ ސިޓީ ސްޓޭޓް ސްކުއާ ބެލެހެއްޓުމަށް އެންމެ ފުރަތަމަ ހަވާލު ކުރީ ހިތަދޫ ޕޯޓް އާއި އެވެ. އެގޮތުން ހިތަދޫ ޕޯޓް އާއި ސްޓެޓް ސްކުއާ ބަލަހައްޓަން ހަވާލު ކުރީ ބަނދަރުގައި ބޮޑު ކެރޭނެއް އޮވެފައި އެތަނުގެ ބެލުމުގެ ދަށުގައި އޮތުމުން ދިދަ ބަދަލު ކުރުމާއި ކަން ކަން ފަސޭހަ ވާނެތީ ކަމަށް ނަޝީދު ވަނީ ވިދާޅުވެފައެވެ. އަދި ދިދަ އެރުވުން އެމްއެންޑީއެފް އާއި ހަވާލު ކުރި އިރު ދިދަ ގެންނަން ހަވާލު ކުރީ ހިތަދޫ ޕޯޓް އާ އެވެ.\nސްޓޭޓް ސްކުއާގައި ޖަހާފައިވާ ބޮޑު ދިދަ ދަނޑި ހުހައް ހުއްޓާ ނަގާފައިވަނީ ރައީސް ޔާމީން ސަރުކާރުގައި އޭރުގެ އެމްއާރުޑީސީ މުވައްޒަފުން މެދުވެރިކޮށް ހައުސިން މިނިސްޓްރީންނެވެ. އަދި ދިދަ ދަނޑި ނެގީ އެ ދަނޑި ބޮލަށް ވެއްޓިދާނެކަމަށް ބުނެއެވެ.\nރައިސް ސޯލިހުގެ ސަރުކާރުން އައްޑޫގެ ތަރައްޤީއަށް ގިނަ މަސައްކަތްތަކެއް ކުރުމަށް ނިންމާފައިވާކަމަށް ވަނީ އިއްލާން ކޮށްފައެވެ. އެގޮތުން އައްޑޫގެ ތަރައްޤީއަށް 5.3 ބިލިއަން ރުފިޔާ މި ސަރުކާރުން ހަދަރު ކުރެއްވުމަށް ނިންމަވާފައިވާކަން ރައީސް ސޯލިހު ވަނީ އިއްލާން ކުރައްވާފައެވެ. ނަމަވެސް އޭގެ އެއްވެސް ތަފްސީލެއް ރައީސް ހާމަ ނުކުރައްވައެވެ.


ނޭނގި ހުއްޓާ ހިނގި ބަޣާވާތް – 1 ވަނަ ބައި – Meedhoo Times\nނޭނގި ހުއްޓާ ހިނގި ބަޣާވާތް – 1 ވަނަ ބައި\nJuly 17, 2020 | އިބްރާހިމް ރަފްހާން\nހުޅަނގަށް ލިބަރަލިޒަމް ފެތުރުނު ގޮތުގެ ކުރު ވާހަކައެއް\nވަރަށް ކުރީ ޒަމާނެއްގައި ކެތޮލިކް މީހަކާ ޕްރޮޓެސްޓަން ( މި ދެ ފިރްޤާއަކީ ކްރިސްޓިއަން ދީންގެ ދެފިރުޤާއެވެ) މީހަކު އުޅުނެވެ. މިދެމީހުން އެކަކު އަނެކަކު ދެކެ ވަރަށް ރުޅިއާދެއެވެ. އެއީ އެދެމީހުން ޤަބޫލުކުރާ އަޤީދާ ތަފާތުވާތީއެވެ.\nއެއްދުވަހަކު ކެތޮލިކް މީހާ ޕްރޮޓެސްޓް މީހާއާ ދިމާލަށް ބުންޏެވެ. “ކަލޭ އަަލަށް އުފައްދައިގެން ތިޔައުޅޭ އެއްަޗަކީ މުޅިން ބާތިލް އެއްޗެކެވެ. ކަލޭ އަހަރެމެންގެ އަޤީދާ ޤަބޫލުކުރާށެވެ.” މިއަށް ރައްދު ދެމުން ޕްރޮޓެސްޓެންޓް މީހާ ބުންޏެވެ. “ހަމަ ހިލާ އެހެނެއް ނުވާނެއެވެ. އަހަރެން އަހަރެންގެ އަޤީދާ ދުލެއްނުކުރާނަމެވެ.”\nކެތޮލިކް މީހާ ބުންޏެވެ. “ކަލެއަކީ މި ދީން ހަލާކުކުރަން އުޅޭ ބަޔަކަށްވާތީވެ. އަދި ކަލޭ އަހަރެމެންގެ ދީނަށް ރުޖޫއަ ނުވެއްޖެއްޔާ ބާރުގެ ބޭނުން ކުރަން ޖެހިދާނެއެވެ.”\nމި ޒުވާބު ބޮޑުވެ މި ދެ މީހުން އެކަކު އަނެކަކާ މާރާމާރީ ހިންގިއެވެ. އަދި މި ތަޅާފޮޅުން ވަރަށް ދިގުޒަމާނަކަށް ދެމިގެން ދިޔައެވެ. އަދި މި ތަޅާފޮޅުމުގައި ދެމީހުން ވަރަށް ބޮޑަށް ވަރުބަލިވެއްޖެއެވެ.\n“އޭ ދެން މިކަމެއް އަބަދަކު ނުކުރެވޭނެ” ކަތޮލިކް މީހާ ބުންޏެވެ. ” އާނ.. އަސްލުވެސް މިކަން އެބަޖެހޭ ހުއްޓާލަން” ޕްރޮޓެސްޓެންޓް މީހާ ބުންޏެވެ. އަދި އޭނަ ބުންޏެވެ. “ކިހިނެއްވާނީ އެކަކު އަނެކަކާ ތަޅާނުފޮޅާ ހަމަ އެކަނި އަޤީދާ އާމެދު ބަހުސް ކުރުން. އަދި މި ބަހުސްއިން މޮޅުވާ ކޮޅަކަށް ދެފަރާތުންވެސް ތަބައުވާނީއެވެ.” ކެތޮލިކް މީހާ މިކަމާ އެއްބަސް ވިއެވެ. އަދި ބުންޏެވެ. “ސަރުކާރު ހިންގާ ޤާނޫނު ހަދާނީ ކިހިނެއްހެއްޔެވެ. ޕްރޮޓެސްޓެންޓް މީހާ ބުންޏެވެ. ”އަހަރަމެން ދެމީހުންނަކީ ވެސް ކްރިސްޓިއަނުންނަށް ވީމާ ގިނަ ކަންތަކުގައި އަހަރެމެން ދެމީހުންނަށް އެއްބަސްވެވޭނެއެވެ.” މިދެމީހުންވެސް މި ހުރިހާ ޝަރުތުތަކަށް އެއްބަސްވެ ދެމީހުންގެ މެދުގައި ސުލްހަވެރިވެ ދީނީކަންތަކުގައި ތަޅާފޮޅުން ހުއްޓާލިއެވެ.\nމިހެން ދުވަސްތަކެއް ވޭތުވަމުން ދަނިކޮށް ލިބަރަލް މީހެއް އައެވެ.\nއޭނާ ބުންޏެވެ. ” އޭ! ކޮބާ ކިހިނެއް؟ ” ކުޑަ ޚިޔާލެއް ދޭންވެގެން މިއުޅެނީ.. ކަލޭމެންގެ ދީނުގައިވާ ބައެއް މަނާ ކަންތައް އަހަރެމެންނަށް ކުރެވޭނެ ގޮތް ހަދައިދޭން ވީއެއްނުން.. އަހަރެމެން އެއީ މަނާކަމެއްގެ ގޮތުގައި ނުދެކޭ ކަންތައް.. މި ޒަމާނުގައި “ޓޮލެރެންސް” ނެތިއްޔާ އެއީ ވަރަށް ދެރަކަމެއްނު.” މިހެން ބުންޏަސް ކަލޭމެންގެ ޝަރީއަތް އޮންނާނީ” އަހަރެމެންގެ އަމިއްލަ ގޮތުގައި އުޅެން ދޫކޮށްލާ، އޭރުން އަހަރެމެންނަށްވެސް ކަލޭމެންނަށްވެސް ވަރަށް ހަމަޖެހިގެން އުޅެވޭނެއެވެ.


Dhivehi Firihenaku Tiktok Gai Barahanaave, Video Eh Aanmmu Kohffi ދިވެހި ފިރިހެނަކު ޓިކްޓޮކްގައި އަމިއަލައަށް ބަރަހަނާވެ، ވީޑިއޯއެއް އާއްމުކޮށްފި – Huvadhoo News Dhivehi Firihenaku Tiktok Gai Barahanaave, Video Eh Aanmmu Kohffi Huvadhoo News\nދިވެހި ފިރިހެނަކު ޓިކްޓޮކްގައި އަމިއަލައަށް ބަރަހަނާވެ، ވީޑިއޯއެއް އާއްމުކޮށްފި\nދިވެހި ފިރިހެނަކު ޓިކްޓޮކްގައި އަމިއަލަ އަށް ބަރަހަނާވެ، ވީޑިއޯއެއް އާއްމުކޮށްފިއެވެ.\nމިއަދެ އާންމު ކުރި އެވީޑިއޯ އަށް ގިނަ ބަޔެއްގެ ފާޑުކިޔުން ދަނީ އަމާޒުވަމުންނެވެ. އަދި އޭނާ ހައްޔަރު ކުރުމަށް ގޮވާލާ މީސްމީޑިއާގައި މީހުން ދަނީ ގޮވާލަމުންނެވެ.\nގިނަ ބަޔެއްގެ ސަމާލުކަން ހޯދާފައިވާ މި ދިވެހި ފިރިހެން މީހާ އާންމު ކުރި ވީޑިއޯގައި3މިނެޓް ހުރިއިރު، އޭނާ ހުރީ އަންހެން ހެދުމެއް ލައިގެންނެވެ.\nމި މައްސަލަ ފުލުހުން ބަލަމުން ގެންދާ ކަމުގެ މައުލޫމާތެއް އަދި ވަނީ ލިބޭ ގޮތް ނުވެފައެވެ.\nޓިކްޓޮކްގައި އެއްވެސް މީހެއްގެ ބަރަހަނާ މަންޒަރެއް އެ ޕްލެޓްފޯމްގައި އާއްމު ކުރުމަކީ މަނާ ކަމެކެވެ. ނަމަވެސް ބަރަހަނާ ވީޑިއޯ އާއްމުކުރި ދިވެހި ފިރިހެން މީހާގެ އެކައުންޓް އަދި ބްލޮކް ކޮށްފައެއް ނުވެއެވެ.\nއަދި ރާއްޖޭގެ ގާނޫނު ބުނާ ގޮތުން ޖިންސީ ގުނަވަން އެހެން މީހަކަށް ހާމަކުރުމަކީ ކުށެކެވެ. އަދި އެފަދަ ކުށެއް ކޮށްފި މީހަކަށް އެއްއަހަރު ދުވަހުގެ ޖަލު ހުކުމެއް އައުމުގެ ފުރުސަތު އޮންނާނެއެވެ.


ޖުވޭރިޔާ ހާރޫން (މަލަކާ)\n(ބުރާސްފަތި ދުވަހުގެ ބަޔާގުޅޭ)\nއެ ގޮތަށް ކުރެވުނު އެއް ދަތުރަކީ ސާކުގެ ހަތް ގައުމުގެ އަމިއްލަ ކުންފުނިތަކުގެ ވެރިންނަށް ހުޅުވާ ލެވިގެން ބޭއްވުނު ވިޔަފާރި ވެރިންގެ ކޮންފަރެންސެވެ. މި ކޮންފަރެންސަށް ދިއުމަށް ސަރުކާރުން ފުރުޞަތު ދިން ދެ ކުންފުނީގެ ތެރޭގައި ސައުންގެ "ވެށިމާ" ކުންފުނި ހިމެނުނެވެ.\nއެ ބައްދަލުވުމަށް އިންޑިޔާގެ ދިއްލީ އަށްކުރި ދަތުރުގައި މިޝްކާއާއި ދެ ކުދިން ވެސް ގެންދިޔައެވެ. ބައްދަލު ވުމުގެ ބޯޑު ބައްދަލު ވުންތައް ނިމި، ނިންމުމުގެ ރަސްމިއްޔާތުގައި ބޭއްވުނު ހަފްލާގައި މިޝްކާ ވެސް ބައިވެރިވިއެވެ. އެކި ގައުމުތަކުގެ މީހުންނާ ބައްދަލުވެ ކާޑުތައް ބަދަލު ކުރެވި ގާތްގުޅުމެއް އާލާ ވަމުން ދިޔައެވެ. ރާއްޖެއިން ދެން ބައިވެރިވި އަނެއް ކުންފުންޏަކީ ކޮރަލްއިންވެސްޓް މެންޓް ކުންފުއްޏެވެ.\nމިކުންފުންޏަކީ އަބަދުވެސް ސައުންނާ ވިޔަފާރީގެ މުޢާމަލާތް ތަކުގައި ވާދަވެރި ކުންފުންޏެކެވެ.\nކޮރަލްއިންވެސްޓް މެންޓުގެ މެނޭޖަރ ޒާލިފު ޚަލީލަށް މިޝްކާ ވަރަށް ކަމުދިޔައެވެ. ވިޔަފާރީގެ ވާދަވެރިކަމުގެ ފައިދާ ނާޖާއިޒު ގޮތުގައި ނެގުމުގެ ވިސްނުމުގައި މިޝްކާގެ ރީތިކަމަށް ތަޢުރީފް ކުރިއެވެ. ޒާލިފުގެ ފަށުވި ތަޢުރީފް ތަކުގެ ސަބަބުން މިޝްކާގެ މަގާމާއި ހައިޞިއްޔަތު އޮޅެމުން ދިޔައެވެ. މީހެއްގެ އަނތްބެއް ކަމުގެ ކުޑަވެސް ފިކުރެއް ނެތެވެ. ތަރައްޤީ ވެދާ ގުޅުމުގެ ތެރެއިން އިތުރު ގުޅުމެއް ނިރުލައި އާރޯވަމުން ދާނެ ކަމަކަށް މިޝްކާ ނުދެކުނެވެ. ޒާލިފުގެ އަވައިގައި ޖެހި އޭނަގެ ހިތާ ނަފުސު ކޮންޓްރޯލެއް ނުކުރެވުނެވެ. އެ ދަތުރަށް ފަހު ދެމީހުންގެ ދެމެދުގައި އޮތް ގުޅުން އިތުރަށް ވަރުގަދަ ކުރަމުން ދިޔައީ ފޯނާއި، ފޭސްބުކާއި، ވައިބަރ މެދުވެރި ކޮށެވެ. ފަރުދާގެ ފުރަގަހުގައި ކުޅެވެމުންދާ ތަމްސިލުގެ ކުޑަވެސް އިޝާރާތެއް ސައުން ނަކަށް ނުވެއެވެ. ރޭތަކާ ހަވީރުތައް ހޫނުކުރަމުން ދިޔައީ ފޯނުންނެވެ. އެހާމެ ސިއްރުންނެވެ. ދުވަސް އިތުރު ވީ ވަރަކަށް މަޢުޟޫގެ ރާގުވެސް ދިޔައީ ބަދަލުވެ، ތަފާތު ވަމުންނެވެ. އެކަކު އަނެކަކަށް ޖަޒުބާތީ ވެވެމުން ގޮސް ހިތާ ނަފުސު ގުރުބާން ކުރާ ހިސާބަށް ދަތުރު ކުރިއެވެ. އެގުޅުމަށް އެންމެ ފަހުން ލޯބީގެ ނަން ދެވި ޑައިރީގެ ސަފްހާތައް ލޯބީގެ ގަލަމުން ލިޔެވެމުން ދިޔައެވެ. ހުވަޔާ ވަޢުދު ތަކުން އަހުދު ހިފަމުންނެވެ. ކޮފީ މޭޒުތަކުން ގޮސް އެކަހެރި މަންޒިލު ތަކުގައި ދެމީހުން އެކަނިވެލަން ބޭނުންވާ ހިސާބަށް ދިޔައެވެ. އުފަން ދުވަހާއި އެނޫން ވެސް ދުވަސްތަކާއި ދިމާކޮށް ހަދިޔާ ބަދިޔާ ދެފަރާތަށް ބަދަލު ވުން އާއްމު ވިއެވެ. ޒާލިފު ހިންގާ ރިސޯޓު ތަކުން ހިލޭ ޕެކޭޖުތައް ލިބެމުން ދިޔައެވެ. މީގެ އިތުރުން އެކުވެރިންނާއި އެކު ޗުއްޓީ ހޭދަ ކުރަން މަދުން ނަމަވެސް ދާން ބޭނުންވާ މަންޒިލުތަކުގެ ލިސްޓްގައި ޒާލިފުގެ ރިސޯޓުތައް ހިމެނެމުން ދިޔައެވެ. މިހުރިހާ ކަމެއްގެ ނިވަލުގައި ވަނީ ދެމީހުން އެއްތަންވެ، ސައުންނާއި ސިއްރުން ބައްދަލުވެ، ލޯބީގެ މެންދަން ތަކާއި، ހަވީރުތަކުގައި ދެމީހުން މިނިވަން ކަމާއެކު އުދުހި އުފާހޯދުމެވެ.\nތަފާތު މީހުންގެ ފުށުން އެކި ކަހަލަ އަޑުތައް މިޝްކާ އޭ ކިޔައިގެން އެރުން އިތުރުވި ވަރަކަށް ސައުންގެ ހިތް ނުތަނަވަސް ވަމުން ދިޔައީ އިންތިހާ އަށެވެ. އަދި ވިޔަފާރީގެ މުއާމަލާތް ތަކާއި އޮފިސް މާހައުލުން މިޝްކާ ދުރުވެ، ކުދިންނަށް ޓަކައި ގޭގައި މަޑު ކުރުމަށް ސައުން ލަފާދިނީ މި ސަބަބަށް ޓަކައެވެ. ދަރިންގެ ތަރުބިއްޔަތަށް ނުރަގަޅު އަސަރެއް ކޮށްފާނެތީއެވެ. ގޭގައި ގެންގުޅޭ މީހެއް ގެން ގުޅުމާ މެދު ސައުން ފާޅުގައި އިންކާރު ކުރަމުން ދިޔައެވެ. ކައްކާ، ގޭތެރެ ސާފުކޮށް ހެދުމަށް މީހުން ގެން ގުޅުނު ނަމަވެސް ކުދިންގެ ކަންތައް ތަކަށް އިތުރު މީހަކު ހޯދުމާ މެދު އިންކާރު ކޮށް މިޝްކާ ގޭގައި މަޑު ކުރުވިއެވެ. މިއީ މިދަނޑިވަޅުގައި މިޝްކާ އެންމެ ބޭނުންވާ ގޮތެއް ނޫނެވެ.\nކުދިން ބަލަން ގޭގައި އިނުމަކީ ކަޓުކަމެއްގެ ގޮތުގައި ދެކުނެވެ. ތަކުރާރު ކޮށް ސައުން ގާތު ޝަކުވާ ކުރަމުން ދިޔައެއެވެ. މިއީ މިހާތަނަށް ސައުން މިޝްކާގެ ވިސްނުމާ ދެކޮޅަށް ނިންމި ފުރަތަމަ ނިންމުމެވެ. ލޯބިން ހުރިހާ ކަމެއް، ކޮށްދިން ނަމަވެސް ދެކުދިންގެ ހައްޤުގައި މިފަހަރު ސައުން ދެކޮޅު ހެދީއެވެ. އަދި އޮފީހަށް ނު ނިކުތުމަށް އެދުނެވެ. އެއްމެ ފަހުން މިޝްކާ ހަތިޔާރު ބަހަށްޓައި ގޭގައި މަޑުކުރަން ނިންމިއެވެ.\nއެހެން ނަމަވެސް ނަމެއްގައެވެ. ކުދިންނަށް ކާންދިނުމާއި ކުދިންގެ އެހެނިހެން ކަންތައްތައް ގިނަފަހަރަށް ކުރަނީ ޝައުން އޮފީހުން އެނބުރި ގެއަށް އައިހެވެ. ފިލާވަޅު ހައްދުވައި ކުދިންގެ ހަލަބޮލި ކަމުން އިންތިޒާމު ގެއްލިފައިވާ ކޮޓަރިތެރެއާއި ގޭތެރެ ހަމައަކަށް އަޅުވަނީ ޚުދު ސައުންގެ ދެ އަތުންނެވެ. ގޭ ގެ ދޮރުން ފުރަތަމަ އަޅާފިޔަވަޅާ އެކު ގޭތެރޭގެ ޒިންމާއާއި ޝައުން ހަވާލު ވާން މަޖުބޫރު ވެއެވެ.\nމިޝްކާގެ ބޮލުގައި ރިހޭނެއެވެ. ނޫނީ ފައިގައި ރިހޭނެއެވެ. ތަދުނުވާ، ނުރިއްސާ އެންމެ ކަށި ކޮޅެއް ވެސް އިންނަ ކަމަކަށް ނުވެއެވެ. ކުދިންގެ ޝަކުވާތައް ޝައުންނަށް އޮހެމުންދެއެވެ. އެ ފަދަ ވަގުތު ތަކުގައި ބޯފަޅައިގެން ދާވަރު ވެއެވެ. ވުމާ އެކު މަދު މަދުން ދެ ބަސްވުންތައް އައީ އުފެދެމުންނެވެ. އެ ގޮތުން ކޮންމެ ދުވަހެއްގެ ވެސް އިރު ދުނިޔެއަށް ފަޅާ ލަނީ އާ ކޮޅިގަޑަކާއި އެކުގައެވެ.\nޝަކުވާ ކުރުމާއި މައްސަލަ ޖެއްސުން އެއީ ދިރިއުޅުމުގެ ބަޔަކަށް ވުމުން އެކަމަށް ހޭނެމުން ދިޔައެވެ. އެހެން ނަމަވެސް މިޝްކާގެ މި ބަދަލާ މެދު ސައުން ކަންބޮޑުވިއެވެ. އެންމެފަހުން ސައުން ނިންމީ މިޝްކާ އެދޭ ގޮތަށް އޮފީހަށް ދިއުމަށް ފުރުޞަތު ދިނުމަށެވެ. އެހެން ކަމުން މިޝްކާ ބޭނުންވާ ގޮތް ކަމަށްވާ ނަމަ އޮފީހަށް ނިކުތުމަށް އެދުނެވެ. އެއީ އަބަދު ކުދިންގެ ކުރިމަތީގައި ދެ ބަސްވާ މަންޒަރު ތަކުރާރު ވުމަކީ އެންމެ ރަނގަޅު ގޮތް ކަމަށް ނުވާތީއެވެ. ނަމަވެސް މިޝްކާ އަކީ ގޮތް ދޫނުކުރާ ބޯހަރު ގޮތެއް ހުންނަ މީހެއް ކަމުން މިފަހަރު ޝައުންގެ ބަހަށް ހެއްލި އޮފީހަށް ދާކަށް ބޭނުމެއް ނުވިއެވެ. މިފަހަރު މިޝްކާގެ އަމިއްލަ ފައިދާއަށް ވިސްނިއެވެ. އޭނަގެ ވަގުތު ތަކަށް ބުރޫ އަރާނެ ތީއެވެ. އޮފީހުގެ މަސައްކަތް ތަކުގެ ސަބަބުން ބިޒީ ވެއްޖެ ނަމަ އޭނަގެ ރައްޓެހިންނަށް ސޯސަލު މީޑިޔާގައި ދޭންޖެހޭ ވަގުތު ނުދެވި ދާނެތީއެވެ. ޚައްޞަކޮށް ޒާލިފާ ދެމެދުގައި އޮތް ގުޅުން ސައުންނަށް ފަޅާއަރާ ފާނެތިޢެވެ. ގޭގަ އެލިބޭ ކަހަލަ މިނިވަން މާހައުލެއް އޮފީހުން ނުލިބޭނެތީއެވެ.\nޝައުނަށް ނޭގުނު ނަމަވެސް މިޝްކާގެ ހިތުގައި މިހާރު ރަސްކަން ކުރަނީ ސައުންގެ ލޯތްބެއް ނޫނެވެ. އަދި ތިލަވެ، ވޮޑެމުންދާ ތުޑިއެއް ފަދައިން މިސްކާގެ ހިތުގައި ޒާލިފުގެ ލޯބީ ދިޔައީ ދިރެމުންނެވެ. ޒާލިފުގެ ލޯބީގެ ނާނާނަތައް މިސްކާގެ ހިތަށް ބީއްސާލާ ކޮންމެ ސިކުންތަކާ އެކު ސައުންގެ ލޯބީގެ ބިނާ ދިޔައީ ގިރެމުންނެވެ. ނަތީޖާ އަކަށްވީ ސައުންނަށް އޮތް ލޯބީގެ ޖާގަ ޒާލިފަށް ޓަކައި ވަގުފު ކޮށް ނިމުމެވެ.\nމިކަމުގެ ޢާޚިރު ނަތީޖާ އަކަށްވީ ސައުންއަށް މިޝްކާ ހިތްއެދޭ ގޮތަށް ނުވަތަ ރުހޭ ގޮތަށް އެއްވެސް ކަމެއް ކޮށް ނުދެވުމެވެ. ރީތި އަދި ކަމުދާ އެއްޗެއް ވެސް ނުދެވެއެވެ. ސައުންނާ އެކު ބޭރަށް ދިއުމަކީ ފޫހި ކަމެއްގެ ގޮތުގައި ދެކެމުން ދިޔައެވެ. ދުވަހުން ދުވަހަށް ދެ ފަރާތުގެ ޝަކުވާތައް ދިޔައި ހޫނު ވަމުންނެވެ. ހައްލުވުމުގެ ބަދަލުގައި ހުރިހާ މައްސަލައެއް ވެސް ނިމެނީ ނިޔާ ނެތް މައްސަލައެއްގެ ގޮތުގައެވެ.\nދުވަސްތައް މިގޮތަށް ތަކުރާރު ވުން އާއްމު ވުމުން ދެމީހުންގެ ދެމެދުގައި އޮތް ކައިވެނީގެ ގުޅުން ދިޔައީ ހުރިހާ މާނައެއްގައި ވެސް ހީނަރު ވަމުންނެވެ. ދެމީހުން އެއްތަންވެ، ނިދާ ގަޑިޔަކީ ވެސް ޝަކުވާ ކުރާ ވަގުތަކަށް ވެއްޖެއެވެ. ދެމީހުން ދެ ފުށަށް ތިބެން ނިދުން އެއީ އާއްމު ކަމަކަށް ވިއެވެ. އެއްތާ ނިދިޔަސް ދެ މީހުން ޙިއްޞާ ކުރާ އުފަލެއް މިހާރަކު ނެތެވެ. ކައިވެނީގެ ފޮނި މީރު ކަމުން ދެމީހުން ވެސް ވަނީ ދެކުށް ވެރިން ފަދައިން މަޙުރޫމު ވެފައެވެ. ކުދިންގެ ކުރިމަތީގައި ބައެއް ފަހަރަށް ހިނިތުންވެ އުޅޭ މަންޒަރު ދެއްކި ނަމަވެސް ދެ މީހުން އެކުގައި އެކަހެރިވެލާ ކޮންމެ ވަގުތުތަކީ ވެސް ނުދަންނަ ދެ ބީރައްޓެހިންނަށް ވެފައި ވެއެވެ. ސައުން މި ކަންކަން ހައްލު ކުރުމަށް މަސައްކަތް ކުރާ ކޮންމެ ވަގުތަކު ވެސް މިސްކާގެ ފުށުން ފެންނަނީ އިންތިހާ ނަފުރަތެވެ. ތަކުރާރުކޮށް އެކުގައި އުޅެން ބޭނުން ނުވާކަމަށް ފާޅުގައި ބުނަމުން ދިޔައެވެ. އެ އަޑަށް ސައުން ބީރުކަންފަތެއް ދެމުން ދިޔައީ ދެ ކުދިންގެ ޙައްޤުގައެވެ. ރޫޅިފައިވާ ކައިވެއްޏެއްގެ ޝިކާރަ އަކަށް އެ ދެ ކުދިން ވެދާނެ ތީއެވެ. ރޫޅިފައި އާއިލާ ތަކުން ނުކުންނަ ކުދިން މުޖުތަމައުގައި އުޅެމުންދާ ނިކަމެތި ހާލާ މެދު ކަންބޮޑުވާތީއެވެ.\nމިރޭވެސް ސައުން މިސްކާއަށް ވިސްނައިދެވޭތޯ މަސައްކަތް ކުރަން ފެށިއެވެ. މިޝްކާއާއި ވާހަކަ ދައްކަން ބޭނުންވާކަން ހާމަކުރިއެވެ. މިގޮތަށް ކިހާދުވަހެއް ވަންދެންތޯ ކެތްކުރަންވީ ހެއްޔޭ ސައުން ބުންޏެވެ. ސައުން ވާހަކަ ދައްކަމުން ގޮސް މިސްކާގެ އަތުގައި ހިފާ ގަޔާ ގާތަށް ގެނެސް ކައިރީގައި ބޭންދުމަށް ކުރި މަސައްކަތްވީ ނާކާމިޔާބެވެ. ނުރުހުމާ އެކު އަތް ފޮޅުވާލުމަށް ފަހު އެނދު މަތިން ބާލީހަކާއި އިތުރު ރަޖާ ގަނޑެއް ހިފައިގެން ގޮސް ކޮޓަރީގައި ހުރި ބޮޑު ސޯފާގައި އޮށޯތެވެ. ދައްކާ ވާހަކަ އަޑު އަހަން ބޭނުން ނުވާ ކަމަށް ބުނަމުން ދެކަންފަތަށް ހެޑު ސެޓް ގުޅާލުމަށް ފަހު ފޯނާ ކުޅެން ފެށިއެވެ. އިރުކޮޅަކުން ހެޑްސެޓް ކަންފަތުން ނެއްޓުވުމަށް ފަހު ސައުންނާއި ދިމައަށް ރުޅިވެރިކަމާއެކު ލޯވައްކޮށް ލިއެވެ. މިޝްކާގެ އަމަލުތައް ހުރި ގޮތާ މެދު ސައުން ކަންބޮޑު ވަމުން ދިޔައެވެ. ހިތްވަރު ކޮށްފައި އަނެއްކާ ވެސް ވާހަކަ ދައްކަން ފެށިއެވެ.\n"މިޝްކާއަށް ކަންތައް ތިޔަ ކުރެވޭ ގޮތާ މެދު ވިސްނާލަ ބަލަ! މީ މިޝްކާގެ ފިރިމީހާ. އެއްކޮޓަރީގައި އެއްތާ ނިދާ އިރުގައި ވެސް މިޝްކާގެ ގައި ހަމުގައި ބީހިލުން ވެސް މި އަދު މި ވަނީ މަނާވެފައި. ތިޔައި އަހަރެންގެ އަނބިމީހާ. ފިރިންނަށް އަބިން އަދާކުރަންޖެހޭ ޚައްޤާއި ވާޖިބުތައް އަދި އަޅާލުން މިޝްކާއަށް ދެވޭތޯ އަމިއްލަ ނަފުސާ ސުވާލު ކޮށްލަ ބަލަ! އަހަރެންގެ ކަމެއް ނުކޮށް ދޭ ތާނގައި ކުދިންގެ ކަމެއް ވެސް ކޮށްދެނީކީ ނޫން."\nއަނގައިން ނު ބުނަން ކަމަށް އޮތް މިޝްކާ އަށް ހަނަކުން ނު އޮވެވުނެވެ. ފުންމައިގެން ތެދުވިއެވެ.\nމިޝްކާ ބޭނުންވާ ގޮތް ފާޅުގައި ބުނަން ނުކެރި ގެން ހުންނަތާ ކިތަންމެ ދުވަހެކެވެ. އެހެން ކަމުން ފުރުސަތަކަށް ބަލަން އޮތް ވަގު ހިޔަޅެހެން މަކަރުވެރި ކަމާއެކު ސައުންގެ ވިސްނުމުގައި ހުޅު ރޯކުރަން ބޭނުންވިއެވެ. (ނުނިމޭ)


ރައީސުލްޖުމްހޫރިއްޔާ ރ. އަލިފުށީ ޕޮލިސް ސްޓޭޝަނުގެ އިސްވެރިންނާއި ބައްދަލުކުރައްވައި ފުލުހުންގެ މަސައްކަތުގައި ހުރި ގޮންޖެހުންތަކާއި ދަތިތައް އޮޅުންފިލުއްވައިފި - The President's Office\n9 ސެޕްޓެންބަރު 2021، ރިފަރެންސް: 2021-340\nރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް، ރ. އަލިފުށީ ޕޮލިސް ސްޓޭޝަނުގެ އިސްވެރިންނާއި ބައްދަލުކުރައްވައި ފުލުހުންގެ މަސައްކަތުގައި ހުރި ގޮންޖެހުންތަކާއި ދަތިތައް އޮޅުންފިލުއްވައިފިއެވެ. މި ބައްދަލުކުރެއްވުން އޮތީ މިއަދު ހެނދުނު އަލިފުށީ ޕޮލިސް ސްޓޭޝަނުގައެވެ.\nމި ބައްދަލުކުރެއްވުމުގައި ބައިވެރިވެ ވަޑައިގެންނެވި ފުލުހުންގެ އިސްވެރިންވަނީ ފުލުހުންގެ މަސައްކަތްތައް ކުރިޔަށްދާގޮތާއި ޚިދުމަތް ތަރައްޤީ ކުރުމަށް ބޭނުންވާކަންކަމާއި ޚިދުމަތްދިނުމުގައި ހުރި ގޮންޖެހުންތައް ރައީސުލްޖުމްހޫރިއްޔާއާ ހިއްސާ ކުރައްވާފައެވެ. މި ބައްދަލުކުރެއްވުމުގައި ފުލުހުން ފާހަގަކުރެއްވި ކަންކަމުގެ ތެރޭގައި ފުލުހުންގެ ޚިދުމަތް ފޯރުކޮށްދިނުމުގައި އެއްގަމާއި ކަނޑުގެ އުޅަނދުތައް މަދުކަމުގެ ދަތިކަމާއި އިންސާނީ ވަޞީލަތްތަކުގެ ދަތިކަމާއި ބައެއް ޕޮލިސް ސްޓޭޝަންތަކުގެ މަރާމާތަށް ބޭނުންވާކަން ފާހަގަކުރެއްވިއެވެ.\nމި ބައްދަލުކުރެއްވުމުގައި ރައީސުލްޖުމްހޫރިއްޔާ ދެއްކެވި ވާހަކަފުޅުގައި މި ސަރުކާރު އައިސް ފުލުހުންގެ ޚިދުމަތް ރިފޯމުކޮށް ޚިދުމަތުގެ ފެންވަރު ރަނގަޅުކުރުމަށް ކުރެވުނު މަސައްކަތްތަކާއެކު ފުލުހުންގެ ޚިދުމަތަށް މީހުން ކުރާ އިތުބާރު ބޮޑުވެފައިވާކަން ފާހަގަކުރެއްވިއެވެ. ހަމަ އެހެންމެ ފުލުހުންނަކީ ޤާނޫނު ތަންފީޒުކުރުމުގައި ހަރަކާތްތެރިވާ އެންމެ މުހިންމު އެއްބަޔަކަށްވާއިރު އެއްވެސް ފަރުދަކަށް ތަފާތުކުރުމެއްނެތި ޤާނޫނު ތަންފީޒުކުރުމުގައި ކުރިޔަށްދިއުމަށް އެދިވަޑައިގެންނެވިއެވެ. މީގެ އިތުރުން ފުލުހުންގެ ޚިދުމަތް މުޅި ރާއްޖެއަށް ފުޅާކޮށް ޑިސެންޓަރަލައިޒްކޮށް ޚިދުމަތް ދިނުމަށް ކުރެވޭ މަސައްކަތްތަކުގެ މައްޗަށް އަލިއަޅުވާލައްވައި އެކަމުގެ ސަބަބުން ފުލުހުންގެ ޚިދުމަތަށް ލިބިގެންދާނެ ކުރިއެރުންތަކާއި ފައިދާތައް ފާހަގަކުރެއްވިއެވެ. މީގެ އިތުރުން ރައީސުލްޖުމްހޫރިއްޔާ ވަނީ ފުލުހުން އެދިވަޑައިގެންނެވި ކަންކަން ޙައްލުކުރުމަށް ސަރުކާރުން މަސައްކަތްތައް ކުރިޔަށްރޭވިހުރިގޮތްތަކުގެ މަޢުލޫމާތު ޙިއްސާކުރައްވާފައެވެ. އަދި މިހާރުން މިހާރަށް ހައްލުކުރަންޖެހޭ ކަންކަމަށް ޙައްލެއް ހޯދައިދެއްވުމަށް މަސައްކަތްކޮށްދެއްވާނެކަމުގައި އެމަނިކުފާނު ވިދާޅުވިއެވެ.\nމި ބައްދަލުކުރެއްވުމަށްފަހު ރައީސުލްޖުމްހޫރިއްޔާ ވަނީ އަލިފުށީގެ ބޯޓްޔާޑްތައް ހިމެނޭ ސަރަޙައްދަށް ޒިޔާރަތްކުރައްވައި4ބޯޓުޔާޑެއް ބައްލަވާލައްވައި އެތަންތަނުން މަސައްކަތްތައް ކުރިޔަށްދާގޮތާ ބެހޭގޮތުންނާއި ދިމާވާ ދަތިތަކާބެހޭގޮތުން އެތަންތަނުގެ އިސްފަރާތްތަކާ ހިޔާލުބަދަލުކޮށްލައްވާފައެވެ.\nމީގެ އިތުރުން ރައީސުލްޖުމްހޫރިއްޔާ ވަނީ އަލިފުށީ ފުޓުބޯޅަ ދަނޑަށް ޒިޔާރަތްކުރައްވައި އެތަނުގެ މަސައްކަތްތައް ކުރިޔަށްދާގޮތް ބައްލަވާލައްވާފައެވެ. އަލިފުށީ ފުޓުބޯޅަ ދަނޑުގައި ޓާފް އަޅާނިމި މިހާރުކުރިޔަށްދަނީ އެތަން ނިންމުމުގެ ގޮތުންކުރާ އެންމެފަހުގެ މަސައްކަތްތަކެވެ.\nރައީސުލްޖުމްހޫރިއްޔާގެ ދެކަނބަލުން މިހާރު ރ. އަލިފުއްޓަށް ކުރައްވަމުން މިގެންދަވާ ދަތުރުފުޅަކީ މިލަދުންމަޑުލު އުތުރުބުރީގެ4ރަށަކަށާއި، މާޅޮސްމަޑުލު އުތުރުބުރީގެ4ރަށަކަށް ކުރައްވާ ދަތުރުފުޅުގެ ހަވަނަ މަންޒިލެވެ. މި ދަތުރުފުޅުގައި ރައީސުލްޖުމްހޫރިއްޔާގެ އަރިހުގައި ބައެއް ވުޒާރާތަކުގެ ވަޒީރުންނާއި، ރައީސުލްޖުމްހޫރިއްޔާގެ އޮފީހާއި، ދަޢުލަތުގެ ބައެއް އިދާރާތަކުގެ އިސްވެރިންގެ ވަފްދެއް ބައިވެރިވެވަޑައިގަންނަވައެވެ.


MIRA ge is2magaamah Fathuhullah ai Asma ayyankohfi\nމީރާގެ އިސް ދެ މަގާމަށް ފަތުހުﷲ އާއި އަސްމާ އައްޔަން ކުރަން ބޭއްވި ރަސްމިއްޔާތުގެ ތެރެއިން -- ފޮޓޯ: ރައީސް އޮފީސް\nމީރާގެ ކޮމިޝަނާ ޖެނެރަލް އޮފް ޓެކްޒޭޝަންގެ މަގާމަށް ފަތުހުﷲ ޖަމީލު އަދި ޑެޕިއުޓީ ކޮމިޝަނާ ޖެނެރަލް އޮފް ޓެކްޒޭޝަންގެ މަގާމަށް އަސްމާ ޝަފީއު އައްޔަން ކުރައްވައިފި އެވެ.\nރައީސް އޮފީހުގައި މިއަދު ބޭއްވި ރަސްމީއްޔާތެއްގައި ރައީސް އިބްރާހިމް މުހައްމަދު ސޯލިހް ވަނީ ފަތުހުﷲ އަށާއި އަސްމާއަށް މަގާމުގެ ލިޔުން ދެއްވާފަައެވެ.\nމީރާގެ އިސް ދެ މަގާމަށް ފަތުހުﷲ އާއި އަސްމާ އައްޔަންކުރެއްވިއިރު، އެ ދެ މަގާމަށް އެ ދެ ބޭފުޅުން އައްޔަން ކުރަން ރައްޔިތުންގެ މަޖިލީހުން ރުހުން ދިނީ މިދިޔަ ހޯމަ ދުވަހު އެވެ. ފަތުހުﷲއަށް ރުހުން ދޭން 82 މެންބަރުންގެ ވޯޓުން ފާސްކުރިއިރު، އަސްމާއަށް ރުހުން ދިނީ 81 މެންބަރުންގެ ވޯޓުންނެވެ.\nއަސްމާ އަކީ ވެސް މީގެ ކުރިން މީރާގެ ބައެއް މަގާމުތައް ފުރުއްވި ބޭފުޅެކެވެ. އެ ގޮތުން އޭނާ ވަނީ 1999 ވަނަ އަހަރުން ފެށިގެން މީރާގައި އޮޑިޓާއި އެކައުންޓިން އާ ގުޅޭ އެކި މަގާމުތައް ފުރައްވާފަ އެވެ. އޭނާ އެންމެ ފަހުން މީރާގައި އަދާ ކުރެއްވީ މީރާގެ ޕްލޭނިން އެންޑް ޑިވެލޮޕްމަންޓް ސެކްޝަންގެ ޑިރެކްޓަރު ޖެނެރަލްގެ މަގާމެވެ.\nމީރާ ރައީސް އިބްރާހިމް މުހައްމަދު ސޯލިހު ރައީސް އޮފީސް + ޓެކްސް


ލޭއަޅާ ބަލި - ވިކިޕީޑިއާ\nލޭއަޅާ ބަލި(އިނގިރޭސި ބަހުން: Thalassemia) އަކީ ލޭގައި ހުންނަ އާދަޔާ ޚިލާފު އުނިކަމެއްގެ ސަބަބުން މުޅި އުމުރަށް ލޭއަޅަން ޖެހޭ ބައްޔެކެވެ. ލޭގައި ހުންނަ މިއުނިކަން ކުއްޖާއަށް ވާޞިލްވަނީ ކުއްޖާގެ މައިންބަފައިންގެ ފަރާތުން ވާރުތަވެގެންނެވެ. އެހެން ގޮތަކަށް މިކަން ކުއްޖެއްގެ ހަށިގަނޑުގައި ނުއުފެދެއެވެ. މިއުނިކަމުގެ ސަބަބުން ކުއްޖާގެ ލޭގައި ހުންނަންވާ މުހިއްމު މާއްދާއެއް ކަމުގައިވާ ހިމޮގްލޯބިން އުފެދޭެލެއް މަދުވެއެވެ. ހިމޮގްލޯބިން މަދުވީމާ ހަށިގަނޑަށް އަންނަ ބަދަލުތަކެއް ޙައްލު ކުރުމަށްޓަކައި ލޭއަޅާ ބަލި ހުންނަ ކުދީންނަށް ދާއިމީ ގޮތަކަށް ލޭއަޅަން ޖެހެއެވެ.\n1 ބަލީގެ ވައްތަރުތައް\n2 ތެލަސީމިޔާ ވާރުތަކުރުން\n3 ބަލި ވާރުތަވާގޮތް\nބަލީގެ ވައްތަރުތައް[އުނިއިތުރު ގެންނަވާ]\nތެލަސީމިޔާ މައިނަރ ނުވަތަ ކެރިއަރ ( ލޭއަޅާ ބަލި ވާރުތަކުރާގޮތް ހުންނަ މީހުން )\nތެލަސީމިޔާ މޭޖަރ (އިނގިރޭސި ބަހުން: Thalassemia Major) (ހަށިގަނޑުގައި ލޭއުފައްދައި ނުދޭތީ ލޭއަޅަން ޖެހޭ މީހުން )\nމީގެ އިތުރުން އެހާ އަވަސް އަވަހަށް ލޭއަޅަން ނުޖެހޭ މީހުން ވެސް ލޭއަޅާ ބަލީގެ ވައްތަރު ތަކުގެ ތެރޭގައި ހިމެނެއެވެ.\nލޭއަޅާ ބަލި ހުންނަ ކުދިން ދުނިޔެއަށް އުފަންވާއިރު ރަަގަޅު ނަމަވެސް އުފަންވާތާ3ނުވަތަ4މަސް ވަރު ވާތަނާ ބަލިވާން ފަށައެވެ. މިގޮތުން ކުއްޖާ ދޮންފޫޑުވުން، ހުންއައުން، ގިނައިން ހޮނޑުލެވުން، ނުނިދުން، އަބަދު ބަލިވެއުޅުން، އެއުމުރުގެ އެހެން ކުދީންނަށްވުރެ ހަރަކާތްތެރިކަން ކުޑަވުން، އަދި ކުއްޖާބޮޑުވާންވީ ވަރަށް ބޮޑުނުވުން ހިމެނެއެވެ.\nތެލަސީމިޔާ ވާރުތަކުރުން[އުނިއިތުރު ގެންނަވާ]\nތެލަސީމިޔާ ވާރުތަކޮށްފާނޭ މީހުންނަކީ ޞިއްޙަތު ދެރަކަމެއް އިހްސާސް ކުރާ ބައެއް ނޫނެވެ. މިފަދަ މީހުންނަށް އެމީހުންނަކީ ތެލަސީމިޔާ ވާރުތަކުރާގޮތް ހުންނަ މީހުންކަމެއް ނޭގެއެވެ. މިކަން އެގޭނެ ގޮތަކީ ލޭނަގާ ޓެސްޓުކޮށް ބަލައިގެންނެވެ. ނުވަތަ އެމީހަކަށް ލޭއަޅާ ބަލީގެ ކުއްޖަކު ލިބުމުންނެވެ.\nބަލި ވާރުތަވާގޮތް[އުނިއިތުރު ގެންނަވާ]\nދެމަފިރިންކުރެ އެކަކީ ބަލި ވާރުތަކުރާގޮތް ހުރި މީހަކަށް ވެފައި، އަނެއް މީހަކީ އެބަލި ވާރުތަކުރާ ގޮތް ނެތް މީހެއް ކަމުގައިވާނަމަ ލިބޭ ކޮންމެ ކުއްޖަކުވެސް ތެލަސީމިޔާ ވާރުތަކުރާ ކުއްޖަކަށް ނުވަތަ ތެލަސީމިޔާ ކެރިއަރަކަށް ވުމުގެ 50 އިންސައްތަ ފުރުޞަތު އޮންނާނެއެވެ.\nދެމަފިރިންގެ ލޭގައިވެސް ބަލި ވާރުތަކޮށްދޭ ގޮތް ހުރިނަމަ ނުވަތަ ދެމީހުންނަކީ ވެސް ކެރިއަރުން ކަމުގައިވާ ނަމަ ބަލިވެ އިންނަ ކޮންމެ ފަހަރަކު ލޭއަޅާ ކުއްޖެއް ލިބުމުގެ 25 އިންސައްތަ ފުރުޞަތު އޮންނާނެ އެވެ.\nތެލަސީމިޔާ މޭޖަރ ނުވަތަ ލޭއަޅާ ބަލީގެ ކުދިންނަކީ އެކުދީން ދުނިޔޭގައި ތިބުމަށް ކޮންމެ3ނުވަތަ4ހަފްތާ އަކުން 1 ފަހަރު ލޭއަޅަން ޖެހޭ ކުދީންނެވެ. ބައެއް ފަހަރަށް މިއަށްވުރެ އަވަސް އަވަހަށް ލޭއަޅަން ޖެހެއެވެ.\nމިކުދީންގެ ފުރާނަ ސަލާމަތްކުރުމަށްޓަކައި އަބަދު ލޭއަޅަން ފެށުމުން ލޭގައި ހުންނަ ދަގަނޑުގެ ބައި (ހިމަގްލޯބިން) ކުއްޖާގެ ހަށިގަނޑުގައި އާދަޔާ ޚިލާފަށް އިތުރުވާން ފަށައެވެ. މިކަމުގެ ސަބަބުން ހިތް، ޗިސްމޭ ފަދަ ހަށިގަނޑުގެ މުހިއްމު ގުނަވަންތަކުގައި ދަގަނޑުގެބައި ހަރުލާގޮތް ވެއެވެ.\nލޭއެޅުމުން އިތުރުވާ ދަގަނޑުގެ ބައި މަދު ނުކޮށްފިނަމަ މި ދެންނެވުނު ގުނަވަންތައް ހަލާކުވެ މަސައްކަތް ނުކުރާގޮތް ދިމާވެދާނެ އެވެ. މިކަމުން ރައްކާތެރިވުމަށް (މިކުދީންގެ ހަށިގަނޑުގައި ދަގަނޑުބައި ހުރިވަރަކުން) ހަފްތާއަކު5ނުވަތަ6ދުވަހު ޑެސްފެރޯލް އިންޖެކްޝަން ޖަހަން ޖެހެއެވެ.\nޑެސްފެރޯލް އިންޖެކްޝަން ޖަހަނީ މިއިންޖެކްޝަން ޖެހުމަށް ޚާއްޞަ ކުރެވިފައިވާ ޕަމްޕެއް ބޭނުންކޮށްގެންނެވެ. އަދި މިއިންޖެކްޝަން ކުއްޖާގެ ހަށިގަނޑުގެ ތެރެއަށް ޖެހުމަށް ނުވަތަ ފޮނުވުމަށް 8 ނުވަތަ 10 ގަޑިއިރު ހޭދަވެއެވެ. އިންޖެކްޝަން ޖެހުމުން ކުއްޖާގެ ހަށިގަނޑުގައި އިތުރުވާ ދަގަނޑުގެ ބައި ކުޑަކަމުދާ ތަކެތި އަދި ބޮޑުކަމުދާތަކެތި އަދި ދަލާއި އެކެވެގެން ހަށިގަނޑުން ބޭރުވެއެވެ.\nކޮންމެ ފަހަރަކު ލޭހޯދުމާއި، އަދި މީގެ އިތުރުން ހަފްތާއަކު5ނުވަތަ6ދުވަހު ޑެސްފަރޯލް އިންޖެކްޝަން ޖަހަން 8 ގަޑިއިރު ހޭދަކުރުމަކީ ވެސް ކުއްޖާގެ އާއިލާއަށް އެހާމެ އުދަގޫ ދަތި މައްސަލަ އެކެވެ.\nކޮންމެ ދުވަހަކު އިންޖެކްޝަން ޖެހުމުން ލިބޭ ތަދާއި މިކަމުގައި ހޭދަވާ ވަގުތަކީ ކޮންމެ މީހަކަށް ވެސް އިހްސާސް ކުރެވޭނެ ކަމެކެވެ.\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 29 ޖޫން 2022، 21:15 ގައެވެ.


"ޑިޕާޓްމަންޓް އޮފް ސްޕެޝަލް ނީޑްސް އެޑިޔުކޭޝަން" ގެ ނަން "ޑިޕާޓްމަންޓް އޮފް އިންކްލޫސިވް އެޑިޔުކޭޝަން" ގެ ނަމަށް ބަދަލުކުރެއްވުން - The President's Office\n"ޑިޕާޓްމަންޓް އޮފް ސްޕެޝަލް ނީޑްސް އެޑިޔުކޭޝަން" ގެ ނަން "ޑިޕާޓްމަންޓް އޮފް އިންކްލޫސިވް އެޑިޔުކޭޝަން" ގެ ނަމަށް ބަދަލުކުރެއްވުން\n19 ޑިސެންބަރު 2018، ރިފަރެންސް: PR-2018-4087\nމިނިސްޓްރީ އޮފް އެޑިޔުކޭޝަނުގެ ދަށުން މިހައިތަނަށް ހިނގަމުންއައި "ޑިޕާޓްމަންޓް އޮފް ސްޕެޝަލް ނީޑްސް އެޑިޔުކޭޝަން" ގެ ނަން "ޑިޕާޓްމަންޓް އޮފް އިންކްލޫސިވް އެޑިޔުކޭޝަން" ގެ ނަމަށް 2018 ޑިސެންބަރު 13 ވަނަ ދުވަހުން ފެށިގެން ބަދަލުކުރައްވައި، އެ އިދާރާގެ ބައެއް މަސައްކަތްތަކަށް ބަދަލުގެންނަވައިފިކަމުގައި ދަންނަވަން ރައީސުލްޖުމްހޫރިއްޔާ ވިދާޅުވިއެވެ. އެ އިދާރާގެ މަސައްކަތްތައް އަލުން ހަމަޖައްސަވާފައިވާގޮތް ތިރީގައި މިވަނީއެވެ.\nޑިޕާޓްމަންޓް އޮފް އިންކްލޫސިވް އެޑިޔުކޭޝަނުގެ މަސައްކަތްތައް\nޤައުމީ މަންހަޖާ އެއްގޮތަށް ހުރިހައި ދަރިވަރުން ޝާމިލުކޮށްގެން ދެވޭ ތަޢުލީމު ނުވަތަ އިންކްލޫސިވް އެޑިޔުކޭޝަން ކުރިއަށް ގެންދިއުމަށް ބޭނުންވާ ތަޢުލީމާއި ތަމްރީނުގެ ޕްރޮގްރާމުތައް ފަރުމާކޮށް، ރާވައި ހިންގުމަށް ބޭނުންވާ ފަންނީ އެހީތެރިކަން ސްކޫލުތަކަށް ފޯރުކޮށްދިނުން.\nރަސްމީ ތަޢުލީމުގެ ނިޒާމުގެ ތެރެއިން، ތަޢުލީމާއި ތަމްރީނުގެ ހަމަހަމަ ފުރުޞަތުތައް ހުރިހައި ދަރިވަރުންނަށް ފޯރުކޮށްދިނުމަށް، އިންކްލޫސިވް އެޑިޔުކޭޝަނުގެ މިންގަނޑުތަކާ އެއްގޮތަށް އުނގަންނައިދިނުމަށް ބޭނުންވާނެ އެންމެހައި ވަސީލަތްތައް ޤާއިމުކުރުން.\n"އާރލީ އިންކްލޫޝަން" އަދި "އާރލީ އިންޓަވެންޝަން" ގެ ޕްރޮގްރާމްތައް ކުރިއަށް ގެންދިއުމަށް ބޭނުންވާ ހަރުދަނާ ރެފަރަލް ނިޒާމެއް ޤާއިމުކުރުމާއި ފަންނީ އެހީތެރިކަން ސްކޫލުތަކަށް ފޯރުކޮށްދިނުން.\nއިންކުލޫސިވް އެޑިޔުކޭޝަނުގެ ދާއިރާއިން ރާއްޖޭގައި ހިންގާ ތަޢުލީމާއި ތަމްރީނުގެ ޕްރޮގްރާމްތައް ހިނގާގޮތް ބަލައި ވަޒަންކޮށް ދޭންޖެހޭ ފަންނީ ލަފާދިނުން.\nއިންކްލޫސިވް އެޑިޔުކޭޝަނުގެ ދާއިރާއިން ޓީޗަރުންނާއި ފެސިލިޓޭޓަރުން ތަމްރީންކުރުމާއި، މި ފަރާތްތަކުގެ ފެންވަރު މަތިކުރުމަށް ބޭނުންވާ ތަމްރީނުތައް ދާއިމީގޮތެއްގައި ފޯރުކޮށްދެވޭނެ އިންތިޒާމު ހަމަޖެއްސުން.\nޚާއްޞަ އެހީއަށް ބޭނުންވާ ފަރާތްތަކުން ފަސޭހަކަމާއެކު ބޭނުންކުރެވޭނެ ގޮތަކަށް ތަޢުލީމާއި ތަމްރީނު ފޯރުކޮށްދޭ ތަންތަން ފަރުމާކުރުމަށް ބާރުއެޅުން.\nޚާއްޞަ އެހީއަށް ބޭނުންވާ ދަރިވަރުންގެ އުނގެނުމަށް އެޅޭ ހުރަސްތައް ކުޑަކުރުމަށާއި ޝާމިލުކުރުމުގެ ޘަޤާފަތެއް އުފެއްދުމަށް ރާއްޖެއާއި ރާއްޖެއިން ބޭރުގެ މުއައްސަސާތަކާއި ޖަމްޢިއްޔާ ޖަމާޢަތްތަކާއެކު މަސައްކަތްކުރުމާއި އެހީތެރިކަން ފޯރުކޮށްދިނުން.\nއިންކްލޫސިވް އެޑިޔުކޭޝަނުގެ ދާއިރާއިން ތަޢުލީމާއި ތަމްރީނު ފޯރުކޮށްދިނުމާބެހޭ ގޮތުން އާންމުންގެ ހޭލުންތެރިކަން އިތުރުކުރުމަށް މަސައްކަތްކުރުން.


Sanjay ge dhari Shanaya ge furathama bollywood film dharma aa eku - Hama.mv\nސަންޖޭގެ ދަރި ޝަނާޔާގެ ފުރަތަމަ ބޮލީވުޑް ފިލްމު ދަރްމާ އާއިއެކު\n25 މާރޗް 2021 | 09:58\nޝަނާޔާ އޭނާގެ ބައްޕަ ސަންޖޭ އާއިއެކު\nބުރާސްފަތި , 25 މާރޗް 2021 | 09:58\nބޮލީވުޑް އެކްޓަރު ސަންޖޭ ކަޕޫރާއި މަހީޕް ކަޕޫރުގެ އަންހެން ދަރި ޝަނާޔާ ކަޕޫރުގެ ފުރަތަމަ ފިލްމު ދަރްމާ ޕްރޮޑަކްޝަންއާއިއެކު ފަށަން ތައްޔާރުވެއްޖެ އެވެ.\nޝަނާޔާ ބޮލީވުޑަށް ތައާރަފު ކުރަނީ ޕްރޮޑިއުސަރު އަދި ޑައިރެކްޓަރު ކަރަން ޖޯހަރުގެ އޭޖެންސީ ދަރްމާ ކޯނާސްޓޯން އޭޖެންސީ އިންނެވެ. އޭނާ ޓްރެއިން ކުރުމުގެ މަސައްކަތް އެ އޭޖެންސީއިން ކުރަމުން އަންނައިރު ދަރްމާ ޕްރޮޑަކްޝަންގެ ފިލްމަކުން ޝަނާޔާ ވަރަށް އަވަހަށް ފެންނާނެ ކަމަށް މީޑިއާ ރިޕޯޓުތައް ބުނެ އެވެ.\nކަރަންވެސް ވަނީ މިކަން ކަށަވަރު ކޮށްދީފަ އެވެ. ޝަނާޔާ އޭނާގެ އިންސްޓަގްރާމްގައި ބުނެފައިވަނީ މިއަހަރުގެ ޖުލައި މަހުގެ ތެރޭގައި އޭނާގެ ފުރަތަމަ ފިލްމުގެ ޝޫޓިން ފަށަން ހަމަޖެހިފައިވާ ކަމަށެވެ.\nޝަނާޔާގެ ފުރަތަމަ ފިލްމާއި ގުޅޭގޮތުން ބައްޕަ ސަންޖޭ ބުނީ ދަރްމާއަށްވުރެއް ރަނގަޅަށް ޝަނާޔާ ތައާރަފު ކުރެވޭނެ އިތުރު ޕްރޮޑަކްޝަން ހައުސްއެއް ނުހުންނާނެ ކަމަށެވެ. މީގެ އިތުރުން ޝަނާޔާގެ ކުރިއެރުމުގައި ސަންޖޭގެ އެއްވެސް އަތެއް ނެތް ކަމަށާއި ފުރަތަމަ ފިލްމަށްޓަކައި ކުރަންޖެހޭ ހުރިހާ މަސައްކަތެއް ކުރީ ހުދު ޝަނާޔާ ކަމަށް ސަންޖޭ ބުންޏެވެ.\nޝަނާޔާ ވަނީ މީގެ ކުރިން ދަރްމާގެ ބައެއް މަސައްކަތްތަކުގައި ކެމެރާގެ ފަހަތުގައި ހަރަކާތްތެރި ވެފަ އެވެ. އެގޮތުން މިދިޔަ އަހަރު ރިލީޒް ކުރި ޖާންވީ ކަޕޫރުގެ "ގުންޖަން ސަކްސޭނާ" ގެ އެސިސްޓެންޓް ޑައިރެކްޓަރެއްގެ ގޮތުގައި ޝަނާޔާ ހަރަކާތްތެރި ވިއެވެ.\nކަރަން އަކީ މިވަގުތު ބޮލީވުޑްގައި ހުރި އެންމެ ވަރުގަދަ ޕްރޮޑިއުސަރެވެ. ބޮލީވުޑްގެ އިތުރުން ޓޮލީވުޑްގެ ބައެއް ފިލްމުތައްވެސް ކަރަން ދަނީ ޕްރޮޑިއުސް ކުރަމުންނެވެ. ކަރަން މިހާރު އަންނަނީ އާ ތަރިން ދާއިރާއަށް ނެރުމަށް ގިނަ މަސައްކަތްތަކެއް ކުރަމުންނެވެ. ކުރިން ގިނަ ފިލްމުތަކެއްގެ ޑައިރެކްޝަންގެ މަސައްކަތްވެސް ކޮށްފައިވާ ކަރަން މިހާރު ބޮޑު އިސްކަމެއް ދެނީ ޕްރޮޑަކްޝަންގެ ދާއިރާއިންނެވެ. އެހެންނަމަވެސް އޭނާ ޑައިރެކްޓު ކުރާ "ތަހްތު" ފިލްމަށް މިހާރު އަންނަނީ ތައްޔާރު ވަމުންނެވެ. މި ފިލްމަކީ ދަރްމާއިން މިހާތަނަށް އުފައްދާ އެންމެ ބޮޑު އެއް ފިލްމަށްވެސް ވާނެ އެވެ. ކަރަން އެންމެ ފަހުން ޑައިރެކްޓު ކުރީ ރަންބީރު ކަޕޫރު، އަނުޝްކާ ޝަރުމާ، އައިޝްވާރިޔާ ރާއީ އަދި ފަވާދު ހާލް މުހިންމު ރޯލުތަކުން ފެނުނު "އޭ ދިލްހެ މުޝްކިލް" އެވެ.\nބޮލީވުޑް ކަރަން ޖޯހަރު މުނިފޫހިފިލުވުން ދަރްމާ ޕްރޮޑަކްޝަން ސަންޖޭ ކަޕޫރު ޝަނާޔާ ކަޕޫރު


ޖިނާ އަށް ޒޫނާ ފެނުނު “ކޭކޭބީ” މިހާރު 19000 އަށްވުރެ ގިނަ މީހުން ބަލައިފި! – Dhen.mv\nޖިނާ އަށް ޒޫނާ ފެނުނު "ކޭކޭބީ" މިހާރު 19000 އަށްވުރެ ގިނަ މީހުން ބަލައިފި!\nMay 25, 2020 - 4:03 pm\nނުވަ ދިހައިގެ އަހަރުތަކުގައި ސުޕަރހިޓް އެއް ފިލްމު ކަމުގައިވާ "ފަތިސްހަނދުވަރު" އިން ފެނިގެންދިޔަ ޖިންނި ޖިނާ އާއި ޒޫނާ (ރީކޯ މޫސަ އާއި ނިއުމާ) ގެ ޖޯޑަކީ ގިނަ ބަޔަކަށް ވަރަށް ކަމުދިޔަ ޖޯޑެކެވެ.\nމިފަހަރު މިއުޅެނީ ފަތިސްހަނދުވަރުގެ ވާހަކަ ދައްކާކަށް ނޫނެވެ. ނަމަވެސް އަޙްމަދު އަޒްމީލު (އަޒޭ) އިސްނަގައިގެން އުފެއްދި ކުރު ފިލްމު "ކުޑަ ކުޑަ ބާރު" (ކޭކޭބީ) އިން ޖިނާ މިވަނީ ޒޫނާ ހޯދާފައެވެ.\nމިމަހުގެ 22 ވީ ހުކުރު ދުވަހު ނެރުނު "ކޭކޭބީ" އަށް މިވީ ތިން ދުވަސް ތެރޭގައި ހޫނު ތަރުހީބެއް ބެލުންތެރިންގެ ފަރާތުން ވަނީ ލިބިފައެވެ. އެގޮތުން މިހާރުވެސް 19000 އަށްވުރެ ގިނަ މީހުން މިކުރު ފިލްމު ބަލާފައިވެއެވެ.\nފިލްމާއި ގުޅޭގޮތުން "ދެން" އަށް މައުލޫމާތު ދެމުން އަޒޭ ބުނީ ކޭކޭބީ އުފައްދާ ހުރިހާ މަސައްކަތެއް ކޮށް ނިމުނީ ހަފްތާއެއްހާ ދުވަސް ތެރޭގައި ކަމަށެވެ.\n"މިއީ ވެސް ކޮވިޑް އަށް ހޭލުންތެރި ކުރުމުގެ ގޮތުން އުފެއްދި ކުރު ފިލްމެއް. މަޤްސަދަކީ ފަންނާނުންގެ ފަރާތުން ވެސް މިކަމަށް މީހުން އިތުރަށް ހޭލުންތެރި ކުރުވުން" ފިލްމުގެ މަޤްސަދަކީ މުހިންމު މެސެޖެއް ދިނުން ކަމުގައި ބުނަމުން އަޒޭ ބުންޏެވެ.\nކުރިންވެސް ބުނި ފަދައިން ކޭކޭބީ ފިލްމުގައި ޖިނާ އަށް ޒޫނާ ފެނެއެވެ. ނަމަވެސް އެއީ އެންމެ ފަހުންނެވެ. މިފިލްމުން ދައްކުވައިދެނީ އެންމެންވެސް "ޒޫނާ" ގެއަށް ނައިސްގެން، ދިޔަ ތަނެއް ނޭނގިގެން ހޯދާ މަންޒަރެވެ. އަދި މިފަދަ ނުރައްކާތެރި ދުވަސްކޮޅެއްގައި ވެސް ޒޫނާ ބޭރަށް ދިޔުމުން އެކަމުގެ ކަންބޮޑުވުންތަކެވެ.\nފިލްމު އުފެއްދުމުގައި ދިމާވި ދަތިކަމާއި ބެހޭގޮތުން އަޒޭ ބުނީ ހަމައެކަނި ދިމާވި އުނދަގުލަކީ އެކަކާއިވެސް ދިމާނުވެ އެކި މީހުން އެކި ހިސާބުގަ ތިބެގެން، އެކަކުގެ އެކްޓާއި ގުޅޭގޮތަށް ޝޫޓް ކުރުން ކަމަށެވެ.\n"އެކަކު އަނެކަކާއި ދިމާނުވެ، އެމީހެއްގެ ފޯނުން ހަމަ އެހުރީ ވީޑިއޯ ކޮށްފަ. ހަމައެކަނި ދިމާވި ދަތިކަމަކީ އެއީ. ދިމާނުވެ ގުޅޭގޮތަށް ޝޫޓް ކުރުން.. އެކަމަކު އެންމެންނަށް ވެސް ސްކްރިޕްޓް ފޮނުވިން އެހެންވީމަ އަނެއްމީހާ ކިޔާ ޑަޔަލޮގްތައްވެސް އިނގޭނެ. ޓްރޭސްކުރަން ފަސޭހަވާނެ ގޮތަށް ފޮނުވީ. ހުރިހާ ފަންނާނުންވެސް ވަރަށް ފުރިހަމައަށް ވީޑިއޯ ކޮށްފަ މައިލް ކޮށްދިން. އެންމެންވެސް ވަރަށް ކޮށްދޭ ހިތުން މިކަން ކޮށްދިނީ. އެންމެންނަށް ވެސް ވަރަށް ޚާއްސަ ޝުކުރެއް" އަޒޭ ބުންޏެވެ.\nފަތުޙުﷲ ޝަކީލް ބެކް މިޔުޒިކް ހަދާދީފައިވާ "ކޭކޭބީ" ގައި ހަރަކާތްތެރިވެފައިވަނީ ރީކޯ މޫސަ، ނިއުމާ، އަފީ، އަޒޭ، އައިމިނަތު ރަޝީދާ، ރިޝްމީ، ރަވީ، ޒެއްލު، ޖުމާ، ޝަރާ، ހަސަންމަނިކު، އާރިފާ، ސައީދު އަދި އާރިފާ އުޅެއެވެ.\n"މީގެ ތެރެއިން ރީކޯ މޫސަ، ނިއުމާ އަދި އަފީ އަކީ މިހާރު ކެމެރާއާއި ދުރަށް ގޮސްފައިވާ މީހުން. އެހެންވީމަ އެމީހުންނަށް ވަރަށް ޚާއްސަ ޝުކުރެއް ރައްދު ކުރަން. މީގެއިތުރުން އަޅުގަނޑު އެޑިޓް ކޮށްފަ ދޮނުވީމަ އިޤްބާލް މީގެ ކުލަ ހަދާ ޕޯސްޓް ޕްރޮޑަކްޝަންގެ މަސައްކަތް ކޮށްދިނީ. އެހެންވީމަ އިޤްބާލަށް ވެސް ޚާއްސަ ޝުކުރެއް. އަދި ސައީދު މިފިލްމު ޕްރޮމޯޓް ކޮށްދިނުމަށް އެހީތެރިވެދިން. ސައީދު އަށްވެސް ޚާއްސަ ޝުކުރެއް އަދާކުރަން" މިފިލްމުގެ ކާމިޔާބީގެ ފަހަތުގައި ތިބި މީހުން ފާހަގަކޮށް ޝުކުރު އަދާ ކުރަމުން އަޒޭ ބުންޏެވެ.


Nizaamu ge bahus: Kaaku bunee keekey?\nވެ ރިކަން ހިންގުމުގެ ނިޒާމުގެ ބަހުސް އަޑުހަރުކޮށް ކުރެވޭން ފެށުނީ ސިއްރިޔާތުގައި ނެރެވުނު ނޫސް މަޖައްލާތަކުގައެވެ. އެ ފަހުން ސިއްރުން ހިންގި ވެބްސައިޓުތަކާއި މިނިވަން ބަހުސްތަކުގައެވެ. އަދި މިހާރުގެ ގާނޫނުއަސާސީ އެކުލަވާލި ރައްޔިތުންގެ ހާއްސަ މަޖިލީހުގައެވެ.\nމިހާރު އަނެއްކާވެސް ވެރިކަން ހިންގުމުގެ ނިޒާމުގެ ބަހުސް ކުރެވޭން ފަށައިފިއެވެ. މި ލިޔުމުގައި މި ބަލާލަނީ ވެރިކަން ހިންގުމުގެ ނިޒާމާ ގުޅޭގޮތުން، ސިޔާސީން ދައްކާފައިވާ އަދި ދައްކަމުންދާ ވާހަކަތަކަށެވެ.\nރައްޔިތުން ހިޔާރުކުރީ ރިޔާސީ ނިޒާމެއް\nރައްޔިތުންގެ ހާއްސަ މަޖިލީހުގައި ނިޒާމުގެ ބަހުސް ކުރެވުނުއިރު މައި ދެ ޕާޓީ ކަމަށްވާ އެމްޑީޕީ އާއި ޑީއާރުޕީ އެއްގަލަކަށް ނޭރުމުގެ ސަބަބުން، ރައްޔިތުންގެ ހިޔާލު ހޯދުމުގެ އާންމު ވޯޓެއް ނެގުމަށް ޖޫން 18، 2006 ގައި އެ މަޖިލީހުން ފާސްކުރިއެވެ. މި ވޯޓު ނެގުނު ގޮތުން، މި ވޯޓުގެ ސައްްހަ ކަމާމެދު އޭރު ސުވާލު އުފެއްދިއެވެ.\nދެ ނިޒާމުގެ އަސާސީ ސިފަތައް ބަޔާންކޮށް މަޖިލީހުން މައުލޫމާތު ކަރުދާހާއި ޕޯސްޓަރާއި ލީފްލެޓާއި ބުކްލެޓް އާންމު ކުރިއެވެ. އޯގަސްޓް، 18، 2007 ގައި ރައްޔިތުންގެ ހިޔާލު ހޯދުމުގެ އާންމު ވޯޓުން ނިންމީ ރާއްޖެއަށް އެންމެ ރަނގަޅީ ރިޔާސީ ނިޒާމެއް ކަމަށެވެ.\nގާނޫނުއަސާސީ ބައްޓަންކުރެވިފައި އޮތީ ރައްޔިތުން ނިންމި ގޮތަށް ހަމައެކަނި ރިޔާސީ ނިޒާމުގެ ސިފަތައް ހިމަނައިގެން ކަމަށް ބައެއް މީހުންނަށް ހީކުރެވުނަސް ދެ ނިޒާމުގެ އަސާސީ ސިފަތައް ބަޔާންކޮށް މަޖިލީހުން އާންމުކުރި ކަރުދާހުގައި އޮތްގޮތަށް ރިޔާސީ ނިޒާމުގައި ހިމެނޭނެ ކަމަށް ބުނި އަސާސީ ސިފަތައްވެސް ގާނޫނުއަސާސީގައި ހިމަނާފައެއް ނުވެއެވެ.\nގާނޫނުއަސާސީ ނިމުނުއިރު އޮތީ ބޮޑު ދެ ޕާޓީގެ ދެމެދުގައި ދޫދީގެންނާއި ގޮތްދޫނުކޮށް، ދެބައިމީހުންނަށް ފައިދާވާގޮތަށް، ދެ ނިޒާމުގެ ސިފަތަކުން މަސްހުނި ވެފައެވެ.\nނިޒާމު ބަދަލު ކުރެވޭނީ ރައްޔިތުންގެ ވޯޓަކުން\nބައެއް މީހުން ބުނާ ގޮތުން ރާއްޖޭގައި މިހާތަނަށް ވެރިކަމުގެ ނިޒާމު ބަދަލުކުރި ކޮންމެ ފަހަރަކު އާންމުންގެ ވޯޓަކަށް ދިއައެވެ. މިއީ މުޅިއަކުން ތެދެއް ނޫނެވެ. އެހެނީ 2007 ގައި ނެގުނު އާންމު ވޯޓު ފިޔަވައި ކުރިން ނެގުނު ވޯޓުތައް ނެގުނީ ރާއްޖޭގައި އޮންނާނީ ރަސްކަމެއްތޯ ނުވަތަ ޖުމްހޫރިއްޔަތެއްތޯ ބެލުމަށެވެ.\nއެއީ އޮންނަންވީ ރިޔާސީ ނުވަތަ ބަރުލަމާނީ ނިޒާމުތޯ ބެލުމަށް ނެގުނު ވޯޓުތަކެއް ނޫނެވެ. އޭޕްރީލް 23، 1970 ގައި ގާނޫނުއަސާސީއަށް ގެނައި އިސްލާހުން ވަޒީރުލްއައްޒަމްގެ މަގާމް އުފެއްދުމާއި، އޭޕްރީލް 15، 1975 ގައި ގެނެވުނު އިސްލާހުން އެ މަގާމު އުވާލެވުނުއިރު ރައްޔިތުންގެ ހިޔާލު ހޯދުމުގެ ވޯޓެއް ނުނަގައެވެ.\nމިހާރު، ވެރިކަމުގެ ނިޒާމު ބަދަލުކުރާން، ރައްޔިތުންގެ ހިޔާލު ހޯދުމުގެ އާންމު ވޯޓަކަށް ދާންޖެހެނީ ކުރިން އެފަދަ ވޯޓުތަކެއް ނަގާފައިވީތީއެއް ނޫނެވެ. އަދި، ސިޔާސީން، ރައްޔިތުންގެ އަޑު އަހާން ބޭނުންވާތީއެއްވެސް ނޫނެވެ. މިހާރުގެ ގާނޫނުއަސާސީގެ 262 ވަނަ މާއްދާގެ (ށ) ގެ (3) އޮތްގޮތުން ވެރިކަމުގެ ނިޒާމަށް ބަދަލުގެންނަނަމަ އެ ބަދަލެއް ތަސްދީގު ކުރެވޭނީ ރައްޔިތުންގެ ހިޔާލު ހޯދުމުގެ އާންމު ވޯޓެއް ނަގައިގެންނެވެ. ބަދަލު ގެންނާކަށް ގާނޫނުއަސާސީގެ ނައްސު ދެކޮޅެއް ނުހަދައެވެ. އެހެނަސް ވެރިކަމުގެ ނިޒާމަކީ ގާނޫނުއަސާސީގެ އަސާސީ ސިފައެއްކަމުގައިވާތީ އެފަދަ ވޯޓެއް ނަގައިގެން ނޫނީ ނިޒާމު ބަދަލު ކުރުމަކީ ދުސްތޫރީ އިލްމުވެރިން ނަންކުރާ ބޭސިކް ފީޗާ ޑޮޮކްޓްރިންއާވެސް ހިލާފުކަމެކެވެ.\nމައުމޫން ބޭނުންފުޅުވީ ބަރުލަމާނީ ނިޒާމެއް؟\n1998 ގައި އަމަލުކުރަން ފެށުނު ގާނޫނުއަސާސީ އެކުލަވާލި ރައްޔިތުންގެ ހާއްސަ މަޖިލީހަށް ރައީސް މައުމޫނު ނަމޫނާ ގާނޫނުއަސާސީއެއް ހުށައެޅުއްވިއެވެ. އެ ހުށައެޅުއްވުމުގައި އޮތީ ދައުލަތުގެ ވެރިޔާ އާއި ސަރުކާރުގެ ވެރިޔަކީ ރައީސުލްޖުމްހޫރިއްޔާ ކަމަށެވެ.\nޖޫން 9، 2004 ގައި އެމަނިކުފާނު ދެއްވި އިސްލާހީ ތަގުރީރުގައި ދައުލަތުގެ އިސްވެރިޔާ އާއި ސަރުކާރު ހިންގުމުގެ އިސްވެރިޔާ މި ދެ މަގާމު ވަކިކުރުމުގެ ހިޔާލު ހުށައަޅުއްވަމުން އެމަނިކުފާނު ވިދާޅުވީ އެކަމަކީ ރަނގަޅުގޮތަކީ ކޮބައިތޯ ބަލަން ރައްޔިތުންގެ ހިޔާލަށް ދޫކޮށްލާ ކަމެއް ކަމަށެވެ.\nމީގެއިތުރުން ފެބްރުއަރީ 16، 2005 ގައި ގާނޫނުއަސާސީއަށް އެމަނިކުފާނު ހުށައެޅުއްވި އިސްލާހުތަކުގައި އޮތީ ރައީސުލްޖުމްހޫރިއްޔާ އަކާއި ބޮޑު ވަޒީރެއް ހުންނަ ގޮތަށެވެ. ރިޔާސީ ނިޒާމަކަށްވުރެ ބަރުލަމާނީ ނިޒާމުގެ ސިފަތައް ގިނަކޮށެވެ. އަދި މާޗު 27، 2006 ގައި، ދިވެހިރާއްޖޭގައި ޒަމާނީ ޑިމޮކްރަސީއެއް ގާއިމުކުރުމަށް ހިންގޭ އިސްލާހީ ޕްރޮގްރާމްގެ މަގުޗާޓު އިއުލާނު ކުރެއްވުމުގެ ރަސްމިއްޔާތުގައި އެމަނިކުފާނު ވިދާޅުވީ އިސްލާހީ އެޖެންޑާގައި އެމަނިކުފާނު ހުށައެޅުއްވީ ރާއްޖޭގައި ބަރުލަމާނީ ނިޒާމެއް ގާއިމު ކުރުމަށް ކަމަށާއި އެއީ އެމަނިކުފާނުގެ ހިޔާލުފުޅު ކަމަށެވެ.\nއެހެންކަމުން، އިސްލާހީ ހަރަކާތުގެ ކުރީކޮޅުގައި އެމަނިކުފާނުގެ ހިޔާލުފުޅަކީ، ރާއްޖޭގައި ބަރުލަމާނީ ނިޒާމެއް ގާއިމްކުރުން ކަމަށް ސާފުކޮށް އެނގެއެވެ. އެހެންނަމަސް، ފަހުން، 2007 އާހަމައަށް އައިއިރު، ދިމާއިދިކޮޅަށް ވިސްނުންފުޅު ބަދަލު ކުރައްވައި ތާއީދުކުރެއްވީ ރިޔާސީ ނިޒާމަކަށެވެ.\nނަޝީދު އުޅުއްވަނީ އިންތިހާބެެއް ނެތި ބޮޑުވަޒީރުކަން ހޯއްދަވަން؟\nބައެއް މީހުން ސިފަކުރާ ގޮތުގައި، ނަޝީދު އެ އުޅުއްވަނީ، އަހާލުމެއް ކަހާލުމެއް ނެތި ބަރުލަމާނީ ނިޒާމަކަށް ބަދަލުކޮށްލައި ބޮޑު ވަޒީރުކަން ހޯއްދަވާށެވެ. އެހެނީ، ރިޔާސީ ނިޒާމެއް ބާއްވައިގެން ރައްޔިތުންގެ އާންމު ވޯޓަކުން ރައީސުލްޖުމްހޫރިއްޔާ ހޮވާގޮތަށް އޮވެއްޖެނަމަ، ރައީސް ނަޝީދަށް ދެން ރައީސް ކަމަށް ނާދެވޭނެ ކަމަށް ހީފުޅުވެގެން އެމަނިކުފާނު ވެރިކަން ހިންގުމުގެ ނިޒާމު ބަދަލު ކުރާން އުޅުއްވަނީއެވެ.\nއެހެނަސް ބަރުލަމާނީ ނިޒާމަކަށް ގާނޫނުއަސާސީ ބަދަލުކުރާނަމަ ރައްޔިތުންގެ މަޖިލިސް އަލުން އިންތިހާބުކުރެވި ސަރުކާރުގެ ވެރިއަކުވެސް ކަނޑައަޅައި އަދި ރައީސުލްޖުމްހޫރިއްޔާގެ މަގާމުވެސް އަލުން އިންތިހާބުވާން ޖެހޭނެ ކަމަށާއި އެކަން ކުރާން ބޭނުންވާ ކޮންމެ އިންތިހާބަކާ ކުރިމަތިލުމަށް ތައްޔާރަށް ހުންނެވިކަމުގައި ޖުލައި 21، 2010 ގައި އެމަނިކުފާނު ވަނީ ވިދާޅުވެފައެވެ.\nއެމްޑީޕީން އަބަދުވެސް ބޭނުންވީ ބަރުލަމާނީ ނިޒާމެއް؟\nއެމްޑީޕީ އާއި ރައީސް ނަޝީދު އަބަދުވެސް ތާއީދުކުރަމުން އަންނަނީ ބަރުލަމާނީ ނިޒާމަކަށް ކަމުގައި ދައުވާކުރިޔަސް މިއީ އިސްލާހީ ހަރަކާތުގެ ދުވަސްވަރު އެންމެ ހަރުއަޑުން އިވުނު ތިން ބާރު ވަކިކުރުމުގެ ވާހަކައާ ފުށުއަރާ ތާއީދު ކުރުމެކެވެ. އެހެނީ ރައީސް ނަޝީދާއި އެމްޑީޕީން އެންމެ ބޮޑަށް އިދިކޮޅު ހެދި ސިފަކަމުގައިވާ ވަޒީރުން ގާނޫނުހަދާ މަޖިލީހުގައި ތިބޭ ސިފައަކީ ބަރުލަމާނީ ނިޒާމުގެ އަސާސީ ސިފައެކެވެ.\nއޭރުގެ ރައްޔިތުންގެ ހާއްސަ މަޖިލީހުގެ އޮނިގަނޑު ރޭވިފައި އޮތްގޮތުން ރައީސުލްޖުމްހޫރިއްޔާ އައްޔަނުކޮށްފައިވާ ޖުމްލަ 29 މެންބަރުން އެ މަޖިލީހުގައި ތިބޭތީ އެ މެންބަރުން ވަކިކުރުމަށް އެތައް އެއްވުމެއްގައި ގޮވާލިއެވެ. އަދި މެއި 14، 2006 ގައި ބޮޑު މުޒާހަރާއެއްވެސް ކުރިއެވެ.\nއަނެއް ކަމަކީ ރައީސް ނަޝީދަށް ރިޔާސީ ނިޒާމު ކަމުދިޔަ އިރެއްވެސް ދިޔައެވެ. މިގޮތުން އޯގަސްޓް 7، 2009 ގެ ރޭޑިއޯ ހިތާބުގައި ރައީސް ނަޝީދު ވިދާޅުވީ މިހާރުގެ ގާނޫނުއަސާސީ އެބަ ހިންގޭ ކަމަށާއި ސަރުކާރަށް މި ގާނޫނުއަސާސީއާ އެއްގޮތަށް ވެރިކަން ހިންގަމުން ދިއުމަކީ އުނދަގޫ ކަމެއް ނޫންކަމުގައެވެ.\nގާނޫނުއަސާސީ އޮތްގޮތުން ދައުލަތް ހިންގާން ދަތިކަމަށް އެމަނިކުފާނު ވިދާޅުވާން ފެށީ ރައްޔިތުންގެ މަޖިލީހުގެ އަގުލަބިއްޔަތު ނެތުމާއި، ސިޔާސީ ހަލަބޮލިކަން އިތުރުވުމުން އިދިކޮޅު ދެ ލީޑަރަކު ހައްޔަރު ކުރުމަށް ފަހުއެވެ. ޖުލައި 21، 2010 ގައި ނޫސްވެރިން މެދުވެރިކޮށް ރައްޔިތުންނާ ބައްދަލުކުރައްވަމުން ހައްލެއްގެ ގޮތުގައި ހުށައެޅުއްވި އެއްގޮތަކީ ބަރުލަމާނީ ނިޒާމަކަށް ގާނޫނުއަސާސީ ބަދަލު ކުރުމެވެ.\nއަނެއް ގޮތަކީ ރިޔާސީ ނިޒާމެއްގައި ހުންނަން ޖެހޭނެ ކަމަށް ޑީއާރުޕީން ކުރިން ވަކާލާތުކުރި ސިފަތައް ގާނޫނުއަސާސީއަށް ގެނައުމެވެ.\nނިޒާމުގެ ބަހުސްގައި، އޭރާއި މިހާރު އިވޭ އަޑުތަކަށް ނަޒަރު ހިންގާލުމުން ދޭހަވަނީ ސިޔާސީން ހަމަ އެއްކަމެއްގައި، ވެރިކަން ނުލިބޭއިރު ފާޅުކުރާ ހިޔާލާއި ވެރިކަން ލިބުމުން ފާޅުކުރާ ހިޔާލާއި ސިޔާސީ ވާދަައިގައި ކުރިހޯދުމަށް ދައްކާ ވާހަކަތައް ތަފާތު ކަމެވެ. ވަކި ނިޒާމަކަށް ދާންޖެހޭ ހަގީގީ ސަބަބުތައް ބުނެދިނުމުގެ ބަދަލުގައި ހުރިހާ ސިޔާސީންވެސް ހާމަނުކުރާ ސިއްރު ސަބަބުތަކެއްވާކަމެވެ.\nއެޑިޓަރުގެ ނޯޓް: މިއީ ޑރ. ޝަމްސުލް ފަލާހު ލިޔުއްވާފައިވާ ލިޔުއްވުމެކެވެ. އޭނާއަކީ ގާނޫނީ ދާއިރާއިން މަތީ ތައުލީމް ހާސިލްކުރައްވާފައިވާ ދިވެހި ދުސްތޫރީ ނިޒާމު ދިރާސާކުރައްވާ ދާއިރާގެ އިލްމީ ލިޔުންތައް ލިޔުއްވާ މާހިރެކެވެ. އަދި ގާނޫނީ ވަކީލެެއްވެސްމެއެވެ.\nރައީސް މުހައްމަދު ނަޝީދު ރައްޔިތުންގެ މަޖިލިސް ރައީސް މައުމޫން އަބްދުލްގައްޔޫމް + ރައީސް އިބްރާހިމް މުހައްމަދު ސޯލިހު ބަރުލަމާނީ ނިޒާމް ވެރިކަމުގެ ނިޒާމް ރިޔާސީ ނިޒާމް